അയ്യപ്പൻ കോവിൽ ശ്രീ ധർമ്മശാസ്താ ക്ഷേത്രം - വിക്കിപീഡിയ\nഅയ്യപ്പൻ കോവിൽ ശ്രീ ധർമ്മശാസ്താ ക്ഷേത്രം\nഅയ്യപ്പൻകോവിൽ ശാസ്താ ക്ഷേത്രം\n4 നിലവറയും പിന്നിലെ രഹസ്യവും\nസഹ്യാദ്രിയിൽ പരശുരാമനാൽ പ്രതിഷ്ഠിക്കപ്പെട്ടു എന്ന് വിശ്വസിക്കുന്ന അഞ്ചു ശാസ്താ ക്ഷേത്രങ്ങളിൽ ഒന്നാണിത്. ചില കഥകളിൽ ഈ ക്ഷേത്രം പഞ്ച ശാസ്താ ക്ഷേത്രങ്ങളിൽ ഉൾപ്പെടുത്തിയിട്ടില്ല പകരം കാന്തമല എന്നാണ് കാണുന്നത്. കാന്ത മലയിൽ ശിവ ചൈതന്യമാണ്, ശബരിമലയ്ക്ക് നിലയ്ക്കൽ എന്ന പോലെയാണ് അച്ഛൻ കോവിലിന് കാന്തമല. മറ്റു ചില കഥകളിൽ പഞ്ച ശാസ്താ ക്ഷേത്രങ്ങളിൽ പൊന്നമ്പലമേട് ഉൾപ്പെടുത്തി ഇരിക്കുന്നു, പൊന്നമ്പലമേട് ശബരിമലയുടെ മൂലസ്ഥാനമാണ്. അത് കൊണ്ട് കുളത്തൂപ്പുഴയും, ആര്യങ്കാവും, അച്ഛൻ കോവിലും, അയ്യപ്പൻ കോവിലും, ശബരിമലയുമാണ് പഞ്ച ശാസ്താ ക്ഷേത്രങ്ങളെന്ന് അനുമാനിക്കാം. ഈ അഞ്ചിടത്തും ശാസ്താവിന്റെ വ്യത്യസ്ത അവസ്ഥകളെ അടിസ്ഥാനമാക്കിയാണ് പരശുരാമൻ പ്രതിഷ്ഠ നടത്തിയിരിക്കുന്നതെന്നാണ് ഐതിഹ്യം. കുളത്തുപുഴയിൽ ബാല്യം, ആര്യങ്കാവിൽ കൗമാരം, അച്ഛൻകോവിലിൽ ഗൃഹസ്ഥം, അയ്യപ്പൻകോവിലിൽ വാനപ്രസ്ഥം, ശബരിമലയിൽ സന്യാസം.\nപതിനേഴാം നൂറ്റാണ്ടിൽ മധുര ഭരിച്ചിരുന്ന തിരുമലനായ്ക്കൻ ഇവിടെ വേട്ടയ്ക്ക് വരുകയും അമ്പലം കാണാൻ ഇടവരുകയും തുടർന്ന് ക്ഷേത്രത്തിനാവശ്യമായ സഹായങ്ങൾ നല്കുകയും ചെയ്തു. ക്ഷേത്രത്തിന്റെ പരിസരങ്ങളിൽ കാണുന്ന ശിലാ ലിഖിതങ്ങൾ ഇതിനുള്ള തെളിവുകളാണ്. ക്ഷേത്രം വകയായി ധാരാളം സ്വത്തുക്കൾ ഉണ്ടായിരുന്നു. അതിൽ പ്രധാനഭാഗം തമിഴ് നാട്ടിലെ ഡിണ്ടികൽ എന്ന സ്ഥലത്തായിരുന്നു. പത്തനംതിട്ട ജില്ലയിൽ ശാസ്താം കണ്ടം (നാറാണം മുഴി പഞ്ചായത്തിൽ) എന്നറിയപ്പെടുന്ന പ്രദേശവും അയ്യപ്പൻ കോവില് വക ആയിരുന്നു എന്നും കേൾക്കുന്നുണ്ട്. ഊരാളി, മലയരയൻ, മന്നാൻ എന്നീ ആദിവാസി ഗോത്രങ്ങളാണ് ഈ ക്ഷേത്രത്തിന്റെ അവകാശികൾ എന്നാണ് പണ്ട് മുതലേയുള്ള വിശ്വാസം.\nവർഷ കാലത്ത് ഇടുക്കി ജലായശത്തിൽ ജലനിരപ്പ് ഉയരുമ്പോൾ ക്ഷേത്രം ജലത്തിനടിയിലാകുന്നു. വേനലിൽ കരയിലൂടെ സഞ്ചരിച്ച് പടികെട്ട് കയറി ക്ഷേത്രത്തിലെത്താം. എന്നാൽ വർഷകാലത്ത് വള്ളങ്ങളിലാണ് ഭക്തർ ക്ഷേത്രത്തിനടുത്ത് അർച്ചനയ്ക്കായി എത്തുന്നത്. റിസർവോയറിൽ ജലം നിറയ്ക്കാൻ തുടങ്ങിയപ്പോൾ (1975ൽ) കേരള സ്റ്റേറ്റ് ഇലക്ട്രിസിറ്റി ബോർഡ് ക്ഷേത്രം പൊളിച്ച് മാറ്റി അടുത്ത് തന്നെയുള്ള തൊപ്പിപ്പാള എന്ന സ്ഥലത്ത് സ്ഥാപിക്കുകയും ചെയ്തു. ഇത് ഊരാളി, മന്നാൻ സമുദായങ്ങളുടെ എതിർപ്പിന് ഇടയാക്കി. തുടർന്ന് 2001ൽ ചില സംഘടനകളുടെ നേതൃത്വത്തിൽ അയ്യപ്പൻ കോവിലിൽ ക്ഷേത്രം പുനർനിർമ്മിച്ചു. ഇതിനെതിരേ ബോർഡ് നിയമ നടപടി സ്വീകരിക്കുകയും കേസ് കട്ടപ്പന സബ് കോടതിയിൽ എത്തുകയും ചെയ്തു. എന്നാൽ തൽക്കാലം ക്ഷേത്രത്തിന്റെ ഇപ്പോഴത്തെ സ്ഥിതി തുടരാൻ കേരള ഹൈക്കോടതി അനുവദിച്ചു. സംസ്ഥാനത്തെ വിവിധ പ്രദേശങ്ങളിൽ നിന്ന് ധാരാളം ഭക്തജനങ്ങളിപ്പോൾ ക്ഷേത്രത്തിൽ എത്തിച്ചേരുന്നുണ്ട്. പുരാതന ക്ഷേത്രത്തിൽ നിന്ന് അയ്യപ്പ സാന്നിധ്യം മാറ്റാനായിട്ടില്ലെന്ന് വിശ്വാസികൾ പറയുന്നു. അയ്യപ്പൻ കോവിൽ ജലാശയത്തിനു കുറുകെ തൂക്കുപാലം നിർമ്മിച്ചതോടെ നിരവധി വിനോദസഞ്ചാരികളും ഇവിടെ എത്തുന്നുണ്ട്\nനിലവറയും പിന്നിലെ രഹസ്യവും[തിരുത്തുക]\n"https://ml.wikipedia.org/w/index.php?title=അയ്യപ്പൻ_കോവിൽ_ശ്രീ_ധർമ്മശാസ്താ_ക്ഷേത്രം&oldid=3259335" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:05, 16 ഡിസംബർ 2019.


സിനിമാ വിചാരണ: November 2012\nPosted by പ്രവീണ് ശേഖര് at 10:43 PM 42 comments:\nPosted by പ്രവീണ് ശേഖര് at 2:07 PM 24 comments:\nPosted by പ്രവീണ് ശേഖര് at 11:29 AM 8 comments:\nസ്പിരിറ്റ് എന്ന സിനിമയെ നിരൂപകര് തലങ്ങും വിലങ്ങും കീറി മുറിച്ചു ചര്‍ച്ച ചെയ്തു മടുത്തത് കൊണ്ടും ഈ സിനിമ വൈകി കണ്ടത് കൊണ്ടും തന്നെ ഈ സിനിമയുടെ പുതിയൊരു ചര്‍ച്ചാതലം പ്രതീക്ഷിക്കുന്നതില് അര്‍ത്ഥമില്ല. എങ്കിലും പറയാതിരിക്കാന് വയ്യ.\nസാമൂഹിക പ്രതിബദ്ധത ഒരു കലാകാരന്റെ നല്ല ലക്ഷണമാണ്. തന്റെ അടുത്ത കാലത്തെ സിനിമാ സൃഷ്ടികളില് എല്ലാം തന്നെ രഞ്ജിത്ത് അത് വളരെ നല്ല രീതിയില് അവതരിപ്പിച്ചിട്ടുമുണ്ട്. പക്ഷെ ,ഈ സിനിമയില് സാമൂഹിക പ്രതിബദ്ധതയുടെ ഒരു മുഴുനീള വക്താവാണ് താനെന്നു തെളിയിക്കാനുള്ള അമിതമായ ഒരു വെമ്പല് ഉള്ളതായി തോന്നി. അത് കൊണ്ട് തന്നെ നാടകീയമായൊരു ആസ്വാദനം മാത്രമേ പലയിടങ്ങളിലും ലഭിക്കുന്നുള്ളൂ.\nരഞ്ജിത്ത് സിനിമകളില് എല്ലാം സ്ത്രീ പുരുഷ ബന്ധത്തിന്റെ വ്യത്യസ്തമാനങ്ങള് ചമച്ചു കെട്ടാറുണ്ട്. ചന്ദ്രോത്സവം , കൈയ്യൊപ്പ് എന്നീ സിനിമകളില് അത് ഏറെ കുറെ സമൂഹത്തിനു അംഗീകരിക്കാന് പറ്റുന്ന ഒന്നായിരുന്നു. പാലേരി മാണിക്യത്തില് എത്തിയപ്പോള് ആധുനിക സമൂഹത്തിന്‍റെ സദാചാര ഭാഷ്യത്തിന് മറ്റൊരു വ്യത്യസ്തത ചാര്‍ത്തി കൊടുക്കാന് രഞ്ജിത്ത് ശ്രമിച്ചു. പറഞ്ഞുറപ്പിച്ച അല്ലെങ്കില് ലിഖിത നിയമങ്ങളെ അനുസരിച്ചല്ല ഒരു വ്യക്തിയുടെ ജീവിതം മുന്നോട്ടു പോകേണ്ടതെന്ന് രഞ്ജിത്ത് തന്‍റെ സിനിമകളിലൂടെ ആവര്‍ത്തിച്ചാവര്‍ത്തിച്ചു പറഞ്ഞു. സ്പിരിറ്റിലും അത് പ്രകടമാണ്.\nവിവാഹ ബന്ധം വേര്‍പ്പെട്ടിട്ടും, സുഹൃത്ത് തന്‍റെ ഭാര്യയെ സ്വീകരിച്ചിട്ടും, തന്‍റെ മകനെ അവരുടെ മകനായി അവര് വളര്‍ത്തുമ്പോഴും അവരുടെ ഇടയിലേക്ക് ഏതു സമയത്തും കയറി ചെല്ലാനുള്ള സ്വാതന്ത്ര്യം രഘു നന്ദന് സംവിധായകന് കല്‍പ്പിച്ചു കൊടുക്കുന്നുണ്ട് സിനിമയില്.അവിടെയും അയാള്‍ക്ക് പകര്‍ന്നാടാന് വേഷങ്ങള് ഒരുപാടാണ്. പഴയ ഭര്‍ത്താവിന്‍റെ വേഷമല്ല, മറിച്ച് പഴയ ഭാര്യയുടെ നല്ലൊരു സുഹൃത്ത്, പിന്നെ അവളുടെ പുതിയ ഭര്‍ത്താവിന്‍റെ എന്നത്തെയും അടുത്ത സുഹൃത്ത്, അതിലുമപരി അവരോടൊപ്പം കഴിയുന്ന മകന്‍റെ അച്ഛന്, സര്‍വോപരി മദ്യത്തിന് അടിമയായ ഒരു മനുഷ്യന്, അങ്ങിനെ ഒരുപാടുണ്ട് വേഷങ്ങള്. ഇതിനിടയിലെ ആത്മ പരിശോധനയാണ് രഘുനന്ദനെ രഘു നന്ദനാക്കുന്നത്.\nമധു അവതരിപ്പിച്ച ക്യാപ്റ്റന് നമ്പ്യാര് എന്ന വേഷം തന്‍റെ ഭാര്യ ബാന്ഗ്ലൂരിലേക്ക് യോഗാ ക്ലാസ്സിനു പോയ ശേഷം വീട്ടില് തനിച്ചാകുകയും , ആ തക്കത്തിനു മറ്റൊരു സ്ത്രീയെ പ്രാപിക്കാന് തിടുക്കം കൂട്ടുന്നുമുണ്ട്. സമൂഹത്തില് നടക്കുന്ന ഒരു സത്യത്തെ രഞ്ജിത്ത് തന്‍റെ സിനിമയില് തുറന്നു കാണിച്ചുവെങ്കിലും, അതിലൊന്നും വലിയ തെറ്റില്ല മദ്യപാനമാണ് കുടുംബത്തെ തകര്‍ക്കുന്നത് എന്ന നിലപാടിനാണ് സിനിമയില് കൂടുതല് പ്രാധാന്യം കൊടുത്തിരിക്കുന്നത്. ഒരു പക്ഷെ സിനിമയുടെ പേരിനോടുള്ള നീതി പുലര്‍ത്തിയതായിരിക്കാം അതിനു കാരണം .\nകള്ള് കുടി ഒരു സാമൂഹിക വിപത്തായി ഉയര്‍ത്തി കാണിക്കുകയും തന്നാലാവുന്നത് പോലെ രഘു നന്ദന് സമൂഹത്തിലെ ഒരു വലിയ കുടിയനായ പ്ലമ്പര് മണിയനെ മദ്യവിമുക്തനാക്കുന്നുമുണ്ട്. ഇവിടെ രഘു നന്ദന് നടത്തുന്ന ഒരു ഷോയെ പറ്റി പറയേണ്ടിയിരിക്കുന്നു. ഷോ ദി സ്പിരിറ്റ്- സത്യത്തില് ആ വാക്ക് രഞ്ജിത്ത് തന്‍റെ സിനിമയില് അര്‍ത്ഥവത്തായി ഉപയോഗിച്ചു എന്ന് പറയാം. കലാകാരന്‍റെ ഒരു തരം ഷോ.\nസമീപ കാലത്തൊന്നും രഞ്ജിത്തിന്റെ സിനിമകളില് അവ്യക്തത നിറഞ്ഞു നിന്നതായി തോന്നിയിട്ടില്ല. പക്ഷെ ഈ സിനിമയില് പറയാന് ബാക്കി വച്ചതും മുഴുമിപ്പിക്കാതെ പോയതുമായ ചില കാര്യങ്ങള് ഉണ്ട്. രഘു നന്ദന് ആദ്യം എഴുതി കൊണ്ടിരുന്ന നോവലിന് എന്ത് സംഭവിച്ചു ? രഘു നന്ദന്‍റെ ജീവിതത്തെ ചൂണ്ടി കാണിക്കാന് മൂന്നാമതൊരാളുടെ (സിദ്ദിക്ക്) വിവരണം എന്തിനായിരുന്നു സിനിമയില് ഉപയോഗിച്ചത് ?\nരഘു നന്ദനിലൂടെ സിനിമ തുടങ്ങി രഘു നന്ദനില് സിനിമ അവസാനിക്കുന്ന സമയത്തും ചിലതെല്ലാം അവ്യക്തമായി തന്നെ തുടരുന്നു. This is Ranjith , signing of from spirit എന്നും പറഞ്ഞാണ് രഞ്ജിത്ത് സിനിമ അവസാനിപ്പിക്കുന്നത്. അതെ, രഞ്ജിത്ത് ഒരു സ്പിരിറ്റ് ഷോ നടത്തി. അതിലൂടെ എന്തൊക്കെയോ സന്ദേശങ്ങള് സമൂഹത്തോട് പറഞ്ഞെന്ന തൃപ്തിയില് ഒളിച്ചോടുകയാണ്.\nറഫീക്ക് അഹമ്മദിന്റെ ഗാന രചനയെ അഭിനന്ദിക്കാതെ പറഞ്ഞവസാനിപ്പിക്കാന് സാധിക്കുന്നില്ല. ഷഹബാസ് അമന്റെ സംഗീതവും അതിനൊത്ത നിലവാരം പുലര്‍ത്തി.\nആകെ മൊത്തം ടോട്ടല് = സാമൂഹിക പ്രസക്തമായ ഒരു വിഷയം ചില ബുദ്ധിജീവി നാട്യങ്ങളാല് അവതരിക്കപ്പെട്ടിരിക്കുന്നു. ഒരു സിനിമയെന്ന ലേബലില് വിലയിരുത്താതെ കാണുന്നതാണ് നല്ലത്.\n*വിധി മാര്‍ക്ക് = 5/10\nPosted by പ്രവീണ് ശേഖര് at 10:48 PM 8 comments:


എന്നോടുള്ള നിങ്ങളുടെ വെറുപ്പ് തുറന്നുകാട്ടുന്നത് നിങ്ങളുടെ പ്രശ്‌നങ്ങൾ ആണ്; കീറി മുറിക്കുന്നതിന് മുമ്പ് ആലോചിക്കുക: സൈബർ ആക്രമണങ്ങളോട് പാർവതി - BIGNEWSLIVE | Latest Malayalam News\nതന്റെ നിലപാട് വ്യക്തമാക്കിയതിന്റെ പേരിൽ പലതവണ സോഷ്യൽമീഡിയയുടെ ആക്രമണത്തിന് ഇരയായ താരമാണ് പാർവതി തിരുവോത്ത്. സാമൂഹ്യപ്രാധാന്യമുള്ള വിഷയങ്ങളിൽ അഭിപ്രായം പറയാൻ പാർവതി മടിക്കാറില്ല. തന്റെ നിലപാട് തെറ്റാണെന്ന് വ്യക്തമാകുമ്പോൾ തിരുത്താനും സ്വയം വളരാനും പാർവതി ശ്രമിക്കുന്നതും ശ്രദ്ധേയമാണ്. എന്നാൽ പലപ്പോഴും താരത്തിന് എതിരായ പ്രതികരണങ്ങൾ വ്യക്തിഹത്യയായി മാറുന്നതും ചർച്ചയാകാറുണ്ട്.\nഇതിനിടെ റാപ്പർ വേടന്റെ കുറ്റസമ്മത പോസ്റ്റിന് ലൈക്ക് അടിച്ചതിലൂടെ സോഷ്യൽമീഡിയ വലിച്ചുകീറിയ സംഭവത്തിൽ പ്രതികരണവുമായി എത്തിയിരിക്കുകയാണ് പാർവതി. ലൈക്ക് പിൻവലിച്ച് ഖേദം പ്രകടിപ്പിച്ചിട്ടും തുടരുന്ന ആക്രമണങ്ങളോടാണ് പാർവതി പ്രതികരിച്ചിരിക്കുന്നത്.\nഇത് ആദ്യത്തേത് അല്ല, അവസാനത്തേതും ആയിരിക്കില്ല. എന്നോടുള്ള നിങ്ങളുടെ കടുത്ത വെറുപ്പും പൊതു ഇടത്തിൽ എന്നെ എതിർക്കുമ്പോൾ ഉണ്ടാകുന്ന സന്തോഷവും തുറന്നു കാട്ടുന്നത് ഞാൻ ആരാണ് എന്നതല്ല മറിച്ച് നിങ്ങളുടെ പ്രശ്‌നങ്ങളാണ്. നമ്മൾ ഒന്നിനോടും യോജിക്കണമെന്നില്ല. എന്നാൽ ഒരു തുറന്ന ചർച്ചയ്ക്കും സംവാദത്തിനുമുള്ള ഇടം ഒരുക്കാൻ കഴിയുന്നില്ലെന്നാകിൽ ഭ്രഷ്ട് കൽപിക്കുന്ന സംസ്‌കാരത്തോടാണ് നിങ്ങൾ ചേർന്ന് നിൽക്കുന്നത്.ഞാൻ അതിനല്ല ഇവിടെ വന്നത്. എനിക്കും മറ്റുള്ളവർക്കും വേണ്ടി സ്ഥലം ഞാൻ സൂക്ഷിക്കാറുണ്ട്. പരിശ്രമത്തിലൂടെ എന്നിലെ മികച്ച വേർഷൻ ഒരുക്കുന്നതിൽ ഞാൻ ലജ്ജിക്കാറില്ല. നിങ്ങൾ നിങ്ങളുടെ നിരീക്ഷണങ്ങളും വിശകലനങ്ങളും വഴി ഒരാളെ കീറി മുറിക്കുമ്പോൾ ഓർക്കുക വീഴുന്നത് നിങ്ങൾ തന്നെയായിരിക്കും.\nTags: EntertainmentMalayalam Cinemaparvathy thiruvothusocial media


ഓര്‍മ നഷ്ടപ്പെട്ട് ജീവിച്ച് ഒരു അമ്മ : മകന്റെ പേര് മാത്രം ഓര്‍മ : ഏഴ് വയസുള്ളപ്പോള് വീട്ടില് നിന്നിറങ്ങിപ്പോയ അമ്മയെ 15 വര്‍ഷത്തിനു ശേഷം ആ മകന് തിരിച്ചുകിട്ടി … ജീവിതം ഒരത്ഭുതം തന്നെ | advocate|depression|Mother missing\nന്യൂഡല്‍ഹി : തന്റെ എല്ലാമെല്ലാമായ അമ്മയെ 15 വര്‍ഷങ്ങള്‍ക്ക് മുമ്പ് നഷ്ടപ്പെട്ട അമ്മയെ തിരിച്ചു കിട്ടിയ സന്തോഷത്തിലാണ് മിത്രജീത് ചൗധരി എന്ന യുവാവ്. ഓര്‍മ നഷ്ടമായ രമാദേവി എന്ന അഭിഭാഷകയ്ക്കാണ് ഇപ്പോള് വേര്‍പിരിഞ്ഞ മകനെയും കുടുംബത്തെയും തിരിച്ചുകിട്ടിയത്. നഷ്ടപ്പെട്ടുവെന്ന് കരുതിയ ജീവിതത്തെ മടക്കി തന്നതിന് ഫേസ്ബുക്കിനാണ് രമാദേവി നന്ദി പറയുന്നത്.\nRead Also : മരുമകന് അമ്മായിയമ്മ വിവാഹ സമ്മാനമായി നല്‍കിയത് എകെ 47 തോക്ക് ; വീഡിയോ വൈറൽ\n2005ലാണ് രമാദേവിയുടെ കഥയിലെ ടേണിംഗ് പോയിന്റ്. അഭിഭാഷകയായിരുന്ന രമാദേവി ഭര്‍ത്താവുമായി വഴക്കിട്ട് കൊല്‍ക്കത്തയിലെ ഭര്‍തൃഗൃഹത്തില് നിന്നും ഇറങ്ങി പോയി. രമയുടെ മകന് മിത്രജീത് ചൗധരിയ്ക്ക് അന്ന് ഏഴ് വയസായിരുന്നു പ്രായം. ഡല്‍ഹിയിലെത്തിയ രമ സുപ്രീംകോടതിയില് പ്രാക്ടീസ് ചെയ്യാന് തുടങ്ങി. എന്നാല് മാനസിക തകരാറുണ്ടാവുകയും അത് ക്രമേണ ഓര്‍മ നഷ്ടപ്പെടുന്നതിനും വഴിതെളിച്ചു.\n9 മാസം ഡല്‍ഹിയിലെ ഇന്‍സ്റ്റിറ്റ്യൂട്ട് ഒഫ് ഹ്യൂമന് ബിഹേവിയര് ആന്‍ഡ് അലൈഡ് സയന്‍സസില് ചികിത്സയില് കഴിഞ്ഞു. തുടര്‍ന്ന് ഹോപ്പ് റീഹാബിലിറ്റേഷന് സെന്റര് പുനഃരധിവാസ കേന്ദ്രത്തിലും ചികിത്സയില് കഴിഞ്ഞു. ഇതിനിടെ ഒരു ദിവസം രമാദേവിയ്ക്ക് തന്റെ മകന്റെ പേര് ഓര്‍മ വന്നു.\nതുടര്‍ന്ന് പുനഃരധിവാസ കേന്ദ്രത്തിലെ അധികൃതര് ചേര്‍ന്ന് രമാദേവിയുടെ മകനെ കണ്ടെത്താനുള്ള ശ്രമം ആരംഭിച്ചു. മിത്രജീത് ചൗധരി എന്ന് പേരുള്ളവരെ തേടി അധികൃതര് സോഷ്യല് മീഡിയയില് തിരഞ്ഞു. ആ പേരുള്ള ഏഴോളം പേരെ സമീപിച്ചു. എന്നാല് ഒരാള് മാത്രമാണ് അതില് പ്രതികരിച്ചത്. മകന്റെ ഫേസ്ബുക്ക് ചിത്രങ്ങള് കണ്ടിട്ട് രമാദേവിയ്ക്ക് ആദ്യം മനസിലായില്ല.\nഎന്നാല് വീഡിയോ കോള് ചെയ്തതോടെ മകനും അമ്മയും പരസ്പരം തിരിച്ചറിയുകയായിരുന്നു. ഒട്ടും വൈകാതെ മകന് പിതാവിനൊപ്പം ഡല്‍ഹിയിലെത്തുകയും അമ്മയെ മടക്കിക്കൊണ്ടു പോവുകയുമായിരുന്നു. ‘ എന്നെങ്കിലും ഒരിക്കല് അമ്മയെ കണ്ടെത്തുമെന്ന് എനിക്ക് വിശ്വാസമുണ്ടായിരുന്നു. ഒരുപാട് ശ്രമിച്ചു. നടന്നില്ല. എന്നാല് ഇന്ന് എനിക്ക് അമ്മയെ തിരിച്ചുകിട്ടി. ‘ 22 കാരനായ മിത്രജീത് പറഞ്ഞു.\nadvocate depression Mother missing


MESSI SHOULD RECONSIDER HIS RETIREMENT SAYS RONALDO | മെസിയുടെ കരച്ചിൽ തന്റെ ഹൃദയം തകർത്തെന്ന് ക്രിസറ്റിയാനോ റൊണാൾഡൊ; മെസി തീരുമാനം പുനപരിശോധിക്കണമെന്നും നീലകുപ്പായത്തിലേക്ക് മടങ്ങിയെത്തണമെന്നും റോണോയുടെ ആവശ്യം; മെസിയുടെ തിരിച്ചുവരവാവിശ്യപ്പെട്ട് സുവാരസും രംഗത്ത് - MarunadanMalayali.com\nJune 30, 2016 | 12:59 PM IST | Permalink\nരാജ്യാന്തര ഫുട്ബോളിൽ നിന്നും വിരമിക്കാനുള്ള അർജന്റീന നായകൻ ലയണൽ മെസിയുടെ തീരുമാനം ലോകമാകെയുള്ള ഫുട്‌ബോൾ ആരാധകരെ കടുത്ത സങ്കടത്തിലേക്കാണ് തള്ളിവിട്ടിരിക്കുന്നത്. മെസി തന്റെ തീരുമാനം പിൻവലിക്കണമെന്നാവിശ്യപ്പെട്ട് അർജന്റീനയ്ക്ക് പുറത്ത് പോലും അനവധിപേരാണ് തെരുവിലിറങ്ങിയത്. എന്നാൽ ഇപ്പോൾ മെസി തന്റെ തീരുമാനം പുനപരിശോധിക്കണമെന്ന് ആവശ്യപ്പെട്ട് ബാഴ്‌സലോണ സഹതാരം ലൂയിസ് സുവാരസും സാക്ഷാൽ ക്രിസ്റ്റിയാനോ റൊണാൾഡോയും രംഗത്തെത്തിയിരിക്കുകയാണ്.\nമെസി നീലക്കുപ്പായത്തിൽ മടങ്ങിയെത്തണമെന്ന് ക്രിസ്റ്റ്യാനോയും ആവശ്യപ്പെട്ടു. മെസ്സി ഒരിക്കലും തോറ്റു മടങ്ങേണ്ടയാളോ രണ്ടാമനാകേണ്ടയാളോ അല്ല.ജീവിതത്തിൽ പരാജയങ്ങൽക്ക് വഴങ്ങി ശീലമുള്‌ലയാളല്ല മെസിയെന്നും ക്രിസ്റ്റിയാനൊ പറഞ്ഞു. ഒരു പെനാൽട്ടി നഷ്ടപ്പെടുത്തി എന്നതുകൊണ്ട് മെസി മോശം കളിക്കാരനാകില്ല. മെസ്സി കരഞ്ഞപ്പോൾ തന്റെ ഹൃദയം തകർന്നുവെന്നും ക്രിസ്റ്റിയാനോ പറഞ്ഞു. മെസി കടുത്ത തീരുമാനമാണ് എടുത്തിരിക്കുന്നതെന്നും റോണൊ കൂട്ടിച്ചേർത്തു. മെസി അർജന്റീന ടീമിലേക്ക് മടങ്ങിവരുമെന്നാണ് തന്റെ പ്രതീക്ഷയെന്നും ക്രിസ്റ്റിയാനോ പറഞ്ഞു.\nസുവാരസിന്റെ കണ്ടകശനി തീർന്നില്ല; വിലക്കിനെതിരെ സമർപ്പിച്ച അപ്പീൽ കായിക തർക്കപരിഹാര കോടതി തള്ളി\nമെസി തീരുമാനം പുനപരിശോധിക്കുമെന്ന് വിശ്വസിക്കുന്നതായി ബാഴ്സയിലെ സഹതാരം ലൂയിസ് സുവാരസ് പറഞ്ഞു. മെസി നീലക്കുപ്പായത്തിൽ തിരിച്ചെത്തുമെന്നാണ് തന്റെ ഉറച്ചവിശ്വാസം. എന്തുതന്നെ സംഭവിച്ചാലും ഫുട്ബോളിൽ അദ്ദേഹം തന്നെയാണ് മികച്ചവനെന്നും സുവാരസ് പറഞ്ഞു.'കോപ്പ കലാശപോരിൽ തോറ്റതിന്റെ ദുഃഖത്തിലും നിരാശയിലുമാണ് മെസി വിരമിക്കുന്നുവെന്ന് പറഞ്ഞത്. അതെനിക്കുറപ്പുണ്ട്. വിരമിക്കാനുള്ള തീരുമാനത്തിൽ മെസി ഉറച്ചുനിന്നാൽ ഫുട്ബോളിനാണ് അതിന്റെ നാണക്കേട്. എന്നാൽ എനിക്ക് ഉറപ്പുണ്ട്, മെസി മനസ്സ് മാറ്റി തിരിച്ചുവരുമെന്ന്' റേഡിയോ ടെൻഫീൽഡിന് നൽകിയ അഭിമുഖത്തിൽ സുവാരസ് പറഞ്ഞു.


qatar 2022 will be held in november and december - Malayalam MyKhel\n» ഖത്തര് ഫിഫ ലോകകപ്പ് തിയ്യതിക്ക് മാറ്റം; നീക്കം കടുത്ത ചൂട് മുന്നില് കണ്ട്\nഖത്തര് ഫിഫ ലോകകപ്പ് തിയ്യതിക്ക് മാറ്റം; നീക്കം കടുത്ത ചൂട് മുന്നില് കണ്ട്\nUpdated: Saturday, July 14, 2018, 9:48 [IST]\nഖത്തര് ഫിഫ ലോകകപ്പ് തിയ്യതിക്ക് മാറ്റം | Oneindia Malayalam\nമോസ്‌കോ: 2022 ലെ ഖത്തര് ഫിഫ ലോകകപ്പിനുള്ള പുതിയ തിയ്യതി പ്രഖ്യാപിച്ചു. സാധാരണ നടക്കാറുള്ള ജൂണ്-ജൂലൈ മാസങ്ങളില് നിന്ന് വ്യത്യസ്ഥമായി നവംബര്-ഡിസംബര് മാസങ്ങളിലാണ് ഖത്തര് ഫിഫ ലോകകപ്പ് അരങ്ങേറുക. ഫിഫ പ്രസിഡന്റ് ജിയാനി ഇന്‍ഫാന്റിനോയാണ് ഇക്കാര്യം സ്ഥിരീകരിച്ചത്.\nഗള്‍ഫ് മേഖലയിലെ കടുത്ത ചൂട് പരിഗണിച്ചാണ് ജൂണ്-ജൂലൈ മാസങ്ങളില് നിന്ന് നവംബര്-ഡിസംബര് മാസങ്ങളിലേക്ക് ഖത്തര് ഫുട്‌ബോള് ലോകകപ്പ് മാറ്റിയത്. വെള്ളിയാഴ്ച ചേര്‍ന്ന ഫിഫ എക്‌സിക്യൂട്ടീവ് കമ്മിറ്റിയിലാണ് ഇക്കാര്യത്തില് അന്തിമ തീരുമാനമായത്. നവംബര് 21 മുതല് ഡിസംബര് 18 വരെയാവും ടൂര്‍ണമെന്റ് അരങ്ങേറുക.\nRead more about: fifa world cup qatar world cup fifa football ഫിഫ ലോകകപ്പ് ഫിഫ\nStory first published: Saturday, July 14, 2018, 9:43 [IST]


ജാഗ്രത പാലിക്കുക ; പത്തനംതിട്ട-കൊല്ലം ജില്ലകളുടെ മലയോര മേഖലയില് തമ്പടിച്ച് കുറവാ കവര്‍ച്ച സംഘം | Pathanamthitta Media\nജാഗ്രത പാലിക്കുക ; പത്തനംതിട്ട-കൊല്ലം ജില്ലകളുടെ മലയോര മേഖലയില് തമ്പടിച്ച് കുറവാ കവര്‍ച്ച സംഘം\nപത്തനംതിട്ട : പത്തനംതിട്ട – കൊല്ലം ജില്ലകളുടെ മലയോര മേഖലയില് തമ്പടിച്ച് കുറവാ കവര്‍ച്ച സംഘം. വ്യാപാര സ്ഥാപനങ്ങളിലും വീടുകളിലും ജാഗ്രത പുലര്‍ത്തണമെന്ന് പോലീസ് അറിയിച്ചു. പത്തനാപുരം ടൗണിലെ ജ്വല്ലറിയിലെ മോഷണ ശ്രമത്തിനു പിന്നില് കുറുവാ കവര്‍ച്ച സംഘമാണെന്നും പോലീസ് വ്യക്തമാക്കി.\nപത്തനംതിട്ട – കൊല്ലം ജില്ലകളുടെ മലയോര മേഖലയില് ഇവരുടെ സാന്നിധ്യം തിരിച്ചറിഞ്ഞതായും പത്തനാപുരം സിഐ എന്.സുരേഷ് കുമാര് അറിയിച്ചു. ആളില്ലാത്ത വീടുകളിലും ഒറ്റയ്ക്കോ പ്രായമായവരോ സ്ത്രീകളോ താമസിക്കുന്ന വീടുകളിലും മോഷണം നടത്തുന്നതോടൊപ്പം എതിര്‍ക്കുന്നവരെ അപായപ്പെടുത്തുന്ന സംഘമാണ് കുറുവാ കവര്‍ച്ച സംഘം.\nവ്യാപാര സ്ഥാപനങ്ങള്‍ക്കുള്ളില് പണം സൂക്ഷിക്കാതിരിക്കുകയും രാത്രിയില് ലൈറ്റ് പ്രകാശിപ്പിക്കുകയും ചെയ്യണമെന്നും ഓണക്കാലത്ത് വീടുകള് പൂട്ടി യാത്ര ചെയ്യുന്നവര് സമീപ വീടുകളിലും പോലീസിലും വിവരം അറിയിക്കണമെന്നും പോലീസ് ആവശ്യപ്പെട്ടു. പാര, മണ്‍വെട്ടി, പിക്കാസ് പോലുള്ള ആയുധങ്ങള് വീടിനു പുറത്തിടരുതെന്നും പരിചയമില്ലാത്തവരെ വീട്ടില് കയറ്റരുതെന്നും പോലീസ് അറിയിച്ചു.\nPrevious articleമഹാരാഷ്‌ട്രയില് തൊഴിലാളികളുമായി സഞ്ചരിച്ച ട്രക്ക് മറിഞ്ഞ് 12 പേര് മരിച്ചു\nNext articleഎന്റമ്മോ …ജയിച്ചിരുന്നെങ്കില് പെരുനാട് തിരുട്ടുഗ്രാമം ആയേനേം ; കോണ്‍ഗ്രസ് സ്ഥാനാര്‍ഥിയായിരുന്ന ബിജുവിനെ മോഷണക്കുറ്റത്തിന് പോലീസ് അറസ്റ്റ് ചെയ്തു


വന്‍കിട ഗ്രൂപ്പുകള് ഫ്‌ളാറ്റുകള് അടക്കമുള്ളവയുടെ നിര്‍മാണം നിര്‍ത്തിവച്ചിട്ടും ആവശ്യത്തിന് സാധനങ്ങളില്ലെന്ന പേരിലാണ് വിലകൂട്ടല്.\nകോട്ടയം: ലോക്ഡൗണിനു ശേഷം കെട്ടിടനിര്‍മാണ സാധനങ്ങളുടെ വില അടിക്കടി കൂടുന്നത് നിര്‍മാണമേഖലയിലെ താളം തെറ്റിക്കുന്നു. വന്‍കിട ഗ്രൂപ്പുകള് ഫ്‌ളാറ്റുകള് അടക്കമുള്ളവയുടെ നിര്‍മാണം നിര്‍ത്തിവച്ചിട്ടും ആവശ്യത്തിന് സാധനങ്ങളില്ലെന്ന പേരിലാണ് വിലകൂട്ടല്.\nനിര്‍മാണ തൊഴിലാളി ക്ഷാമത്തിനിടയിലാണ് ഈ പ്രതിസന്ധി. മറ്റ് തൊഴില് മേഖലകള് തുറക്കാത്തതിനാല് നാട്ടിലെ പണിക്കാരെ ഇപ്പോള് ലഭിക്കുന്നുണ്ട്. എന്നാല് കരാര് തൊഴിലാളികള്‍ക്ക് നല്‍കിയിരുന്നതിനേക്കാള് 100 രൂപ കൂടുതല് നല്‍കേണ്ടി വരുന്നുണ്ട്. മണലിനും സിമന്‍റിനുമടക്കം വില മേലോട്ടാണ്. എസ്റ്റിമേറ്റിട്ട് പണി തുടങ്ങിയ കെട്ടിടം പൂര്‍ത്തിയാകണമെങ്കില് അഞ്ചു മുതല് എട്ടു ലക്ഷം രൂപവരെ അധികം വേണമിപ്പോള്.\nകഴിഞ്ഞ മൂന്നു മാസത്തിനിടയിലെ വിലവര്‍ധന നോക്കാം. സിമന്‍റിന് 40 രൂപ കൂടി. മണലിന് ഓരോ ദിവസം ഓരോ വില. എം സാന്‍ഡിനും പി സാന്‍ഡിനും ലോഡിന് 1000 രൂപ കൂടി.7രൂപയായിരുന്ന ഒരു ഇഷ്ടികയ്ക്ക്9രൂപയായി. ഹോളോബ്രിക്‌സ് 34 രൂപയായിരുന്നത് 44 ആയി. പാറപ്പൊടി കുട്ടയ്ക്ക് 10 രൂപ വർധിച്ചു. ലോക്ഡൗണ് മൂലം കമ്പനികള് ഉത്പാദനം കുറച്ചതാണ് വിലക്കയറ്റത്തിന് കാരണമെന്നാണ് വ്യാപാരികള് പറയുന്നത്.\nHigh price of production


Ascension of the LORD_Year B_അടയാളങ്ങളിൽ വസിക്കുന്നവൻ (മർക്കോ 16:15-20) – Catholic VOX Online NEWS | Christian News | Malayalam News | Vatican News\nHome/Meditation/Ascension of the LORD_Year B_അടയാളങ്ങളിൽ വസിക്കുന്നവൻ (മർക്കോ 16:15-20)\nതിന്മക്കെതിരെയുള്ള നമ്മുടെ പോരാട്ടത്തിൽ കണ്മുൻപിൽ ഇല്ലാത്ത അവന്റെ കാണപ്പെടുന്ന സാന്നിധ്യമാണ് കൂദാശകൾ...\nയേശുവിന്റെ സ്വർഗ്ഗാരോഹണത്തെ മുകളിലേക്കുള്ള ഒരു ബഹിർഗമനമായിട്ടാണ് സമവീക്ഷണ സുവിശേഷങ്ങളും അപ്പോസ്തലന്മാരുടെ നടപടി പുസ്തകവും ചിത്രീകരിക്കുന്നത്. രസകരമെന്നു പറയട്ടെ യോഹന്നാന്റെ സുവിശേഷത്തിൽ സ്വർഗ്ഗാരോഹണം ഒരു ചിത്രീകരണവിഷയമല്ല. മറിച്ച് ഒരു സംഭാഷണവിഷയമാണ് (a discourse matter). യേശുവിന്റെ സംഭാഷണങ്ങളിലാണ് സ്വർഗ്ഗാരോഹണം ഒരു വിഷയമാകുന്നത്. ഒരു സംഭവമായി അത് ചിത്രീകരിക്കുന്നില്ല. യേശു ആരോഹണം ചെയ്തു എന്നത് പ്രഘോഷണമാണ്, പക്ഷേ അത് മേഘങ്ങൾക്കുള്ളിലേക്കാണോ അതോ നമ്മുടെ ഓരോരുത്തരുടെയും സ്വത്വത്തിന്റെ ആഴത്തിലേക്കാണോ എന്നതുമാത്രമാണ് സംശയം. കാരണം സ്വർഗ്ഗവും സ്വർഗ്ഗരാജ്യവും നിന്നിലാണ്, നിങ്ങളുടെയിടയിലാണ് എന്ന് പഠിപ്പിച്ചവനു സ്വർഗ്ഗം തേടി ആകാശം താണ്ടേണ്ട കാര്യമുണ്ടോ? അതുകൊണ്ടായിരിക്കാം തന്റെ സുവിശേഷത്തിന്റെ ഏറ്റവും അവസാനത്തെ വാക്യമായി മർക്കോസ് ഇങ്ങനെ കുറിക്കുന്നത്: “കർത്താവ് അവരോടുകൂടെ പ്രവർത്തിക്കുകയും അടയാളങ്ങൾ കൊണ്ടു വചനം സ്ഥിരീകരിക്കുകയും ചെയ്തിരുന്നു” (v.20).\nയേശു സ്വർഗ്ഗാരോഹിതനായി എന്നതല്ല ഇന്നത്തെ സുവിശേഷത്തിൽ എന്നെ സ്പർശിച്ച കാര്യം. സ്വർഗ്ഗത്തിൽ ദൈവത്തിന്റെ വലത് ഭാഗത്ത് ഉപവിഷ്ടനായവൻ ശിഷ്യരോടൊത്ത് അതേസമയം പ്രവർത്തിക്കുന്നുവെന്ന സിനർജിയാണ്. അവരുടെ പ്രവർത്തനം യേശുവിന്റെ പ്രവർത്തനവുമായി ഒന്നായി മാറുന്ന മാന്ത്രികത. ആരോഹണം ചെയ്തവൻ ശിഷ്യരുടെ കൂടെ പ്രവർത്തിക്കുന്നു. ഇതൊരു വിരോധാഭാസമാണ്; ദൈവിക വിരോധഭാസം. ഇതു തന്നെയാണ് സ്വർഗ്ഗാരോഹണം. അവൻ സംവഹിക്കപ്പെട്ടത് ആകാശവിതനങ്ങൾക്കപ്പുറത്തേക്കല്ല, അവനെ സ്നേഹിച്ചവരുടെ ഹൃദയത്തിനുള്ളിലേക്കാണ്. കൺമുന്നിൽ നിന്നും മറഞ്ഞു എന്ന കാരണത്താൽ അവന്റെ നന്മകളൊന്നും അവസാനിക്കുന്നില്ല. കാരണം അവൻ സംവഹിക്കപ്പെട്ടിരിക്കുന്നത് ഓരോ ശിഷ്യരുടെയും ജീവിതത്തിലേക്കാണ്.\nയേശുവിന്റെ സ്വർഗ്ഗാരോഹണം ചിത്രീകരിക്കാനായി മർക്കോസ് ഒത്തിരി പദങ്ങൾ ഉപയോഗിച്ചിട്ടില്ല. ഒറ്റവാക്യത്തിലാണ് സുവിശേഷകൻ ആ സംഭവത്തെ വ്യക്തമാക്കുന്നത് (v.19). പക്ഷേ അത് അവതരിപ്പിച്ചിരിക്കുന്നത് പ്രേക്ഷിത ദൗത്യത്തിനും (vv.15-18) പ്രേക്ഷിത പ്രവർത്തനത്തിനും (v.20) ഒത്തനടുക്കാണ്. അതായത്, യേശു ആദ്യം ശിഷ്യന്മാർക്ക് സുവിശേഷ പ്രഘോഷണദൗത്യം ഏൽപ്പിക്കുകയും തിന്മയുടെ ശക്തികൾക്കെതിരെയുള്ള അധികാരം നൽകുകയും ചെയ്യുന്നു, അതിനുശേഷം അവൻ സ്വർഗത്തിലേക്ക് സംവഹിക്കപ്പെടുന്നു. പിന്നീട് സുവിശേഷകൻ പറയുന്നു ശിഷ്യർ അവനേൽപിച്ച ദൗത്യത്തിൽ മുഴുകിയെന്നും അവൻ അവരോടൊപ്പം ഉണ്ടായിരുന്നുവെന്നും. അങ്ങനെ ചിന്തിക്കുമ്പോൾ അവൻ ആരോഹിതനായിരിക്കുന്നത് ശിഷ്യരുടെ പ്രഘോഷണങ്ങളിലേക്കാണ്. അതൊരു കണ്ണെത്താദൂരത്തേക്കുള്ള യാത്രയല്ല. മറിച്ച് അനിർവചനീയമായ അനുഭവവും അടയാളങ്ങളിലൂടെയുള്ള അവന്റെ സാന്നിധ്യവുമാണ്. അടയാളങ്ങളിലൂടെ വചനം സ്ഥിരീകരിക്കുന്നവനാണ് സ്വർഗ്ഗാരോഹിതൻ എന്നു സുവിശേഷകൻ പറയുമ്പോൾ കൂദാശകളിലെ ക്രിസ്തുസാന്നിധ്യത്തിന്റെ ധ്വനി വരികളിൽ നിറയുന്നുണ്ട്.\nതിന്മക്കെതിരെയുള്ള നമ്മുടെ പോരാട്ടത്തിൽ കണ്മുൻപിൽ ഇല്ലാത്ത അവന്റെ കാണപ്പെടുന്ന സാന്നിധ്യമാണ് കൂദാശകൾ എന്ന അടയാളങ്ങൾ. അറിവിന്റെയും ബന്ധങ്ങളുടെയും പുതിയ ചക്രവാളമാണത്. അതിൽ ഭാഷകൾ ഒരു തടസ്സമല്ല. കാരണം ഉള്ളിൽ സ്നേഹസാന്നിധ്യമായി ഉത്ഥിതൻ ഉപവിഷ്ടനാക്കുമ്പോൾ ഭാഷകൾക്കതീതമാണ് പരസ്പരമുള്ള മനസ്സിലാക്കലും പങ്കുവയ്പ്പുകളും. കുടിലതയുടെ സർപ്പമാനസമുള്ളവരെ അവന്റെ സാന്നിധ്യത്തിൽ മാത്രമേ നമ്മൾക്കു നേരിടാൻ സാധിക്കു. അതുകൊണ്ടാണ് അവൻ പറഞ്ഞത് നിങ്ങൾ സർപ്പങ്ങളെ കൈയിലെടുക്കും, കാരണം നിങ്ങളിൽ വസിക്കുന്നത് ഞാനാണ്. ഒരു വിഷത്തിനും നിങ്ങളെ ഇല്ലാതാക്കാൻ സാധിക്കില്ല, കാരണം നിങ്ങളിലുള്ളത് എന്റെ ജീവനാണ്.\nഏതു പ്രതിസന്ധികളെയും അതിജീവിക്കാനുള്ള ശക്തി മാത്രമല്ല നമ്മിലെ ഉത്ഥിതന്റെ സാന്നിധ്യം, അതിലുപരി ആർദ്രതയുടെ വക്താക്കളാകാനുള്ള വിളിയും കൂടിയാണ്. അവൻ നമ്മോടു പറയുന്നു; രോഗികളെ സ്പർശിക്കുവിൻ – അവൻ സ്പർശിച്ചത് പോലെ – തീർച്ചയായും അവർ സുഖം പ്രാപിക്കും. നമ്മിലൂടെയാണ് അവൻ ഇനി ദുഃഖിതരെ സ്പർശിക്കുന്നതും ആശ്വസിപ്പിക്കുന്നതും ആരോഗ്യംനൽകുന്നതും. കാരണം ഉത്ഥിതനായവൻ ആരോഹിതനായിരിക്കുന്നത് നമ്മുടെ ഹൃദയങ്ങളിലാണ്. അവന്റെ സ്വർഗ്ഗം നമ്മുടെ ഹൃദയമാണ്. അവിടെ വസിക്കുന്നവനു നമ്മിലൂടെ ഈ ലോകത്തെയും സകലരെയും സ്നേഹിക്കുകയല്ലാതെ മറ്റെന്ത് ചെയ്യാൻ സാധിക്കും? സ്നേഹത്തിന്റെ കൂദാശകൾ പങ്കുവെക്കാനല്ലാതെ മറ്റേതടയാളം അവനു നൽകാൻ സാധിക്കും? അതിനാൽ നമ്മുടെ ഉള്ളിൽ ഉപവിഷ്ടനായിരിക്കുന്ന ഈശോയെ തിരിച്ചറിയാം. ആർദ്രതയുടെ കൂദാശകളായി നമുക്ക് മാറാം.


Jose k mani to announce his LDF entry coming days; party backs him | ഇടതുമായി ചേര്‍ന്ന് മികച്ച നേട്ടം സ്വന്തമാക്കും;പിളര്‍പ്പില്ലാതെ ഒറ്റക്കെട്ടായ തീരുമാനത്തിലേക്ക് ജോസ് - Malayalam Oneindia\nUpdated: Thu, Oct 8, 2020, 18:49 [IST]\nകോട്ടയം; വെള്ളിയാഴ്ചയാണ് കേരള കോൺഗ്രസ് പാർട്ടിയുടെ ജൻമദിനം.ജോസ് കെ മാണിയുടെ ഇടതുമുന്നണി പ്രവേശനം സംബന്ധിച്ച ചർച്ചകൾക്ക് ഇതോടെ വീണ്ടും ചൂട് പിടിച്ചിരിക്കുകയാണ്. നാളെ പാർട്ടിയുടെ ഓൺലൈൻ സ്റ്റിയറിംഗ് കമ്മിറ്റി യോഗം ചേരാനിരിക്കുകയാണ്. ഇതിൽ ഇടതുപ്രവേശനത്തെ കുറിച്ച് ചർച്ചകൾ നടക്കുമെന്നാണ് ഇപ്പോഴുള്ള സൂചന. തുടർന്ന് മുന്നണി പ്രവേശം സംബന്ധിച്ച ഔദ്യോഗിക പ്രഖ്യാപനം ഉണ്ടായേക്കും. അതേസമയം ചില അവ്യക്തതകൾ ഇപ്പോഴും നിലനിൽക്കുന്നുണ്ടെന്ന് നേതാക്കൾ വെളിപ്പെടുത്തുന്നു.\nപാർട്ടി ചിഹ്നവും പേരും സംബന്ധിച്ച തിരഞ്ഞെടുപ്പ് കമ്മീഷന്റെ സ്റ്റേയിൽ ഹൈക്കോടതിയിൽ നിന്ന് ഇന്ന് അനുകൂല വിധി ഉണ്ടാകുമെന്നായിരുന്നു ജോസ് കെ മാണി വിഭാഗം പ്രതീക്ഷിച്ചിരുന്നത്. ചിഹ്നവും പേരും ലഭിച്ചാൽ വർധിത വീര്യത്തോടെ ഇടതുമുന്നണി പ്രഖ്യാപനം, ഇതായിരുന്നു കണക്ക് കൂട്ടൽ.\nഎന്നാൽ കമ്മീഷൻ ഉത്തരവിനുള്ള സ്റ്റേ ഈ മാസം 31 വരെ നീട്ടിയിരിക്കുകയാണ് ഹൈക്കോടതി. കേസ് പത്തൊമ്പതാം തീയതി വീണ്ടും പരിഗണിക്കും. കേന്ദ്ര തെരഞ്ഞെടുപ്പ് കമ്മീഷൻ ഉത്തരവിനെതിരെ പി ജെ ജോസഫായിരുന്നു ഹൈക്കോടതിയെ സമീപിച്ചത്. പേരും ചിഹ്നവും ജോസ് വിഭാഗത്തിന് നൽകാൻ കമ്മീഷൻ അടിസ്ഥാനമാക്കിയ വസ്തുതകളിൽ പിഴവുണ്ടെന്ന വാദമായിരുന്നു പിജെ ജോസഫ് ഉയർത്തിയത്.\nഹൈക്കോടതി വിധി അനുകൂലമായാൽ മാത്രം മുന്നണി പ്രവേശനം സംബന്ധിച്ച ഔദ്യോഗിക നിലപാട് പ്രഖ്യാപിച്ചാൽ മതിയെന്നായിരുന്നു പാർട്ടിയിലെ ഒരു വിഭാഗം ആവശ്യപ്പെട്ടത്. ഹൈക്കോടതിയിൽ നിന്ന് തിരിച്ചടി ഉണ്ടായെങ്കിലും പക്ഷേ മുന്നണി പ്രവേശത്തിൽ നിലപാട് വ്യക്തമാക്കാൻ തന്നെയാണ് ജോസ് കെ മാണി വിഭാഗത്തിന്റെ നീക്കം എന്നാണ് സൂചന.\nകഴിഞ്ഞ സ്റ്റിയറിംഗ് കമ്മറ്റി യോഗത്തിൽ പങ്കെടുത്തവരിൽ ഭൂരിഭാഗവും യുഡിഎഫുമായി ഇനി സഹകരണം വേണ്ടെന്നായിരുന്നു അഭിപ്രായപ്പെട്ടത്. നിലവിലെ സാഹചര്യം എൽഡിഎഫിന് അനുകൂലമാണെന്ന വിലയിരുത്തൽ ഉണ്ട്.\nഅതുകൊണ്ട് തന്നെ ഒറ്റക്കെട്ടായ തിരുമാനത്തിലേക്ക് നീങ്ങാനാണ് പാർട്ടി നിക്കം. നാളെ നടക്ുന്ന യോഗത്തിൽ യുഡിഎഫ് വിട്ട കാര്യം ജോസ് കെ മാണി ഔദ്യോഗികമായി തന്നെ പ്രഖ്യാപിച്ചേക്കും.\nമുന്നണി വിടാനുണ്ടായ സാഹചര്യവും യോഗത്തിൽ ജോസ് കെ മാണി വിശദീകരിച്ചേക്കും. ഇടതുമുന്നണിയുമായി സഹകരിക്കുന്നത് സംബന്ധിച്ച അംഗങ്ങളുടെ അഭിപ്രായവും തേടും. ഇതോടെ ഇടതുമുന്നണി ജോസ് കെ മാണിയെ സ്വാഗതം ചെയ്യും. ഇതിനോടകം തന്നെ എൽഡിഎഫ് കൺവീനർ ഉൾപ്പെടെയുള്ളവർ ജോസുമായി മുന്നണി പ്രവേശം സംബന്ധിച്ച ചർച്ച നടത്തായാണ് റിപ്പോർട്ടുകൾ.\nഎന്നാൽ സീറ്റ് ധാരണകളിൽ ഇപ്പോഴും അവ്യക്തത നിലനിൽക്കുന്നുണ്ടെന്നാണ് റിപ്പോർട്ടുകൾ. പാലാ, കുട്ടനാട് സീറ്റാണ് പ്രധാന വെല്ലുവിളി. പാലാ,കുട്ടനാട് സീറ്റ് ഉൾപ്പെടെ9സീറ്റുകളാണ് ജോസ് കെ മാണി വിഭാഗം ഇടതുമുന്നണിയിൽ ആവശ്യപ്പെട്ടിരിക്കുന്നത്. എന്നാൽ പാലായും കുട്ടനാടും വിട്ട് നൽകാൻ എൻസിപി ഇപ്പോഴും ഒരുക്കമല്ല.\nപൊരുതി നേടിയ പാലാ വിട്ട് കൊടുക്കില്ലെന്നാണ് ഏറ്റവും ഒടുവിലായി പാലാ എംഎൽഎ കൂടിയായ മാണി സി കാപ്പൻ വ്യക്തമാക്കിയിരിക്കുന്നത്. സിറ്റിംഗ് സീറ്റുകൾ വിട്ടുകൊടുക്കേണ്ടെന്ന നിലപാടാണ് ദേശീയ നേതൃത്വത്തിനും. എന്നാൽ പാലാ കിട്ടാതെ വിട്ടുവീഴ്ച ചെയ്യേണ്ടതില്ലെന്നാണ് കേരള കോൺഗ്രസിൽ ഉയരുന്ന വികാരം.\nഅതേസമയം ജോസിന്റെ വരവിൽ സിപിഐയ്ക്കും അനുകൂല നിലപാടല്ല. തദ്ദേശ തിരഞ്ഞെടുപ്പിൽ അവരുമായി പുറത്തുനിന്നുള്ള സഹകരണം മാത്രം മതിയെന്നാണ് സിപിഐ സംസ്ഥാന നേതൃത്വം വ്യക്തമാക്കുന്നത്.അതിനിടെ കോട്ടയം ജില്ലാ നേതൃത്വവും എതിർപ്പ് ഉയർത്തി രംഗത്തുണ്ട്.\n'രാഹുൽ ഗാന്ധി പട്ടായയിൽ നിന്നും തിരിച്ചു വരുന്നു'; കെഎൻ ഗണേഷിന്റെ കുറിപ്പിനെതിരെ പിസി വിഷ്ണുനാഥ്\nയുഡിഎഫിലേക്ക് തന്നെയോ.. ഒടുവിൽ മനസ് തുറന്ന് പിസി ജോർജ്ജ്.. ചർച്ചകൾ തുടങ്ങി..പക്ഷേ..\nCM Pinarayi Vijayan knew about my appointment, Says Swapna Suresh | Oneindia Malayalam\njose k mani congress cpm rajya sabha kuttanad kerala politics ജോസ് കെ മാണി മാണി സി കാപ്പന് സിപിഎം സിപിഐ പാലാ കുട്ടനാട് politics\nJose k mani to announce his LDF entry coming days; party backs him


നിയമസഭാ തെരഞ്ഞെടുപ്പിന് മുന്നൊരുക്കങ്ങൾ ആരംഭിച്ചു; ഉന്നതതലയോഗം വിളിച്ച് ടിക്കാറാം മീണ | Cheif Election Officer started preparations for assembly election 2021\nThiruvananthapuram, First Published Dec 3, 2020, 4:39 PM IST\nകോവിഡ് സാഹചര്യത്തിൽ കൂടുതൽ പോളിംഗ് ബൂത്തുകൾ സജ്ജീകരിക്കേണ്ടിവരുമെന്ന് യോഗം വിലയിരുത്തി.\nതിരുവനന്തപുരം: നിയമസഭാ തെരഞ്ഞെടുപ്പിനുള്ള തയ്യാറെടുപ്പുകൾക്ക് തുടക്കമിട്ട് മുഖ്യതെരഞ്ഞെടുപ്പ് ഓഫീസർ ടിക്കാറാം മീണ. 2021 ആദ്യ പകുതിയിൽ നടക്കുന്ന കേരള നിയമസഭാ തെരഞ്ഞെടുപ്പിൻ്റെ മുന്നൊരുക്കങ്ങൾ വിലയിരുത്താൻ ടിക്കാറാം മീണ ഉന്നതതലയോഗം വിളിച്ചു. കൊവിഡ് പശ്ചാത്തലത്തിൽ സുഗമമായി തെരഞ്ഞെടുപ്പ് നടത്താൻ വേണ്ട സജ്ജീകരണങ്ങളെക്കുറിച്ച് യോഗം ചർച്ച ചെയ്തു.\nചീഫ് സെക്രട്ടറി വിശ്വാസ് മേത്ത, സംസ്ഥാന പൊലീസ് മേധാവി ലോക്നാഥ് ബെഹ്റ ഉൾപ്പെടെയുള്ള ഉന്നത ഉദ്യോഗസ്ഥരുമായാണ് മുഖ്യ തിരഞ്ഞെടുപ്പ് ഓഫീസർ ടീക്കാറാം മീണ ചർച്ച നടത്തിയത്. പൊതുവിലുള്ള തിരഞ്ഞെടുപ്പ് നടത്തിപ്പിന്റെ ഒരുക്കങ്ങൾക്ക് പുറമേ, കോവിഡ് സാഹചര്യത്തിൽ വരാൻ സാധ്യതയുള്ള വെല്ലുവിളികൾ വിശദമായി ചർച്ച ചെയ്തു.\nകോവിഡ് സാഹചര്യത്തിൽ കൂടുതൽ പോളിംഗ് ബൂത്തുകൾ സജ്ജീകരിക്കേണ്ടിവരുമെന്ന് യോഗം വിലയിരുത്തി. 16,000 ഓളം ഓക്‌സിലറി ബൂത്തുകൾ വേണ്ടിവരുമെന്നാണ് കണക്കാക്കുന്നത്. ഇതിനായി ചെലവ്, മനുഷ്യ വിഭവശേഷി എന്നിവ കൂടുതലായി വേണ്ടിവരും. ഇക്കാര്യങ്ങളിലെ സാധ്യതകളും പ്രായോഗികതകളും യോഗം ചർച്ച ചെയ്തു.\nതിരഞ്ഞെടുപ്പ് നടത്തിപ്പ് സംബന്ധിച്ച അധിക ചെലവുകൾക്ക് സപ്ലിമെൻററി ഫിനാൻസ് ഗ്രാൻറിന് അഭ്യർഥിക്കാൻ യോഗം തീരുമാനിച്ചു. തിരഞ്ഞെടുപ്പ് മികച്ച രീതിയിൽ നടത്താൻ ക്രമീകരണങ്ങൾ ഒരുക്കാനാകുമെന്ന് യോഗം വിലയിരുത്തി. ചീഫ് സെക്രട്ടറി ഡോ. വിശ്വാസ് മേത്ത, സംസ്ഥാന പോലീസ് മേധാവി ലോക്‌നാഥ് ബെഹ്‌റ, ധനകാര്യ അഡീ. ചീഫ് സെക്രട്ടറി ആർ.കെ. സിംഗ്, ആരോഗ്യ പ്രിൻസിപ്പൽ സെക്രട്ടറി ഡോ: രാജൻ എൻ. ഘോബ്രഗഡേ, എ.ഡി.ജി.പി ദർവേശ് സാഹിബ് തുടങ്ങിയവർ യോഗത്തിൽ പങ്കെടുത്തു.\nLast Updated Dec 3, 2020, 4:39 PM IST


വീട്ടുടമയുടെ എടിഎം തട്ടിയെടുത്ത് ലക്ഷങ്ങൾ കവർന്ന വീട്ടുജോലിക്കാരൻ അറസ്റ്റിൽ\nHomeNewsവീട്ടുടമയുടെ എടിഎം തട്ടിയെടുത്ത് ലക്ഷങ്ങൾ കവർന്ന വീട്ടുജോലിക്കാരൻ അറസ്റ്റിൽ\nമാന്നാർ: ചെന്നിത്തലയിൽ വീട്ടുടമയുടെ എ ടി എം കാർഡ് മോഷ്ടിച്ച് ലക്ഷങ്ങൾ തട്ടിയെടുത്ത വീട്ടു ജോലിക്കാരൻ അറസ്റ്റിൽ. പന്തളം പോയികോണത്ത് കൃഷ്ണ ഭവൻ വീട്ടിൽ രാജേഷ് നായരെ (42) യാണ് മാന്നാർ പോലീസ് പിടികൂടിയത്. ചെന്നിത്തല ഒരിപ്രം കൈമാട്ടിൽ രാധാകൃഷ്ണൻ തമ്പിയുടെ എസ് ബി ഐ ചെന്നിത്തല ബ്രാഞ്ചിലെ അക്കൗണ്ടിൽ നിന്നാണ് രണ്ട് ലക്ഷത്തി എൺപത്തി അയ്യായിരം രൂപ തട്ടിയെടുത്തത്.[www.malabarflash.com]\nവിദേശത്ത് ജോലിയിലായിരുന്ന രാധാകൃഷ്ണൻ തമ്പി പക്ഷാഘാതം മൂലം സുഖമില്ലാതെ നാട്ടിൽ വന്ന് ഒറ്റക്ക് താമസിക്കുകയാണ്. സഹായത്തിനായിട്ടാണ് മാവേലിക്കരയിലുള്ള ഹോം നഴ്സിങ് ഏജൻസി വഴി ജോലിക്ക് വീട്ടിൽ ആളിനെ നിർത്തിയത്. 2021 ഓഗസ്റ്റ് മാസം മുതൽ രാജേഷ് നായർ ഈ വീട്ടിൽ ജോലി ചെയ്തു വരികയാണ്. സുഖമില്ലാത്തത് കാരണം വീട്ടിലെ ആവശ്യങ്ങൾക്കായി ബാങ്കിൽ നിന്ന് പണം എടുക്കാനും മറ്റ് ആവശ്യങ്ങൾക്കും എല്ലാം പോയിരുന്നത് ജോലിക്കാരനായ രാജേഷ് നായരായിരുന്നു. അങ്ങനെ എ ടി എം പിൻ നമ്പർ പ്രതിക്ക് അറിയാമായിരുന്നു.\nകഴിഞ്ഞ ദിവസം ബാങ്ക് ആവശ്യത്തിനായി ബാങ്കിലെ ഇടപാടുകൾ പരിശോധിച്ചപ്പോളാണ് അക്കൗണ്ടിൽ നിന്ന് പണം നഷ്ടപ്പെട്ടതായി അറിയുന്നത്. 2022 ജൂൺ മൂന്ന് മുതൽ ജൂൺ പതിനേഴാം തീയതി വരെ യുള്ള ദിവസങ്ങളിൽ പല തവണയായിട്ടാണ് അക്കൗണ്ടിൽ നിന്ന് പണം പ്രതി എടുത്തിട്ടുള്ളത്. പണം നഷ്ടപെട്ടത് അറിഞ്ഞയുടൻ വീട്ടുടമ പോലീസിൽ നൽകിയ പരാതിയെ തുടർന്നാണ് മാന്നാർ പോലിസ് എസ് എച്ച് ഒ ജി സുരേഷ് കുമാറിന്റെ നേതൃത്വത്തിൽ പ്രതിയെ അറസ്റ്റ് ചെയ്തത്. കോടതിയിൽ ഹാജരാക്കിയ പ്രതിയെ റിമാൻഡ് ചെയ്തു.


ഭര്‍ത്താവ് കഴിഞ്ഞ ആഴ്ച മരിച്ചു, വേദനയിൽ കഴിയവെ ഭാര്യയും; പ്രവാസ ലോകത്ത് വേദനയായി രണ്ട് മരണങ്ങള്; അഷറഫ് താമരശ്ശേരിയുടെ കുറിപ്പ് – Times Kerala\nഭര്‍ത്താവ് കഴിഞ്ഞ ആഴ്ച മരിച്ചു, വേദനയിൽ കഴിയവെ ഭാര്യയും; പ്രവാസ ലോകത്ത് വേദനയായി രണ്ട് മരണങ്ങള്; അഷറഫ് താമരശ്ശേരിയുടെ കുറിപ്പ്\nപ്രവാസലോകത്തെ വേദനിപ്പിച്ച് വീണ്ടും മലയാളികളുടെ മരണം. സാമൂഹ്യ പ്രവര്‍ത്തകന് അഷ്‌റഫ് താമരശേരിയാണ് വിയോഗ വാര്‍ത്തകള് സോഷ്യല് മീഡിയയില് പങ്കുവെച്ചത്.\nഇന്ന് മലയാളികളായ രണ്ട് വനിതകളുടെ മൃതദേഹങ്ങളാണ് നടപടിക്രമങ്ങള് പൂര്‍ത്തീകരിച്ച് നാട്ടിലേക്ക് അയച്ചത്. ഇതില് ഒരാളുടെ ഭര്‍ത്താവ് കഴിഞ്ഞ ആഴ്ച്ചയാണ് മരണപ്പെട്ടത്. അന്ന് അസുഖ ബാധിതയായി അത്യാഹിത വിഭാഗത്തില് ചികിത്സയിലായിരുന്നു ഈ സഹധര്‍മ്മിണി. ഓരോര്‍ത്തര്‍ക്കും ഓരോ വിധികളാണ്. ഈ മാതാക്കളുടെ വിയോഗം നൊമ്പരപ്പെടുത്തുന്ന ഒരുപാട് പേരുണ്ട് ഈ പ്രവാസലോകത്ത്.\nഅല്ലെങ്കിലും മാതാവും പിതാവും നഷ്ടപ്പെടുക എന്നത് ഏതൊരു മനുഷ്യനെയും തളര്ത്തിക്കളയും. വീട്ടിലേക്ക് കയറി ചെല്ലുമ്പോള് നിറ പുഞ്ചിരിയോടെ സ്വീകരിക്കാന് ഒരു മാതാവ് ഉണ്ടായിരിക്കുക എന്നതില് കവിഞ്ഞ എന്ത് സൗഭാഗ്യമാണ് വേണ്ടത്. മനസ്സ് നിറയേ നൊമ്പരങ്ങളുമായി വീട്ടിലേക്ക് കയറി ചെല്ലുമ്പോള് മാതാവിന്റെ സ്‌നേഹത്തോടെയുള്ള തലോടലുകള് മൂലം മനസ്സിലെ ഭാരങ്ങള് മഞ്ഞുപോലെ ഉരുകിപ്പോകുന്നത് വല്ലാത്തൊരു സംഭവമല്ലേ. മാതാപിതാക്കളുടെ വാത്സല്ല്യത്തിന്റെ തണലില് ജീവിക്കാന് കഴിയുക എന്നത് തന്നെ സൗഭാഗ്യമാണ്. പക്ഷെ എന്നായാലും ഒരുനാള് വേര്‍പിരിയേണ്ടി വരും. മാതാപിതാക്കള്‍ക്ക് നമ്മുടെ കഴിവിന്റെ പരമാവധി സ്‌നേഹവും സഹായവും നല്‍കി സന്തോഷ ജീവിതം നല്‍കാന് നമുക്ക് കഴിയണം. മാതാവ് നമുക്ക് വേണ്ടി സഹിച്ച യാതനകള്‍ക്ക് പകരമാകില്ല നമ്മുടെ ഏത് വലിയ പ്രവര്‍ത്തനവും. മാതാപിതാക്കള് ജീവിച്ചിരിക്കുമ്പോള് നമുക്ക് അവര്‍ക്കായി ജീവിക്കാം. അവര്‍ക്കായി സ്‌നേഹത്തിന്റെ തണല് ഒരുക്കാന് ചിരകുവിരിക്കാം. നമ്മില് നിന്ന് വിട്ടു പിരിഞ്ഞുപോയ മാതാ പിതാക്കള്‍ക്ക് ദൈവം തമ്പുരാന് നന്മകള് ചൊരിയുമാറാകട്ടെ…..\nവാക്‌സിന് ചലഞ്ചിന് നിര്‍ബന്ധിത പിരിവ് പാടില്ല ; ഹൈക്കോടതി\n17കാരന്റെ വായില് 82 പല്ലുകള്, താഴത്തെ നിരയില് മാത്രം 50 എണ്ണം; പല്ലുകളെടുക്കാന് നടത്തിയ ശസ്ത്രക്രിയ നീണ്ടത് മൂന്ന് മണിക്കൂർ; അറുതിയായത് അഞ്ച് വര്‍ഷങ്ങളായി അനുഭവിക്കുന്ന ദുരിതത്തിന്


അതെ, നമുക്ക് വേണ്ടത് കേരളപാര്‍ട്ടിയാണ് – യെച്ചൂരി പറഞ്ഞപോലെ. – The Critic\nഅതെ, നമുക്ക് വേണ്ടത് കേരളപാര്‍ട്ടിയാണ് – യെച്ചൂരി പറഞ്ഞപോലെ.\nസി.പി.എം. എന്നാല് കമ്യൂണിസ്റ്റ് പാര്‍ട്ടി കേരളാ അല്ലെന്ന സീതാറാം യെച്ചൂരിയുടെ വാക്കുകള് അറംപറ്റിയെന്ന രീതിയിലാണ് രാഷ്ട്രീയചര്‍ച്ചകള് വികസിക്കുന്നത്. വരും ദിവസങ്ങളില് സിപിഎമ്മിനെ ആടിയുലക്കാന് പോകുന്നത് ഈ വിഷയം തന്നെയായിരിക്കും. ലോകസഭാ തെരഞ്ഞെടുപ്പ് നേരത്തെ നടത്താനിടയുണ്ടെന്ന അഭ്യൂഹം ശക്തമായ സാഹചര്യത്തില് കോണ്‍ഗ്രസ്സ് ബന്ധത്തെ ചൊല്ലിയുള്ള കാരാട്ട് – യെച്ചൂരി ഭിന്നത രൂക്ഷമാകുമെന്നുറപ്പ്. ത്രിപുരയില് കോണ്‍ഗ്രസ്സുമായി ബന്ധമുണ്ടാക്കിയിരുന്നെങ്കില് ബിജെപി വിജയത്തെ തടയാമായിരുന്നു എന്നു യെച്ചൂരി വാദിക്കുമ്പോള് ബിജെപിയുടെ വിജയത്തിനു വഴിയൊരുക്കിയ കോണ്‍ഗ്രസ്സുമായി ഒരു ധാരണയും വേണ്ട എന്ന നിലപാടിന്റെ മൂര്‍ച്ച കൂട്ടുകയാണ് കാരാട്ടും കേരളഘടകവും. ബംഗാള് – ത്രിപുര ഘടകങ്ങള്‍കകൊപ്പം മറ്റു സംസ്ഥാനങ്ങളും യെച്ചൂരിയെ പിന്തുണക്കാനുള്ള സാധ്യതയേറുന്നു. അതേസമയം പാര്‍ട്ടിയുടെ ഏക മുഖ്യമന്ത്രിയായ പിണറായിയുടെ കരുത്ത് വര്‍ദ്ധിക്കാനും പോകുകയാണ്.\nവാസ്തവത്തില് യെച്ചൂരി പറഞ്ഞതാണ് സിപിഎമ്മിനു സ്വീകരിക്കാവുന്ന ഏറ്റവും അനുയോജ്യമായ മാര്‍ഗ്ഗം. അക്ഷരാര്‍ത്ഥത്തില് കേരളപാര്‍ട്ടിയാകുക. കുറച്ചെങ്കിലും ശക്തിയുള്ള സംസ്ഥാനങ്ങളിലും അത്തരമൊരു പാത പിന്തുടരുക. അതാതു സംസ്ഥാനങ്ങളിലെ സാഹചര്യങ്ങള്‍ക്കനുസരിച്ച് നിലപാടുകള് സ്വീകരിക്കുക. അതോടൊപ്പം അക്ഷരാര്‍ത്ഥത്തില് ഒരു ജനാധിപത്യപാര്‍ട്ടിയുമാകുക.\nസമകാലിക ഇന്ത്യന് രാഷ്ട്രീയചരിത്രം പരിശോധിച്ചാല് കാര്യമായ രാഷ്ട്രീയചലനങ്ങളില്ലാത്ത സംസ്ഥാനമാണ് കേരളം എന്നു കാണാം. 50 വര്‍ഷത്തോളമായി ഇവിടെ നിലനില്‍ക്കുന്നത് ഇരുമുന്നണി സംവിധാനമാണ്. ഇടക്ക് ചില പാര്‍ട്ടികള് അങ്ങോട്ടും ഇങ്ങോട്ടും ചാടുമെങ്കിലും സിപിഎമ്മിന്റേയും കോണ്‍ഗ്രസ്സിന്റേയും നേതൃത്വത്തിലുള്ള ഈ സംവിധാനം ഒരു മാറ്റവുമില്ലാതെ മുരടിച്ചുനില്‍ക്കുകയാണ്. ബിജെപി നില അല്‍പ്പം മെച്ചപ്പെടുത്തിയെങ്കിലും നിലവിലെ സംവിധാനത്തില് മാറ്റം വരുത്താനുള്ള ശക്തിയൊന്നും അവര്‍ക്കില്ല. മറ്റു സംസ്ഥാനങ്ങളുടെ അവസ്ഥ വ്യത്യസ്ഥമാണ്. പല രീതയിലുള്ള രാഷട്രീയ ചലനങ്ങള് അവിടങ്ങളില് നടക്കുന്നു. പ്രധാനമായും മൂന്നു തരത്തിലുള്ള ചലനങ്ങള് അവിടങ്ങളില് കാണാം. അടിയന്തരാവസ്ഥയെ തുടര്‍ന്ന് രൂപീകൃതമായ ജനതാപാര്‍ട്ടിയും ഒപ്പം പല സോഷ്യലിസ്റ്റ് – ലോഹ്യയിസ്റ്റ് ശക്തികളും പലയിടത്തും ശക്തമായി. തങ്ങളുടെ പ്രാദശിക വികാരങ്ങളും ആവശ്യങ്ങളുമെല്ലാം ഉന്നയിച്ച് പ്രാദേശികപാര്‍ട്ടികള്. പിന്നീട് മണ്ഡല് – മസ്ജിദ് കാലത്തോടെ ദളിത് – പിന്നോക്ക – മുസ്ലിം മുന്നേറ്റങ്ങള്. അടുത്ത കാലത്തെ ഇന്ത്യന് രാഷ്ട്രീയത്തില് വന് ചലനങ്ങളുണ്ടാക്കിയ ഈ മുന്നേറ്റങ്ങളൊന്നും പക്ഷെ കേരളത്തെ ബാധിച്ചില്ല. അടിയന്തരാവസ്ഥക്കുശേഷം നാം കോണ്‍ഗ്രസ്സിനെ വിജയിപ്പിച്ചു. ഓരോ സംസ്ഥാനത്തിനുവേണ്ടിയും പ്രാദേശികപാര്‍ട്ടികള് ശബ്ദമുയര്‍ത്തുകയും പോരാടുകയും അധികാരത്തിലെത്തുകയും ചെയ്യുമ്പോള് ഇവിടെ പൊതുവെ കേന്ദ്രത്തോട് പിച്ച ചോദിക്കുന്ന അവസ്ഥയാണ്. മറുവശത്ത് വര്‍ഗ്ഗ രാഷ്ട്രീയത്തിന്റെ പേരില് ദളിത് രാഷ്ട്രീയത്തേയും നാം പ്രതിരോധിക്കുന്നു. ഈയൊരവസ്ഥയാണ് രാഷ്ട്രീയമായി മുരടിച്ച ഒരു പ്രദശമാക്കി നമ്മെ മാറ്റിയത്. പ്പം കക്ഷിരാഷ്ട്രീയ കൊലപാതകങ്ങളുടേയും.\nഇത്തരമൊരവസ്ഥയില് ക്രിയാത്മകമായി ഇടപെടാനുള്ള അവസരമാണ് സിപിഎമ്മിനു വന്നു ചേര്‍ന്നിരിക്കുന്നത്. ഇന്ത്യ ഒരു ദേശീയതയല്ലെന്നും വിവിധ ദേശീയതകളുടെ സമുച്ചയമാണെന്നുമുള്ള ശരിയായ നിലപാട് ഒരു കാലത്ത് സ്വീകരിച്ചിരുന്നവരാണ് കമ്യൂണിസ്റ്റുകാര്. ആ നിലപാടിന്റെ അടിസ്ഥാനത്തില് തന്നെ അഖിലേന്ത്യാപാര്‍ട്ടികളേക്കാള് പ്രസക്തം പ്രാദേശികപാര്‍ട്ടികളാണെന്നത് വ്യക്തം. മാറിയ സാഹചര്യത്തിലെങ്കിലും ആ നിലപാടിലേക്ക് തിരിച്ചുപോകുന്ന കാര്യം ആലോചിക്കാവുന്നതാണ്. അവിടെയാണ് യെച്ചൂരി പറഞ്ഞ വാക്കുകള് വേറൊരു അര്‍ത്ഥത്തിലാണെങ്കിലും പ്രസക്തമാകുന്നത്. കേരളത്തില് ഇന്ന് അത്തരമൊരു പാര്‍ട്ടിയുടെ ആവശ്യകതയുണ്ട്. കേരളത്തിനുവേണ്ടി വാദിക്കുന്ന ഒരു പ്രസ്ഥാനം. അത്തരമൊരു പ്രതീക്ഷയോടെ രൂപം കൊണ്ട കേരളകോണ്‍ഗ്രസ്സ് പിന്നിട് മതപാര്ട്ടിയെന്നു തന്നെ വിളിക്കാവുന്ന അവസ്ഥയില് മാറുകയാണല്ലോ ഉണ്ടായത്. കേരളത്തിലുടനീളം വേരുകളുള്ള സിപിഎമ്മിനാണ് ആ വിടവു നികത്താന് സാധ്യതയുള്ളത്.\nഎന്നാല് ഈ ലക്ഷ്യം നേടുന്നതിന് രാഷ്ട്രീയമായും സംഘടനാപരമായും ജനാധിപത്യപാര്‍ട്ടിയായി സിപിഎം മാറണം. എല്ലാ സോഷ്യലിസ്റ്റ് രാഷ്ട്രങ്ങളിലും ജനാധിപത്യപോരാട്ടങ്ങള് സജീവമായപ്പോള്, ജനാധിപത്യപാര്‍ട്ടിയാകാന് തയ്യാറായ പല കമ്യൂണിസ്റ്റ് പാര്‍ട്ടികളേയും ലോകം കണ്ടു. എന്നാല് ഇവിടുത്തെ കമ്യൂണിസ്റ്റുകാര്‍ക്ക് അതില് പങ്കെടുക്കുമ്പോഴും ജനാധിപത്യം ബൂര്‍ഷ്വാസംവിധാനമാണ്. സോഷ്യല് ഡെമോക്രസി പാപമാണ്. വേണ്ടത് തൊഴിലാളിവര്‍ഗ്ഗ സര്‍വ്വാധിപത്യവും ഏകപാര്‍ട്ടി ഭരണവുമാണ്. ഈ ഇരട്ടത്താപ്പ് മാറ്റി ജനാധിപത്യരാഷ്ട്രീയത്തിനായി നില കൊള്ളുകയും അതിനനുസൃതമായി ലെനിനിസറ്റ് പാര്‍ട്ടി ചട്ടക്കൂടുകള് മാറ്റുകയും വേണം. അതുപോലെ സാമ്പത്തിക നീതി എന്നതിനൊപ്പമോ അതിനേക്കാള് കൂടുതലോ ആയി സാമൂഹ്യനീതി എന്ന ആശയം അംഗീകരിക്കാന് തയ്യാറാവണം. എങ്കില് യെച്ചൂരിയൊക്കെ ആഗ്രഹിക്കുന്നപോലെ ദളിത് പിന്നോക്ക രാഷ്ട്രീയത്തോടൊക്കെ ക്രിയാത്മകമായി പ്രതികരിക്കാനാകും. ത്രിപുരയില് പോലും ഗോത്രവിഭാഗങ്ങളടെ സ്വത്വബോധത്തെ കാണാന് പാര്‍ട്ടിക്കായില്ല. എന്തായാലും അടിമുടി പൊളിച്ചെഴുതാന് തയ്യാറാകുകയും ജനാധിപത്യത്തിലും സാമൂഹ്യനീതിയിലും മതേതരതവത്തിലും വിശ്വസിക്കുന്ന ഒരു കേരളപാര്‍ട്ടിയാകുകയും ചെയ്യുക എന്നാല് അത്ര എളുപ്പമല്ല എന്നു വ്യക്തം. എന്നാല് സിപിഎമ്മിനു ചെയ്യാവുന്നത് അതാണ്. കേരളത്തിന് ആവശ്യവും അതാണ്. ഒപ്പം ഫാസിസതതിനെതിരായ വിശാലമായ ഐക്യമുന്നണിയിലും സജീവപങ്കാളിയാകാന് പാര്‍ട്ടിക്ക് കഴിയണം. ഇതിനൊന്നുമാകുന്നില്ലങ്കില് സിപിഎമ്മിന് ചരിത്രപരമായി ഒരു പ്രസക്തിയുമില്ല എന്ന വ്യക്തം.


വ്യവസായിയേയും വിദേശ മലയാളിയേയും കബളിപ്പിച്ച യുവതികള് പിടിയില്-News\nSaturday 16 Sep 2017 15:08 PM\nകൊല്ലം: യുവ വ്യവസായിയേയും വിദേശ മലയാളികളേയും കബളിപ്പിച്ച യുവതികള് പിടിയില്. യുവതികളുടെ കെണിയില് തിരുവനന്തപുരം സ്വദേശിയായ യുവ ബിസിനസുകാരനും ഒരു വിദേശ മലയാളിയും പെട്ടു. ഇയാളുടെ പക്കല്‍നിന്ന് ആറുലക്ഷം രൂപയാണ് തട്ടിയത്. കൊട്ടിയം തഴുത്തല ഇബി മന്‍സിലില് ഇബി, തട്ടത്തുമല പാപ്പാല പുത്തന്‍വീട്ടില് വിദ്യ എന്നിവരും സഹായിയായ വിജയകുമാറുമാണ് തട്ടിപ്പുമായി ബന്ധപ്പെട്ട് ഇന്നലെ പിടിയിലായത്. ഇവര് പിടിയിലായതോടെയാണ് പരാതിക്കാര് ഏറിവരുന്നത്. ഒന്നും രണ്ടും പ്രതികളായ ഇബിയും വിദ്യയും ചേര്‍ന്നാണ് തിരുവനന്തപുരം സ്വദേശിയായ യുവാവിനെ കബളിപ്പിച്ചത്. യുവാവിനോട് ഇബി ഡോക്ടറാണെന്ന് പരിചയപ്പെടുത്തി തന്‍റെ ബിസിനസില് പങ്കാളിയാകണമെന്നാവശ്യപ്പെട്ടു.\nപാരിപ്പള്ളിയിലെ സ്ഥാപനത്തിലെത്തിയ ബിസിനസുകാരനെ ഇരുവരും ചേര്‍ന്ന് എറണാകുളത്തുള്ള സ്ഥാപനത്തിലേക്ക് കൂട്ടിക്കൊണ്ടുപോയി. മൂവരും ബിസിനസ് കാര്യങ്ങള് സംസാരിച്ചിരിക്കുന്നതിനിടയില് രണ്ടാംപ്രതി വിദ്യ വക്കീലിനെ കാണണമെന്ന് പറഞ്ഞ് അവിടെനിന്നും പോയി. ഇബിയും യുവ ബിസിനസുകാരനും തമ്മില് ചര്‍ച്ചനടത്തി. ഇതിനിടയില് ഇരുവരും തമ്മിലിരിക്കുന്ന ചിത്രങ്ങളും മറ്റുമെടുത്തായിരുന്ന ഭീഷണി. ചിത്രങ്ങള് ബിസിനസുകാരന്‍റെ ഭാര്യയുടെ വാട്സപ്പിലേക്ക് അയച്ചുകൊടുത്തതോടെ യുവാവിന്‍െ കുടുംബജീവിതം താറുമാറായി. കുടുംബം ആത്മഹത്യാവക്കിലെത്തിയിരുന്നു. ഇതിനിടയിലാണ് ആറുലക്ഷം രൂപ പലതവണകളായി യുവാവ് പാരിപ്പള്ളിയിലെ ഓഫീസില്‍കൊണ്ടുചെന്ന് ഇബിന് നല്‍കിയിരുന്നു. കൂടുതല് തുക ആവശ്യപ്പെട്ടായിരുന്നു ഭീഷണിയെന്ന് വ്യവസായി രാഷ്ട്രദീപികഡോട്ട്കോമിനോട് പറഞ്ഞു. യുവാവ് ഇന്നലെ പാരിപ്പള്ളിയിലെത്തി പരവൂര് സിഐക്ക് പരാതി നല്‍കിയതോടെയാണ് യുവതികളുടെ കൂടുതല് തട്ടിപ്പ് വിവരങ്ങള് പുറത്തുവരാന് തുടങ്ങിയത്. പാരിപ്പള്ളി സ്വദേശിയുടെ ഉടമസ്ഥതയിലുള്ള കെട്ടിടം ഇബി വാടകയ്ക്കെടുത്താണ് തട്ടിപ്പ് നടത്തിവന്നത്.\nകെട്ടിട ഉടമയോട് ഡോക്ടറാണെന്നാണ് അറിയിച്ചിരുന്നത്. ബ്യൂട്ടി ലേസര് ട്രീറ്റ്മെന്‍റ് സ്ഥാപനം നടത്തുന്നതിനാണ് ഇവര് പങ്കാളികളെ തേടിയത്. ഇത് സംബന്ധിച്ച് പാരിപ്പള്ളി സ്വദേശിയും പ്രവാസി മലയാളിയുമായ 72 കാരന്റെ പരാതിയെതുടര്‍ന്നാണ് മൂവര് സംഘം പിടിയിലായത്. മെഷീനും മറ്റുമായി എട്ടുലക്ഷം രൂപയും ഇബി കൈക്കലാക്കിയിരുന്നു. നഴ്സാണെന്ന് ഇബി പരിചയപ്പെടുത്തിവന്ന വിദ്യയും തട്ടിപ്പില് പങ്കാളിയാകുകയായിരുന്നു. പ്രവാസിയുടെ കൈയില്‍നിന്ന് വിദ്യ ഒരു ലക്ഷം രൂപതട്ടിയെടുത്തതിനും കേസ് രജിസ്റ്റര് ചെയ്തിട്ടുണ്ട്.\nപ്രവാസിയോടൊപ്പം പലസ്ഥലങ്ങളിലും ഇരുവരും കറങ്ങിനടന്ന് ചിത്രങ്ങളെടുത്തിരുന്നു. ഈ ചിത്രങ്ങള് സമൂഹമാധ്യമങ്ങളില് പ്രചരിപ്പിക്കുമെന്ന് ഭീഷണി മുഴക്കിയതോടെ പ്രവാസി സിറ്റിപോലീസ് കമ്മീഷണര്‍ക്ക് പരാതി നല്‍കി. തുടര്‍ന്നാണ് പ്രതികള് പിടിയിലായത്. ഇബിയും വിദ്യയും നിരവധി കേസുകളില് പ്രതികളാണ്. ഇബിയുടെ വീട്ടില്‍നിന്ന് നിരവധി പാസ്ബുക്കുകള്, ലാപ് ടോപ്പ് പെന്‍ഡ്രൈവുകള്, സ്വര്‍ണംവാങ്ങിയതിന്റെ ബില്ലുകള് എന്നിവയും പോലീസ് കണ്ടെടുത്തിരുന്നു


Petrol Diesel Price| തുടർച്ചയായ അഞ്ചാം ദിനവും മാറ്റമില്ലാതെ ഇന്ധനവില| Fuel prices remained unchanged for the fifth day inarow – News18 Malayalam\nHome » photogallery » money » FUEL PRICES REMAINED UNCHANGED FOR THE FIFTH DAY IN A ROW\nPetrol Diesel Price| തുടർച്ചയായ അഞ്ചാം ദിനവും മാറ്റമില്ലാതെ ഇന്ധനവില\nകൊച്ചിയിൽ പെട്രോളിന് ലിറ്ററിന് 91.04 രൂപയാണ് വില. ഡീസലിന് 85.59 രൂപയും.\n| March 04, 2021, 10:16 IST\nകൊച്ചി: രാജ്യത്ത് തുടർച്ചയായ അഞ്ചാം ദിനവും പെട്രോൾ, ഡീസൽ വില മാറ്റമില്ലാതെ തുടരുന്നു. കേരളം, ഡൽഹി, മധ്യപ്രദേശ്, രാജസ്ഥാൻ, കർണാടക, മഹാരാഷ്ട്ര തുടങ്ങിയ സംസ്ഥാനങ്ങളിലെല്ലാം ഇന്ധന വില സർവകാല റെക്കോർഡിലാണ്. സംസ്ഥാനത്ത് ഒരു ലിറ്റർ പെട്രോളിന് ഇന്ന് 93.05 രൂപയാണ് വില. ഡീസലിന് 87.53 രൂപയും.\nസംസ്ഥാനത്തെ വിവിധ നഗരങ്ങളിലെ ഇന്ധന വില പരിശോധിക്കുമ്പോൾ കൊച്ചിയിൽ പെട്രോളിന് ലിറ്ററിന് 91.04 രൂപയാണ് വില. ഡീസലിന് 85.59 രൂപയും. കോഴിക്കോട് പെട്രോളിന് 91.42 രൂപയും ഡീസലിന് 85.99 രൂപയുമാണ് ഇന്നത്തെ വില. രാജ്യത്തെ ചില്ലറ ഇന്ധന വില ഇപ്പോൾ 2018 ഒക്ടോബറിന് ശേഷമുള്ള ഏറ്റവും ഉയർന്ന നിരക്കിലാണ്. ഡൽഹിയിൽ ഒരു ലിറ്റർ പെട്രോളിന് 91.17 രൂപയാണ് വില. ഡീസലിന് 81.47 രൂപയും. മുംബൈയിൽ പെട്രോൾ വില ലിറ്ററിന് 97.57 രൂപയാണ് ഇന്നത്തെ വില. ഡീസലിന് 88.60 രൂപയും.\nആഗോള അസംസ്കൃത എണ്ണയുടെ വിലക്കയറ്റവും പെട്രോളിയം ഉൽ‌പന്നങ്ങളുടെ ആവശ്യകത ഉയർന്നതുമാണ് ഇന്ധന വില വർധിക്കാനുള്ള പ്രധാന കാരണങ്ങൾ. ആഗോള വിപണിയിലെ ക്രൂഡ് ഓയിൽ വിലയും ഡോളർ രൂപ വിനിമയവും കണക്കാക്കിയാണ് രാജ്യത്തെ ഇന്ധനവില നിർണയിക്കുന്നത്. ആഗോള ക്രൂഡ് ഓയിൽ വിലയും ഡോളർ വിനിമയ നിരക്കും ഇന്ന് ഉയർന്നു. ഒരു ബാരൽ അസംസ്‌കൃത എണ്ണയ്ക്ക്ഇന്ന് 64.37 ഡോളറാണ് വില. 73.11 രൂപയിലാണ് ഇന്ന് ഡോളർ വിനിമയം നടക്കുന്നത്.\nഅതേസമയം, പെട്രോളിന്റെയും ഡീസലിന്റെയും വിലയിൽ 8.50 രൂപ വരെ കുറവ് വന്നേക്കുമെന്നാണ് വിദഗ്ധർ പറയുന്നത്. റവന്യൂവരുമാനത്തെ ബാധിക്കാത്ത രീതിയിൽ എക്സൈസ് തീരുവയിൽ 8.50 രൂപ കുറയ്ക്കാനാണ് കേന്ദ്ര സർക്കാർ ഒരുങ്ങുന്നതെന്നാണ് റിപ്പോർട്ട്. ബജറ്റിൽ പ്രതീക്ഷിക്കുന്ന 3.2 ലക്ഷം കോടി രൂപയുടെ സ്ഥാനത്ത് 4.35 ലക്ഷം കോടി രൂപയാണ് 2021-22 സാമ്പത്തിക വർഷത്തിൽ പ്രതീക്ഷിക്കുന്നത്. അതിനാൽ ഏപ്രിൽ ഒന്നിന് മുൻപ് എക്സൈസ് തീരുവയിൽ 8.50 രൂപ കുറവ് വരുത്തിയാലും ബജറ്റിൽ പ്രതീക്ഷിക്കുന്ന തുക നേടാനാകും'- ഐ സി ഐ സിഐ സെക്യൂരിറ്റീസ് വാർത്താക്കുറിപ്പിൽ വ്യക്തമാക്കി. ഡിമാൻഡ് വീണ്ടെടുക്കൽ, ആസന്നമാകുന്ന സ്വകാര്യവൽക്കരണം, പണപ്പെരുപ്പ ആശങ്കകൾ എന്നിവ കണക്കിലെടുത്ത് എക്സൈസ് തീരുവ വെട്ടിക്കുറയ്ക്കുമെന്ന് ശുഭാപ്തിവിശ്വാസം പ്രകടിപ്പിച്ചെങ്കിലും ഇത് ലിറ്ററിന് 8.5 രൂപയേക്കാൾ താഴെയായിരിക്കുമെന്നാണ് ചൂണ്ടിക്കാട്ടപ്പെടുന്നത്.\n2020 മാർച്ചിനും മെയ് 2020നും ഇടയിൽ പെട്രോളിന് 13 രൂപയും ഡീസലിന് 16 രൂപയും എക്സൈസ് തീരുവ ഇനത്തിൽ വർധിപ്പിച്ചിരുന്നു. ഇപ്പോൾ ഡീസലിന്റെ എക്സൈസ് തീരുവ ലിറ്ററിന് 31.8 രൂപയും പെട്രോളിന്റേത് 32.9 രൂപയുമാണ്. അസംസ്കൃത എണ്ണയുടെ വില രണ്ട് പതിറ്റാണ്ടിലെ ഏറ്റവും കുറഞ്ഞ നിരക്കിലേക്ക് മാറിയ സാഹചര്യത്തിലാണ് എക്സൈസ് തീരുവ വർധിപ്പിച്ചത്. എന്നാൽ ഇപ്പോൾ അന്താരാഷ്ട്ര വിപണിയിൽ എണ്ണ വില വീണ്ടും കൂടുകയാണ്. എന്നാൽ, തീരുവ ഇതുവരെ കുറച്ചിട്ടുമില്ല. പെട്രോളിന്റെ വിൽപന വിലയുടെ 60 ശതമാനവും കേന്ദ്ര- സംസ്ഥാന നികുതികളാണ്. ഡീസലിന്റേതാകട്ടെ 54 ശതമാനവും.\nരാജസ്ഥാൻ, മധ്യപ്രദേശ് അടക്കമുള്ള സംസ്ഥാനങ്ങളിലെ ചിലയിടങ്ങളിൽ കഴിഞ്ഞ മാസം പെട്രോൾ വില 100 രൂപ കടന്നിരുന്നു. രാജ്യത്ത് ഇന്ധനത്തിന് ഏറ്റവും കൂടുതൽ മൂല്യവർധിത നികുതി (വാറ്റ് ) ചുമത്തുന്ന സംസ്ഥാനങ്ങളാണ് രാജസ്ഥാനും മധ്യപ്രദേശും. 2014 നവംബറിനും 2016 ജനുവരിക്കും ഇടയിൽ പെട്രോളിനും ഡീസലിനുമുള്ള എക്സൈസ് നികുതി9തവണയാണ് ഉയർത്തിയത്. പെട്രോളിന് 11.77 രൂപയും ഡീസലിന് 13.47 രൂപയുമാണ് ആ കാലയളവിൽ വർധിപ്പിച്ചത്. അതുവഴി 2014-15ൽ 99,000 കോടി രൂപയായിരുന്ന എക്സൈസ് വരുമാനം 2016-17ൽ 2,42,000 കോടിയായി ഉയർന്നിരുന്നു.


കോവിഡ്-19; ഒളിമ്പിക്സ് സാധ്യതയും മങ്ങുന്നു | Tokyo Olympics Organisers to discuss latest coronavirus developments covid-19\nകോവിഡ്-19; ഒളിമ്പിക്സ് സാധ്യതയും മങ്ങുന്നു\nMar 17, 2020, 08:44 PM IST\nഒളിമ്പിക്‌സുമായി മുന്നോട്ടുപോകുമെന്ന് ജപ്പാന് പ്രധാനമന്ത്രി ഷിന്‍സെ ആബെയും അന്താരാഷ്ട്ര ഒളിമ്പിക് കമ്മിറ്റി പ്രസിഡന്റ് തോമസ് ബാക്കും ആവര്‍ത്തിക്കുന്നുണ്ടെങ്കിലും കാര്യങ്ങള് പന്തിയല്ല\nടോക്യോ: കായികരംഗത്ത് ഏതാണ്ടെല്ലാ മത്സരങ്ങളും മാറ്റിവെച്ചു. മാറ്റിവെക്കാന് ഇനി പ്രധാനപ്പെട്ട ഒന്നേ ബാക്കിയുള്ളൂ - ടോക്യോ ഒളിമ്പിക്‌സ്. ജൂലായ് 24-ന് തുടങ്ങാന് നിശ്ചയിച്ചിരിക്കുന്ന ഒളിമ്പിക്‌സ് സമയത്ത് നടക്കാനുള്ള സാധ്യത അടയുകയാണ്. മനുഷ്യജീവന് വെച്ച് പന്താടരുതെന്നും ഗെയിംസ് മാറ്റിവെക്കണമെന്നും ജപ്പാനില് ജനങ്ങള് മുറവിളി കൂട്ടുന്നു.\nവിദേശികളുടെ വരവ് തടയുകയാണ് കൊറോണവൈറസ് നിയന്ത്രിക്കാനുള്ള ഏകമാര്‍ഗമെന്ന് ചില നാട്ടുകാര് പറയുന്നു. ഇരുനൂറോളം രാജ്യങ്ങളില് നിന്നുള്ളവരാണ് ഒളിമ്പിക്‌സിനെത്തുക.\n45 ശതമാനവും ഒളിമ്പിക്സിന് എതിര്\nമാര്‍ച്ച് ആറ് മുതല് ഒമ്പത് വരെ പബ്ലിക് ബ്രോഡ്കാസ്റ്റര് എന്.എച്ച്.കെ. ജപ്പാനില് ഒരു സര്‍വേ നടത്തിയിരുന്നു. ഒളിമ്പിക്‌സ് നടത്തുന്നതിനോട് ആളുകള്‍ക്കുള്ള പ്രതികരണം അറിയുകയായിരുന്നു ലക്ഷ്യം. 45 ശതമാനം പേരും അഭിപ്രായപ്പെട്ടത് മാറ്റിവെക്കണമെന്നാണ്. 40 ശതമാനം പേര് ഗെയിംസിനെ അനുകൂലിച്ചു.\nഐ.ഒ.സി ചര്‍ച്ച ചെയ്യും\nഅന്താരാഷ്ട്ര സ്‌പോര്‍ട്‌സ് സംഘടനകളുടെ മേധാവികളുമായി ഐ.ഒ.സി. ചൊവ്വാഴ്ച ചര്‍ച്ചനടത്തും. ടെലികോണ്‍ഫ്രന്‍സ് വഴിയാകും ചര്‍ച്ച. കൊറോണവൈറസ് ഭീഷണിയെത്തുടര്‍ന്ന് ഒളിമ്പിക്‌സിന്റെ ഭാവി വിലയിരുത്തുകയാണ് ലക്ഷ്യം. ഒളിമ്പിക് യോഗ്യതാമത്സരങ്ങളെല്ലാം മുടങ്ങിയിരിക്കുകയാണ്. ഒളിമ്പിക്‌സില് പങ്കെടുക്കാനാവുമോ എന്ന കാര്യത്തില് അത്ലറ്റുകള് ആശങ്കയിലും. കഷ്ടി അഞ്ചുമാസം ബാക്കിനില്‍ക്കെ, വിഷമസന്ധിയിലാണ് ഐ.ഒ.സി.\nഒളിമ്പിക്‌സ് നടക്കുമോ, ഉദ്ഘാടനച്ചടങ്ങ് ജൂലായ് 24-ന് തന്നെയുണ്ടാവുമോ തുടങ്ങിയ കാര്യങ്ങളില് ഓണ്‍ലൈന് വാതുവെപ്പുകള് സജീവമാണ്. ഉദ്ഘാടനച്ചടങ്ങ് സമയത്തു നടക്കാനുള്ള സാധ്യത വാതുവെപ്പ് സ്ഥാപനമായ പാഡി പവറിന്റെ കണക്കുപ്രകാരം നാലില് ഒന്ന് മാത്രമാണ്.\nContent Highlights: Tokyo Olympics Organisers to discuss latest coronavirus developments\nഅമേരിക്കന് പോള്‍വോള്‍ട്ട് താരം സാം കെന്‍ഡ്രിക്‌സിന് കോവിഡ്; ഒളിമ്പിക്‌സ് നഷ്ടമാകും\nഒളിമ്പിക് വില്ലേജില് കൂടുതല് പേരിലേക്ക് കോവിഡ്; ഇതുവരെ പോസിറ്റീവായത് 86 പേര്\nവര്‍ണ വിസ്മയം വിതറി ഒളിമ്പിക്‌സ് സമാപന ചടങ്ങ്


JW ലൈബ്രറി ആപ്പ്: അടയാളം വെക്കുക, ഉപയോഗിക്കുക—(ആൻഡ്രോയ്‌ഡ്) | JW.ORG സഹായം\nഅടയാളം വെക്കുക, ഉപയോഗിക്കുക—ആൻഡ്രോയ്‌ഡ്\nJW ലൈബ്രറിയിലെ അടയാളം വെക്കാനുള്ള സൗകര്യം ഉപയോഗിച്ച് നിങ്ങൾക്കു ഏതൊരു പ്രസിദ്ധീകരണത്തിലും അടയാളം വെക്കാം; അച്ചടിച്ച പുസ്‌തകത്തിൽ റിബൺ ഉപയോഗിച്ച് അടയാളം വെക്കുന്നതുപോലെ. JW ലൈബ്രറിയിലെ ഓരോ പ്രസിദ്ധീകരണത്തിലും ഇതുപോലെ പത്ത് അടയാളം വരെ വെക്കാനാകും.\nഅടയാളം വെക്കാൻ പിൻവരുന്ന നിർദേശങ്ങൾ പാലിക്കുക:\nപുതിയ ഒരു അടയാളം വെക്കാൻ\nഅടയാളം വെക്കുന്നതിലേക്കു പോകാൻ\nഅടയാളം വെക്കുന്നത് ഉപയോഗിക്കാൻ\nഒരു ലേഖനത്തിനോ അധ്യായത്തിനോ ഖണ്ഡികയ്‌ക്കോ അല്ലെങ്കിൽ ഒരു ബൈബിൾവാക്യത്തിനുപോലും അടയാളം വെക്കാനാകും.\nലേഖനത്തിനോ അധ്യായത്തിനോ അടയാളം വെക്കാൻ അടയാള റിബണിന്‍റെ ചിഹ്നത്തിൽ തൊടുക. അപ്പോൾ, അടയാള റിബണുകളുടെ ഒരു ലിസ്റ്റ് തുറന്നുവരും. തുറന്നുവെച്ചിരിക്കുന്ന ലേഖനത്തിനോ അധ്യായത്തിനോ അടയാളം വെക്കാൻ ഒരു റിബണിൽ തൊടുക.\nഒരു ഖണ്ഡികയ്‌ക്കോ ബൈബിൾവാക്യത്തിനോ അടയാളം വെക്കാൻ അതിൽ തൊടുക. അപ്പോൾ തെളിയുന്ന ഇനവിവരപ്പട്ടികയിൽനിന്ന് അടയാള റിബൺ തിരഞ്ഞെടുക്കുക.\nഅടയാളം വെച്ച ഭാഗം കാണാൻ, അടയാളം വെച്ചിരിക്കുന്ന പുസ്‌തകം തുറക്കുക. എന്നിട്ട് അടയാള റിബണിന്‍റെ ചിഹ്നത്തിൽ തൊടുക. അപ്പോൾ തെളിയുന്ന ലിസ്റ്റിൽനിന്ന് തിരഞ്ഞെടുക്കുക.\nവെച്ച അടയാളം നിങ്ങൾക്ക് നീക്കം ചെയ്യാനോ മാറ്റാനോ കഴിയും.\nനീക്കം ചെയ്യാനാണെങ്കിൽ അടയാള റിബണിൽ തൊടുക. എന്നിട്ട്, കളയേണ്ട അടയാളത്തിന്‍റെ അടുത്തായി കാണുന്ന കൂടതലായി എന്ന ബട്ടണിൽ തൊടുക. എന്നിട്ട് നീക്കം ചെയ്യുക എന്നതിൽ അമർത്തുക.\nവെച്ച അടയാളത്തിനു പകരം പുതിയ അടയാളം വെക്കുന്നതിന് അടയാള റിബണിന്‍റെ ചിഹ്നത്തിൽ തൊടുക. വെച്ച അടയാളത്തിൽ കൂടുതലായി എന്നതിൽ അമർത്തുമ്പോൾ തെളിയുന്ന മാറ്റിവെക്കുക എന്നതിൽ തൊടുക. അപ്പോൾ പഴയ അടയാളത്തിനു പകരം നിങ്ങൾ ഇപ്പോൾ വായിച്ചുനിറുത്തിയിടത്ത് പുതിയ അടയാളം വരും. ദിവസേനയുള്ള ബൈബിൾവായനയും മറ്റും പിൻപറ്റാൻ ഈ സൗകര്യം സഹായകമാണ്.\nഈ സവിശേഷതകൾ 2014 മെയ്യിൽ JW ലൈബ്രറി 1.2-നോടൊപ്പം, പുറത്തിറങ്ങി. ഇത് ആൻഡ്രോയ്‌ഡ് 2.3-ലും പിന്നീടുള്ള വേർഷനുകളിലും ലഭ്യമാണ്. ഈ സവിശേഷതകൾ നിങ്ങൾക്ക് ലഭിക്കുന്നിലെങ്കിൽ “JW ലൈബ്രറി ഉപയോഗിച്ചുതുടങ്ങുക—ആൻഡ്രോയ്‌ഡ്” എന്ന ലേഖനത്തിനു കീഴിലുള്ള ‘ഏറ്റവും പുതിയ സവിശേഷതകൾ ലഭിക്കുന്നതിന്’ എന്നതിനു കീഴിലെ വിവരങ്ങൾ നോക്കുക.\nmailto:?body=അടയാളം വെക്കുക, ഉപയോഗിക്കുക—ആൻഡ്രോയ്‌ഡ്%0a%0ahttps%3A%2F%2Fwww.jw.org%2Ffinder%3Fdocid%3D802013132%26wtlocale%3DMY%26srcid=share⊂ject=അടയാളം വെക്കുക, ഉപയോഗിക്കുക—ആൻഡ്രോയ്‌ഡ്\nഐപാഡ്, ഐഫോൺ, ഐപോഡ് ടച്ച് എന്നിവയിൽ ഉപയോഗിക്കാവുന്ന JW ലൈബ്രറി\nJW ലൈബ്രറി—വിൻഡോസ് 8, വിൻഡോസ് 8 ഫോണുകളിൽ


നമ്മുടെ നാട്ടില് വ്യാപകമായി കണ്ടുവരുന്ന സമ്പ്രദായമാണ് മരിച്ചവര്‍ക്ക് പ്രതിഫലം ലഭിക്കാനായി ഖുര്‍ആന് ഓതി ഹദ്‌യ ചെയ്യല്. മരിച്ച വീട്ടിലും ഖബറിനടുത്തും മരണാസന്ന വേളകളിലുമൊക്കെ ഈ പതിവ് കാണാറുണ്ട്. ചിലര് ഖബറിനടുത്ത് ഖത്തപ്പുര കെട്ടി ഇടമുറിയാതെ (?) ഖുര്‍ആന് പാരായണമെന്ന രീതിയും സ്വീകരിക്കുന്നു. മറ്റു അനാചാരങ്ങളെപ്പോലെ ഈ വിഷയത്തിലും നാട്ടുനടപ്പുകളുടെയും ശീലങ്ങളുടെയും വ്യതിരിക്തതകള് പ്രകടമാണ്. അല്ലാഹുവോ റസൂലോ ഈ സമ്പ്രദായം പഠിപ്പിച്ചിട്ടില്ല. സ്വഹാബികളുടെ കാലത്ത് ഈ ആചാരമുണ്ടായിരുന്നില്ല. പില്‍ക്കാലത്ത് മതത്തിലുണ്ടായ ഒരു നിര്‍മിത കാര്യമാണിത്.\nദീനില് ഒരു കാര്യം പുണ്യകര്‍മമാകണമെങ്കില് ഖുര്‍ആനിന്റെയോ സുന്നത്തിന്റെയോ നിര്‍ദ്ദേശമുണ്ടാകണമെന്നത് ഇസ്‌ലാമിന്റെ പ്രഖ്യാപിത തത്വമാണ്. മരണമടഞ്ഞവര്‍ക്ക് അവരുടെ മരണാനന്തരം പ്രതിഫലം ലഭിക്കുന്ന കാര്യങ്ങള് എന്തൊക്കെയാണെന്നും അദ്ദേഹത്തിന്റെ ഏതെല്ലാം ബാധ്യതകളാണ് മറ്റുളളവരാല് പൂര്‍ത്തിയാക്കപ്പെടേണ്ടതെന്നും നബി(സ) പഠിപ്പിച്ചിട്ടുണ്ട്. ഖുര്‍ആന് പാരായണം ചെയ്യാത്ത വീടുകളെ ശ്‌മശാനങ്ങളോട് പ്രവാചകന്(സ) ഉപമിക്കുമ്പോള് ഖുര്‍ആന് പാരായണവും മരണാനന്തര കര്‍മങ്ങളും തമ്മില് പ്രത്യേക ബന്ധങ്ങളൊന്നുമില്ലെന്ന് വ്യക്തമാണ.് എന്നാല്, മരിച്ചവര്‍ക്കായി ഖുര്‍ആന് പാരായണം ചെയ്‌ത് ഹദ്‌യ ചെയ്യുന്ന സമ്പ്രദായം വാശിയോടെയും മാത്സര്യ ബുദ്ധിയോടെയുമാണ് ഇവിടെ നടപ്പിലാക്കുന്നത്. ശാഫി മദ്‌ഹബ് പിന്‍പറ്റുന്നവരാണ് തങ്ങളെന്ന് അവര് അവകാശപ്പെടുകയും ചെയ്യുന്നു. ഈ വിഷയത്തില് മാലികി മദ്‌ഹബിന്റെയും ശാഫിഈ മദ്‌ഹബിന്റെയും പ്രബലവും അംഗീകൃതവുമായ അഭിപ്രായം ഖുര്‍ആന് ഓതി ഹദ്‌യ ചെയ്യുന്നത് പ്രതിഫലാര്‍ഹമായ പുണ്യകര്‍മമല്ലെന്നാണ്.\nഇമാം നവവി(റ)പറയുന്നു: എന്നാല് ശാഫിഈ മദ്‌ഹബിലെ മശ്‌ഹൂറായ അഭിപ്രായം ഖുര്‍ആന് പാരായണത്തിന്റെ പ്രതിഫലം മയ്യിത്തിന് ലഭിക്കുകയില്ല എന്നാണ് (ശറഹ് മുസ്‌ലിം). മശ്‌ഹൂറായ അഭിപ്രായത്തിന് വിരുദ്ധമായ അഭിപ്രായം തിരസ്‌കരിക്കപ്പെടണമെന്നാണ് ശാഫിഈ മദ്‌ഹബിലെ നിലപാട്. എന്നിട്ടും ഒറ്റപ്പെട്ട വീക്ഷണങ്ങള് മദ്‌ഹബിന്റെ വീക്ഷണമായി തെറ്റിദ്ധരിപ്പിക്കപ്പെടുകയാണ് ചെയ്യുന്നത്.\nസൂറതു നജ്‌മ് 39-ാം വചനത്തിന്റെ വിശദീകരണത്തില് ഇബ്‌നുകസീര്(റ) പറയുന്നു: ``ഈ ശ്രേഷ്‌ഠമായ ആയത്തില് നിന്നാണ് ഇമാം ശാഫിഈ(റ)യും അദ്ദേഹത്തിന്റെ അനുയായികളും മരിച്ചവര്‍ക്ക് ഖുര്‍ആന് ഓതി ഹദ്‌യ ചെയ്‌താല് മരിച്ചവര്‍ക്ക് അതിന്റെ പ്രതിഫലം ലഭിക്കുകയില്ലെന്നതിന് തെളിവാക്കുന്നത്. കാരണം അത് പരേതന്റെ പ്രവര്‍ത്തിയോ സമ്പാദ്യമോ അല്ല. അതുകൊണ്ട് തന്നെയാണ് ഈ കാര്യം നബി(സ) പ്രേരിപ്പിക്കാതിരുന്നത്. വ്യക്തമായോ സൂചനയായിട്ട് പോലുമോ അദ്ദേഹം ഇക്കാര്യം അനുശാസിച്ചിട്ടില്ല. സ്വഹാബികളില് ഒരാളില് നിന്നും ഇപ്രകാരം ഉദ്ധരിക്കപ്പെട്ടിട്ടുമില്ല. ഇതൊരു നന്മയായിരുന്നെങ്കില് നമ്മെക്കാള് മുമ്പ് അവരതില് മുന്നിടുമായിരുന്നു. (സ്വര്‍ഗത്തിലേക്ക്) അടുപ്പിക്കുന്ന കാര്യങ്ങള് (ഖുര്‍ആനിന്റെയും സുന്നത്തിന്റെയും അടിസ്ഥാനത്തില്) ക്ലിപ്‌തമാണ്. ഈ കാര്യത്തില് ഖിയാസുകള് കൊണ്ടും അഭിപ്രായങ്ങള്‍കൊണ്ടും മാറ്റം വരുത്താവതല്ല.'' (ഇബ്‌നു കസീര്)\nഉസാമത്‌ബ്‌നു ആസമിബിനി മഈദില് ഗ്വായിദി (റ) പറയുന്നു: ``അതിന്റെ (ഖുര്‍ആന് ഓതി ഹദ്‌യ ചെയ്യുന്നതിന്റെ) പ്രതിഫലം മരണമടഞ്ഞവര്‍ക്ക് ലഭിക്കുമായിരുന്നെങ്കില് ആ കാര്യത്തില് ഏറെ താല്‍പര്യത്തോടെ നബി(സ) അത് ചെയ്യുകയും തന്റെ സമുദായത്തിന് അത് വ്യക്തമാക്കി കൊടുക്കുകയും ചെയ്യുമായിരുന്നു. എന്തുകൊണ്ടെന്നാല് നബി(സ) വിശ്വാസികളോട് അത്യന്തം ദയാലുവും കാരുണ്യവാനുമാണ്. അദ്ദേഹത്തിന് ശേഷം ഖുലഫാഉറാശിദുകളും മറ്റു സ്വഹാബാക്കളും അദ്ദേഹത്തിന്റെ ആ ചര്യയില് അത് നടപ്പിലാക്കുകയും ചെയ്യുമായിരുന്നു. അവരില് ഒരാളും തന്നെ ഖുര്‍ആന് പാരായണത്തിന്റെ പ്രതിഫലം മറ്റുള്ളവര്‍ക്ക് ഹദ്‌യ ചെയ്‌തതായി റിപ്പോര്‍ട്ട് ചെയ്യപ്പെട്ടിട്ടില്ല. സര്‍വ നന്മകളിലും പുണ്യകരമായത് അദ്ദേഹത്തിന്റെയും ഖുലഫാഉറാശിദുകളുടെയും സ്വഹാബാക്കളുടെയും മാര്‍ഗത്തില് ചരിക്കലാണ്.\nതിന്മയാകട്ടെ നബി(സ) താക്കിത് നല്‍കിയ ബിദ്‌അത്തുകളും പുതു നിര്‍മ്മിതികളും പിന്‍പറ്റലുമാണ്. അവിടുന്ന് നമ്മോട് താക്കീത് ചെയ്‌തു. ``നിങ്ങള് പുതുനിര്‍മിതികളെല്ലാം സൂക്ഷിക്കുക, തീര്‍ച്ചയായും എല്ലാ പുതുനിര്‍മിതികളും ബിദ്‌അത്താണ്, എല്ലാ ബിദ്‌അത്തും വഴികേടിലുമാണ്.'' അദ്ദേഹം പറയുന്നു: ``നമ്മുടെ ഈ കാര്യത്തില് അതിലില്ലാത്തത് ആരെങ്കിലും പുതുതായുണ്ടാക്കിയാല് അത് തള്ളിക്കളയേണ്ടതാകുന്നു.'' അതുകൊണ്ടു തന്നെ മയ്യിത്തിന് വേണ്ടി ഖുര്‍ആന് ഓതി ഹദ്‌യ ചെയ്യല് അനുവദനീയമല്ല. അത് അവര്‍ക്ക് എത്തുകയുമില്ല. എന്നാല് അത് ബിദ്‌അത്താകുന്നു.'' (കൈഫ തഅ്‌സിലു മയ്യിതന്)\nനബി(സ)ക്കു പോലും ഖുര്‍ആന് ഓതി ഹദ്‌യ ചെയ്യാന് പാടില്ല എന്ന് ദഹ്‌ലാന് വ്യക്തമാക്കിയിട്ടുള്ളതാണ്: ``എന്നാല് ഖുര്‍ആന് പാരായണത്തിന്റെ പ്രതിഫലം നബി(സ)ക്ക് (ഹദ്‌യ ചെയ്യുന്നത്) ശൈഖ് താജുദ്ദീന് ഫസാരി തള്ളിപ്പറഞ്ഞിരിക്കുന്നു. എന്തുകൊണ്ടെന്നാല് ആ അത്യുന്നത വ്യക്തിത്വത്തിന്റെ കാര്യത്തില് അവിടുന്ന് അനുവദിച്ചിട്ടില്ലാത്ത ഒന്നും അനുവദനീയമല്ല. തന്റെ പേരില് സ്വലാത്ത് ചൊല്ലാനും തനിക്ക് വേണ്ടി വസീല ചോദിക്കാനുമല്ലാതെ അവിടുന്ന് അനുവാദം നല്‍കിയിട്ടുമില്ല. (ഇആനതു ത്വാലിബീന്, ബാബുല് വസ്വിയ്യത്ത് 3/259, മിന്‍ഹാജു ത്വാലിബീന് കിതാബുല് വസ്വായാ 1/286)\nവിശ്വാസികള് സ്വന്തത്തെക്കാള് അധികം സനേഹിക്കുന്ന നബി(സ)ക്ക് വേണ്ടിപോലും ഖുര്‍ആന് ഓതി ഹദ്‌യ ചെയ്യാന് അനുവദിക്കപ്പെട്ടിട്ടില്ലെങ്കില് മറ്റാര്‍ക്കും അത് അനുവദിക്കപ്പെടില്ലെന്ന കാര്യത്തില് സംശയമില്ല. ഇബ്‌നു അബ്‌ദിസ്സലാം പറയുന്നു: ``ഖുര്‍ആന് ഓതി അതിന്റെ പ്രതിഫലം മരണപ്പെട്ടവര്‍ക്ക് ദാനംചെയ്യല് അനുവദനീയമല്ല. എന്തുകൊണ്ടെന്നാല് ശാരിഅ് (അല്ലാഹുവിന്റെ) അനുവാദം കുടാതെ പ്രതിഫലത്തില് തിരിമറി നടത്തലാണത്. (ഇആനതു ത്വാലിബീന്3/258, മുഗ്‌നി 3/69) ഈ വിഷയത്തില് ഒരു ഹദീസും സ്വഹീഹായിട്ടില്ലെന്ന് ഇബ്‌നു ഹജറില് അസ്‌ഖലാനി(റ) തല്‍ഖീസ് എന്ന ഗ്രന്ഥത്തില് വ്യക്തമാക്കിയിരിക്കുന്നു. ഓതി ഹദ്‌യ ചെയ്യാമെന്ന് വാദിക്കുന്നവര് അതിന് ഉന്നയിക്കുന്ന മുഴുവന് തെളിവുകളും ബാലിശവും നിര്‍മ്മിതവുമാണ്. മര്‍വാനിബ്‌നു സാലിം, യഹ്‌യ ബ്‌നു അബ്‌ദുല്ലാഹിബ്‌നു ദഹ്‌ഹാക്ക്, അംറുബ്‌നു സിയാദ് എന്നിവര് വഴിയോ അബൂ ഉസ്‌മാന്, അയാളുടെ പിതാവ് എന്നീ അറിയപ്പെടാത്തവര് വഴിയോ ആയിട്ടാണ് ഈ തെളിവുകള് നിരത്തുന്നത്. കൂടാതെ ഇദ്വ്‌ത്വിറാബായ റിപ്പോര്‍ട്ടുകളാണ് അവ.\n(കൂടുതല് മനസ്സിലാക്കാന് തഹ്‌ദീബ് 9:93, തല്‍ഖീസ് 5:11, അദ്‌കാര് 144, മാസാന് 4:91, 559, ശറഹുല് മുഹദ്ദബ്, തദ്‌രീബ് എന്നീ ഗ്രന്ഥങ്ങള് സഹായകമാകും.)\nby പി മുസ്‌തഫ നിലമ്പൂര് @ shabab weekly\nLabels: ബിദ്അത്ത് മരണം മുസ്തഫ നിലമ്പൂർ


ആത്മകഥ പോലെ എന്തോ ഒന്ന് | chintha\nസമവേശ്‌മ, 23&599, കണ്ണഞ്ചേരി, പി.ഒ. കല്ലായി കോഴിക്കോട് - 3\nകാര്യങ്ങളിങ്ങനെ പോയാല് എന്റെ കഞ്ഞികുടി മുട്ടിയതുതന്നെ.എനിയ്ക്കു പേടിയാവുന്നു. ഇവര്‍ക്കൊക്കെ എന്തിന്റെ സൂക്കേടാ.അല്ലാണ്ടു തന്നെ ഒരു വിധം ഒക്കെ ഒപ്പിച്ചു പോവ്വാ.അതിന്റെടേലാ ഇവറ്റങ്ങളെയൊരു..\nഓ ,മറന്നു പോയി.ഞാനെന്നെ പരിചയപ്പെടുത്തിയില്ലല്ലൊ.ഗോപാലകൃഷ്ണന്.കൃഷ്ണന് മാഷെന്നും വിളിക്കും.പിമ്പ്.അതായത് കൂട്ടിക്കൊടുപ്പുകാരന്.\nക്ഷമിക്കണം.പറയുന്നതു കൊണ്ടൊന്നും തോന്നരുത്.ഒരു പേര് പറഞ്ഞുവെന്നേയുള്ളു.കാലവും\nസ്ഥലവും സന്ദര്‍ഭവുമനുസരിച്ച് എന്റെ പേരും മാറിക്കൊണ്ടിരിക്കും .അതു നിര്‍ബ്ബന്ധമാ.ഇല്ലെങ്കില് നിലനില്‍ക്കാനാവില്ല.അതാ ഈ തൊഴിലിന്റെ കുഴപ്പം.\nപത്തിരുപത്തഞ്ച് കൊല്ലങ്ങളായി ഈ തൊഴിലിലായിട്ട്.വരുമാനോം മോശല്യ. കമ്മീഷനായിട്ടാ. കുറച്ചു മിച്ചം പിടിയ്ക്കാന് പറ്റും.കുടുംബം പോറ്റാന് അതുമതി.വീടെടുത്തതിന്റെ ലോണടച്ചു കൊണ്ടരിക്ക്യാ.ഇനിയും കുറച്ചടവ് ബാക്കീണ്ട്.അതിന്റെടേലാ..\nബേങ്ക് ലോണിന്റെ കാര്യം പറഞ്ഞപ്പൊഴാ ഓര്‍മ്മ വന്നത്.അതൊരു രസംള്ള കഥാ.ലോണെന്നു കേട്ട പാടെ ബാങ്കു മാനേജറ് എന്നെയങ്ങു കേറിപ്പിടിച്ചു. പിന്നെ ചോദ്യങ്ങളായി. ഫോം ഫില്ലപ്പായി.ജോബ് എന്ന കോളത്തിലേക്ക് ജോലി ചോദിച്ചപ്പോള് മാനേജറൊന്നു വിരണ്ടു. പിമ്പോ ?\nഞാന് മലയാളത്തിലങ്ങു കാച്ചി. അതേയ്,കൂട്ടിക്കൊടുപ്പു തന്നെ. പിമ്പ്.പിമ്പ്.\nലോണ് പാസ്സാക്കാന് ആദ്യമൊന്ന് അമാന്തിച്ചെങ്കിലും ജാമ്യക്കാരെ കണ്ടപ്പോള് മൂപ്പരാളാകെ മാറി.ഓര് ചില്ലറക്കാരല്ല.എന്റെ കക്ഷികളാ.പിന്നെ ഇത്ര കൃത്യായിട്ട് ലോണടക്ക്ണോരായിട്ട് ആരാ ഉള്ളത്. അതും ഒരു യോഗം.\nഒരിക്കല് മൂപ്പരേം ഞാനൊന്ന് മുട്ടി നോക്ക്യതാ .ഭാര്യയും കുട്ടികളുംകുറച്ചു ദൂരത്താത്രെ. ഇപ്പോ എല്ലാവര്‍ക്കും കൊച്ചു കിടാങ്ങളെയല്ലെ നോട്ടം.കിളി പോലത്തെയൊന്ന് കയ്യില് തടഞ്ഞപ്പം-അതും പതിനെട്ട്. ഒന്നു കാച്ചി.\n'വേണ്ട കൃഷ്ണാ.’ മാ‍നേജറു പറഞ്ഞു. എനിയ്ക്കും രണ്ടു പെണ്‍മക്കളാ. ..അതൊന്നും നമുക്കു ശര്യാവൂല്ല..എനി‍യ്ക്കു ചിരി പൊട്ടി.പിന്നെ ണ്ട പെണ്‍മക്കളില്ലാത്തോരല്ലെ ഇപ്പണിക്ക് പോണ് ?\nഇപ്പോഴായിട്ട് എല്ലാം കുറച്ച് മോശാ.ഇടപാടുകാരു തന്നെ നേരിട്ടങ്ങ് കച്ചവടം ഉറപ്പിക്കും.പിന്നെ കമ്മീഷനൊഴിവാക്കാമല്ലൊ.രണ്ടു കൂട്ടര്‍ക്കും ലാഭം.\nകഴിഞ്ഞാഴ്ച ചെറിയൊരു കശപിശയുണ്ടായി.ഒരു പോലീസ് ഓഫീസര്‍ക്ക് ഒരുത്തിയെ വേണം. നായരാണ്. സ്റ്റേറ്റ് വിട്ട് പുറത്തെങ്ങോട്ടൊ ട്രെയിനിംഗിനു പോകാനാ.വയസ്സ് ഇരുപത്തഞ്ചിനും മുപ്പതിനും ഇടയ്ക്ക്. നല്ല വെടിപ്പും മൊഞ്ചും വേണം. ഭാര്യയെപ്പോലെ തോന്നിക്കണം. ആര്‍ക്കും സംശയത്തിനിട വരുത്തരുത്. ഹെഡ് കോണ്‍സ്റ്റബിള് ഹസ്സന് കുട്ടിയാണ് പറഞ്ഞത്. സ്റ്റേഷനതിര്‍ത്തിയ്ക്കു പുറത്തുള്ളവളായിരിക്കണം. കേട്ടയുടനെ എന്റെ മനസ്സിലോടിയെത്തിയത് ഹരിപ്പാട്ടെ സൗദാമിനിയാണ്. സ്റ്റേഷനതിര്‍ത്തി\nമാത്രമല്ല ജില്ലയ്ക്കു തന്നെ പുറത്ത്. പോരാത്തതിന് കുറച്ചൊരു എടുപ്പും ഉണ്ട്. ആര്‍ക്കും സംശയം തോന്നില്ല. മൊബെയിലില് വിളിച്ചപ്പോള് അവളങ്ങു തലസ്ഥാനത്തായിരുന്നു.ഏതോ പാര്‍ട്ടി നേതാവിന്റെ കൂടെ. പിന്നെ തിരിച്ചു വിളിച്ചു.\n'-വേണ്ട കൃഷ്ണേട്ടാ ഈ പോലീസുകാര് ഒരു വക കാടന്മാരാ.വല്ലാണ്ടു നോവിക്കും. പിന്നെ പറഞ്ഞ കാശും തരില്ല.പേടിപ്പിച്ചു വിടും.രാഷട്രീയക്കാരാ ഭേദം.അവറ്റങ്ങയ്ക്കു സ്നേഹംണ്ട്.കൈ നിറയെ കിട്ടും.അന്തസ്സായി പെരുമാറും. ഞാനില്ല. ചേട്ടന് വേറെയാരെയെങ്കിലും നോക്ക്..പി‍ന്നെ ഓര്‍മ്മ വന്നത് ജസീക്കയെയാണ്. അച്ചായത്തി. ചെങ്ങന്നൂര്‍ക്കാരി. ചാര്‍ജല്‍പം കൂടുതലാണ്.അവളും പോലീസുകാരാണെന്നു പറഞ്ഞ പാടെ ഫോണ് വെച്ചു.\n'-എനിയ്ക്കു കുറച്ചു കാലം കൂടി ജീവിക്കണമെന്നുണ്ട്, കൃഷ്ണേട്ടാ.അവന്മാര് കൊന്നു കുഴിച്ചിട്ടാല് പോലും ആരുമറിയില്ല..കാര്യം തുറന്നു പറഞ്ഞപ്പോള് യജമാനന്മാരെന്നെ വിരട്ടി,\n‘ഞങ്ങളോടു കളിച്ചിട്ട് ഏതവളാടാ വിലസാന് പോണ്. അതൊന്നു കാണട്ടെ. നിനക്കും വെച്ചിട്ടുണ്ട് എന്നു പറഞ്ഞ് അവരെന്റെ കുന്നിയ്ക്കു പിടിച്ചു. അതിന് എന്നോടു കെറുവിച്ചിട്ടെന്താ കാര്യം ?അതു നിങ്ങടെ വര്‍ഗ്ഗത്തിന്റെ കുഴ\nപ്പമല്ലെ എന്നായി ഞാന്. ഏതായാലും പിടി വിടുവിച്ച് പതുക്കെ അവിടെ നിന്നും തലയൂരി.സാറന്മാര് വേറെയാരെങ്കിലും നോക്ക്...\nവക്കീലന്മാരും എഞ്ചിനീയര്‍മാരും ഡോക്ടര്‍മാരും ഈ ഏമാന്‍മാരെപ്പോലെ അത്ര കുഴപ്പക്കാരല്ല.പറഞ്ഞതില് കൂടുതല് തരും.കാര്യം അന്തസ്സായി നടക്കും. ആരുമറിയില്ല.പ്രശ്നങ്ങളും കുറവ്. വക്കീലന്മാരെന്നു കേട്ടാല് ഇവറ്റകള്‍ക്കു് ഉത്സാഹാ..എന്തൊരു തിടുക്കാ.കേസും മറ്റും വന്നാല് അസ്സലായിട്ട് തലയൂരാലോ.പിന്നെ ഭാവീല് ഒരു സഹായോം.നിയമറീണോരല്ലെ.എവിടെ പിടി ക്കണമെന്ന് ശരിക്കറിയാം. സൂത്രത്തില് അവര് അവരുടെ നമ്പരും കൈക്കലാക്കും. കോഴിക്കോട്ടെ സുഹറ റെയ്ഡില് കുടുങ്ങിയപ്പോള് രക്ഷിച്ചത് ഒരു വക്കീലാ.അഞ്ചാറ് പയ്യന്‍സുമായി കേരളത്തിലങ്ങോളമിങ്ങോളം കറങ്ങി നടന്ന് അവസാനം ബേക്കല് കോട്ടയ്ക്കടുത്ത് ഒരു റിസോര്‍ട്ടില് വെച്ചാ പോലീസിന്റെ പിടിയിലായത്.\nഫോണു വന്നപ്പം ഞാനുമൊന്നു പേടിച്ചു. ഉടനെ കറക്കി. അഡ്വ.ബാലചന്ദ്രന്. മൂപ്പര്‍ക്ക് അവളെ പണ്ടു ക്ഷ പിടിച്ചതാണ്.കാര്യമൊക്കെ ശരി തന്നെ--വക്കീലു പറഞ്ഞു.വക്കീല് ഫീസും മറ്റുമായി അവളുടെയടുത്തു നിന്നും ഒരു തുക വേണം. എങ്കില് ശ്രമിക്കാം. കേട്ട പാടെ സുഹറ പറഞ്ഞു.എന്തായാലും വേണ്ടീല്ല.ഒന്നു തലയൂരിത്തന്നാല് മതി. കൃഷ്ണേട്ടന് കൊടുത്തോ.ഞാന് പുറത്തു വന്നിട്ടു തരാം. പണം റൊക്കം കൊടുത്തപ്പോള് വക്കീല്‍സാറത് പീഢന\nക്കേസ്സാക്കി മാറ്റി.നാലു ദിവസങ്ങള്‍ക്കു ശേഷം സുഹറ പുറത്ത്.പയ്യന്‍മാര് ജയിലിലുമായി.\nപിറ്റേ ദിവസം തന്നെ സുഹറ പണം കൊണ്ടുത്തന്നു.പാവം തോന്നി.\n'-ഇതൊക്കെ ഈ തൊഴിലില് പതിവല്ലെ കൃഷ്ണേട്ടാ.സഹിക്കാണ്ട് പറ്റ്വോ ? പി‍ന്നെ ഒരു ദിവസം വക്കീലിന്റെ കൂടെ മൂന്നാറില്.\nഇടയ്ക്കു വക്കീലിനെ കണ്ടപ്പോള് അയാള് പറഞ്ഞു- അതൊരു വല്ലാത്ത സാധനം തന്നാണേയ്.എന്നാലും കൃഷ്ണാ പൈസ കൊടുത്തിട്ടുള്ള ഏര്‍പ്പാടു തന്നാ നല്ലത്. അതിനൊരു രസംണ്ട്. ഫ്രീയെന്നും ഫ്രീ തന്നെ..\nരണ്ടാഴ്ച കഴിഞ്ഞപ്പോഴാണറിഞ്ഞത്.സുഹറ അന്ന് അയാളോട് കണക്കു പറഞ്ഞ് പണം വാങ്ങീത്രേ.പീഢനക്കേസ് നിലവിലിരിക്കണ സമയമാണ്, കൂടെക്കഴിഞ്ഞ രേഖകളൊക്കെ വെച്ച് തന്നേം കുടു\nക്കുമെന്നു പറഞ്ഞ് വിരട്ടിയത്രെ.സൗദാമിനിയാണ് പറഞ്ഞത്.\nഎന്നാലും അവളു് നന്ദിയുള്ളവളാ. ഇടയ്ക്കു വന്നു കാണും.എന്തെങ്കിലുമൊക്കെ തരും.കൈയിലിരിക്കുന്ന ഈ വാച്ച് അവളു തന്നതാ. ഏതോ ഗള്‍ഫുകാരന് കൊടുത്തത്. അച്ചായത്തികളങ്ങിനെയല്ല. ഒരു നന്ദിയില്ലാത്ത വര്‍ഗ്ഗമാ അത്.അവരുടെ കാര്യം കഴിഞ്ഞാല് പിന്നെ മൂടൂം തട്ടി പോകും.പിന്നെ തിരിഞ്ഞു നോക്കത്തില്ല. ഗള്‍ഫില് നിന്നും വരുന്ന കോയമാര്‍ക്കൊക്കെ ഇപ്പോഴും നോട്ടം അച്ചായത്തിമാരേയാ. അതെന്താണെന്നറിയില്ല.\nഈ തൊഴിലിന്റെ ഒരു ഗുണം അതാ. മതേതരത്വം.മതമേയാലും കാര്യം നടന്നാല് മതി.നായരായാലും മാപ്പിളമാരായാലും അച്ചായന്മാരായാലും ഈഴവനായാലും അധ:കൃതനായാലും അവനവന്റെ മതത്തിലുള്ളവരെ അത്ര താല്‍പര്യമില്ല. അവര്‍ക്കെപ്പോഴും മറ്റു മതത്തിലുള്ളവരെ വേണം. അതെ\nന്താണാവോ?ങ് ഹാ..നമുക്കിതൊക്കെ അറിഞ്ഞിട്ടെന്തു കാര്യം. കമ്മീഷന് കിട്ടിയാല് പോരേ.. ഗള്‍ഫുകാരെന്നു കേട്ടാല് ഇവറ്റയ്ക്കൊക്കെ ഭയങ്കര ഇന്ററസ്റ്റാ. കൈ നിറയെ സമ്മാനോം. പിന്നെ പണോം.എല്ലാം കൂടെ നല്ല കുശാലാ. ചോദിക്കുന്നതില് കൂടുതല് കിട്ടും. മൂന്നാലു് ദിവസത്തേ\nക്കെങ്കിലും വേണം.വലിയ തലവേദനയില്ല. ഇടയ്ക്കിടെ വിളിയില്ല. ഒന്നോ രണ്ടോ വര്‍ഷം കഴിഞ്ഞേ പിന്നെ കാണത്തുള്ളു. കമ്മീഷനും മോശല്യ. ഗള്‍ഫുകാരിലും ചില അരക്കന്മാരുണ്ട്. കുറച്ച് സാഹിത്യ\nവും വിടുവായും പറഞ്ഞു കൊണ്ടിരിക്ക്ണ വക. പണം ചെലവാക്കാനും വയ്യ. കക്ഷത്തിലിരിക്ക്ണത് പോവുകയും ചെയ്യരുത്. പിന്നെയൊരു ഗുണം. അതങ്ങിനെ ചെയിനായി തുടര്‍ന്നോളും. ഫോണ് നമ്പര്\nകൈമാറി കൈമാറി വരുന്ന ഓരോരുത്തരായി വിളിച്ചു തുടങ്ങും. അത് ഈ ബിസിനസ്സിനു നല്ലതാ.\nഒരിക്കലൊരു ഗള്‍ഫുകാരനോടു പറഞ്ഞതാ-എങ്ങിനെയെങ്കിലും ഒരു വിസ ശര്യാക്കിത്തരാന്. എന്നാല് ഈ തൊഴിലു നിര്‍ത്തി മാന്യമായി ജീവിക്കാമായിരുന്നു. അപ്പോള് അവന് പറയുവാ-അവിടെ\nയൊക്കെ ഇപ്പോള് നല്ല ചിണു ചിണു റഷ്യക്കാരികളുണ്ടെന്ന്. അവര്‍ക്കൊന്നും പിമ്പിന്റെ ആവശ്യമില്ലെന്ന്.ഷോപ്പിംഗ് കോംപ്ലക്സിലും ഹോട്ടലിലും നിരങ്ങി നടന്ന് നേരിട്ടങ്ങ് കച്ചവടം ഉറപ്പിയ്ക്കുകയാണെന്ന്. റേറ്റൊക്കെ ഒരേ മാതിരിയാണെന്ന്..\n--ഈ തൊഴിലല്ല. മറ്റൊന്ന്..\nകേട്ടപാതി അവനങ്ങ് പൊട്ടിച്ചിരിക്കാന് തുടങ്ങി.കൃഷ്ണേട്ടന് ഈ വയസ്സു കാലത്ത് മറ്റെന്തു തൊഴിലിനു പോകാനാ. എക്സ്പീരിയന്‍സ് മുഴുവന് ഇതിലല്ലെ. ഗള്‍ഫില് ഡിഗ്രിക്കല്ല മുന്‍തൂക്കം.\nഇപ്പോള് പഴയ കാലമല്ല.കുറച്ച് ഹൈട്ടെക്കാ.പലരും ഇന്റര് നെറ്റിലൂടാ ഇപ്പോള് കച്ചോടം. സ്വന്തമായി ഒരു വെബ്സൈറ്റൊക്കെയായിട്ട്.വിദേശത്തും വലിയ നഗരങ്ങളിലും ഇതൊരു പതിവാ. കാര്യം കുറച്ചു കൂടെ എളുപ്പമാണല്ലോ.കാശു റൊക്കമില്ലാത്തവന് വിസാ കാര്‍ഡും മാസ്റ്റര് കാര്‍ഡുമൊക്കെയായി കാര്യം നടത്താമല്ലൊ. മൂന്നു കൂട്ടര്‍ക്കും ഒരു പേടീം വേണ്ട.അവരവര്‍ക്കുള്ളത് അല്ലലില്ലാതെ കിട്ടും. വില പേശലും ഇല്ല.പഴയ പോലെ ചായം തേച്ചും അവിടവിടെ കറങ്ങി നടന്നും ഇവറ്റകള്‍ക്ക് കഷ്ടപ്പെടേണ്ടല്ലൊ. എന്നാലും നമ്മുടെ കേരളം തന്നാ പുരോഗമിക്കാത്തത്. പാത്തും പതുങ്ങിയും ഒളിസേവ തന്നാ ഇപ്പോഴും. കാലം മാറിയതൊന്നും അവരറിഞ്ഞിട്ടില്ല.\nഞാനീ തൊഴിലില് കുറച്ച് ഡീസന്റാ കേട്ടോ. വെറുതെ കേറി വരുന്ന ഏടാകൂടത്തിനെയൊന്നും കക്ഷി ചേര്‍ക്കത്തില്ല. മുടക്കുന്നതിന്റെ റേറ്റനുസരിച്ച് നല്ല സാധനം തന്നെ കൊടുക്കും.അതുകൊണ്ടാ ഇത്രയും വര്‍ഷങ്ങളായിട്ട് നിലനിന്നു പോരുന്നത്. മെയിന് ഇടപാടുകാര് രാഷ്ട്രീയക്കാരാ. അവരുടെ കാര്യങ്ങള് ഒരു വക സ്വകാര്യമാണല്ലൊ. പറയുന്ന സ്ഥലത്തങ്ങ് എത്തിച്ചു കൊടുക്കും. പിന്നെയൊന്നും അറിയേണ്ട. പലപ്പോഴും ഡ്രൈവര്‍മാര് മുഖേനയാവും. അല്ലാത്തോര്‍ക്ക് മണ്ഡലം സിക്രട്ടറിമാര് മുഖേനയാവും. കാര്യം സാധിക്കാനേയ്. എല്ലാവരുമായും നല്ല ചങ്ങാത്തം വേണം. എങ്കിലേ ഇടപാട് ഭംഗിയായി നടക്കൂ. കാശും ശരിക്കും കിട്ടൂ. അതില് സഖാവെന്നോ കോണ്‍ഗ്രസ്സുകാരനെന്നോ ബിജെപിക്കാരനെന്നോ ഭേദമില്ല. മതത്തിന്റെ കാര്യം പറഞ്ഞമാതിരി. ഇപ്പോഴായിട്ട് കുറച്ച് പേട്യാ എല്ലാര്‍ക്കും. പത്രത്തിലും ടീവീലും മറ്റും ഓരോ നേതാക്കന്മാര് ആകപ്പാടെ കാര്യം നാറ്റിച്ചില്ലെ. അതില്‍പ്പിന്നെ..ബ്യൂട്ടി പാര്‍ലറുകാരും ഐസ്ക്രീം പാര്‍ലറുകാരും ഈ തൊഴിലിന്റെ മാന്യത കെടുത്തീലേ.അതുകൊണ്ടാരും ഇപ്പോ അങ്ങോട്ടു പോകത്തില്ല. എല്ലാറ്റിനും ഒരു മാന്യതയും മറയുമൊക്കെ വേണം.\nമാന്യതയുടെ കാര്യം പറഞ്ഞപ്പോഴാ ഓര്‍മ്മ വന്നത്. ഈ ഡോക്ടര്‍മാരും എഞ്ചിനീയര്‍മാരും അതിശ്ശിരിയുള്ളോരാ. കസ്റ്റമേര്‍സ് ഏറ്റവും കുറവ് അവരാ. എന്നാല് കാട്ടു കള്ളന്മാരാണുതാനും. ഒരു നായാപൈസ കൂടുതല് തരില്ല.കണക്കിനു് മുതലാക്കീട്ടേ പോവൂള്ളു പത്തനാപുരത്തെ ഗ്ലാഡിസ് പറയുവാ,ഒരിക്കലൊരു ഡോക്ടറുമായി അവള് തേക്കടിയില് കൂടിയത്രെ. ആ ലാറി ബേക്കര് സ്റ്റെയിലിലുള്ള ഹോട്ടലില്. വന്നയുടനെ അയാള് രോഗികളെ പരിശോധിക്ക്‌ണ മാതിരി പരിശോധന തുടങ്ങീത്രെ. എയിഡ്സ് പേടിച്ചിട്ടാവും--ഞാന് പറഞ്ഞു.\nആവോ,പകലു മുഴുവന് തടാകത്തിലും കാട്ടിലും കറങ്ങി,രാത്രിയായാല് സംഗീതവും വെച്ച്..ഒരു പ്രത്യേക രീതിയാ. ഇലട്രിക് പോസ്റ്റ് കേര്‍ണ ലൈന്‍മേനെ ഓര്‍മ്മ വരും എനിയ്ക്ക്.. എഞ്ചിനീയര്‍മാരെ പിന്നെ പേടിക്കേണ്ട. വളരെ സുരക്ഷിതമാ കാര്യങ്ങള്. ഗസ്റ്റ് ഹൗസും മറ്റും ഉണ്ടല്ലൊ. അങ്ങോട്ടു പറഞ്ഞു വിട്ടാല് മതി.എപ്പോഴും മേത്തരമേ വേണ്ടു. നല്ല കാശും കിട്ടും. കമ്മീഷനു മോശല്യ. കൈക്കൂലി വക കിട്ട്ണതാവും.അതാ ഒരു വിലയില്ലാത്തത്. ഇരിക്കൂര്‍ക്കാരി സുധയെ എല്ലാവരും എഞ്ചിനീയേര്‍സ് സ്പെഷല് എന്നാ വിളിക്കാറ്. എഞ്ചിനീയര്‍മാര്‍ക്ക് അവളോട് എന്തോ ഒരു ഇതാ. ആര്‍ത്തിപ്പണ്ടാരങ്ങള് ഒരു വക വേറെയുമുണ്ട്- കുട്ടി ഡോക്ടര്‍മാരും കോളേജു പിള്ളേരും. പ്രായം അതല്ലെ. കാശു കിട്ടാനും പാട്. ഹൗസ് സര്‍ജന്‍മാര്‍ക്ക് അവരുടെ സൈ്റ്റപ്പെന്റു കൊണ്ട് ഒപ്പിക്കണമല്ലൊ. എപ്പോഴും തര്‍ക്കമുണ്ടാവും. അവന്മാരെ സൂക്ഷിക്കണം. ഈ കോളേജു കുമാരന്മാര് ഒരാളെ കൊണ്ടു പോയാല് ചിലപ്പോള് കൂട്ടമായിട്ടാവും..പറയാന് പറ്റില്ലാ. ചത്തു പോയാലോ മറ്റോ. അതു കൊണ്ടെനിയ്ക്ക് ഇച്ചിരി പേടീണ്ട്.\nഇനിയൊരു വക കൂടിയുണ്ട്. എഴുത്തും വരയുമൊക്കെയായി നടക്ക്ണോര്.താടീം മുടീം ഒക്കെ നീട്ടിയിട്ട്.കുളിക്ക്യേയുമില്ല. വല്ലാത്തൊരു നാറ്റം.സാംസ്ക്കാരിക പ്രവര്‍ത്തകരാത്രെ.ഇവന്മാരാ ഇവറ്റകളൊക്കെ ചീത്തയാക്കീത്. പേരൊക്കെ ലൈംഗികത്തൊഴിലാളിയാക്കി മാറ്റിയത്. എന്നാലും കുറഞ്ഞ ചെലവില് സൂത്രത്തില് കാര്യം ഒപ്പിച്ചെടുക്കും. ആദ്യം കുറേ ഉപദേശം തന്നു. ബോധവല്‍ക്കരണാത്രെ. പിന്നെ ചോദിച്ചു-എല്ലാരേം സംഘടിപ്പിച്ച് ഒന്നു കൂടിക്കൂടേന്ന്. മീറ്റിംഗൊക്കെ അവരു് ശര്യാക്കിക്കോളും. സ്പോണ്‍സര്‍മാരെ കിട്ടാന് എളുപ്പമാ\nണെന്ന്. ഒന്നു സമ്മതം മൂളിയാല് മതീന്ന്.നല്ല മീഡിയാ കവറേജും കിട്ടൂന്ന്.\n--ഇപ്പോള് എല്ലാവരും സംഘടിക്കുന്ന കാലമാ. എന്നാലേ നിലനില്‍പുള്ളു. കൃഷ്ണേട്ടനും വേണ്ടേ ഒരു ഭാവി. ?\n--ഈശ്വരന്റെ കൃപേല് കാര്യങ്ങളൊക്കെ ഒരു വിധം അല്ലലില്ലാതെ പോണ്‌ണ്ട് സാറെ. ഇനി\nഅതിന്റെടേല് വെറുതെയോരോ ഏടാകൂടത്തില് ചെന്നു ചാടണോ ? പിന്നെ ഉള്ളതും ഇല്ലാണ്ടാവും.\n--കാലം മാറിയത് കൃഷ്ണേട്ടന് അറിയാഞ്ഞിട്ടാണ്. നിങ്ങള് പിമ്പുകള് മാത്രമേ ഇന്നത്തെ രാഷ്ട്രീയ കാലാവസ്ഥയോട് മുഖം തിരിച്ചു നില്‍ക്കുന്നുള്ളു. വേശ്യകളും ഹിജഡകളും സ്വവര്‍ഗ്ഗാനുരാഗികളും..തുടങ്ങി പലരും സംഘടിച്ചു തുടങ്ങി.അവരുടെ അവകാശങ്ങള്..\nഞാനവനെയൊന്നു തറപ്പിച്ചു നോക്കി-ഇതൊക്കെയായിട്ട് നടന്നാല് എന്റെ ഭാര്യയ്ക്കും മക്കള്‍ക്കും ആര് തിന്നാന് കൊടുക്കും?തന്നെക്കൊണ്ടാവ്വോ?\nപിന്നെ അവനെ എവിടെയും കണ്ടിട്ടില്ല.അവരിലൊരാളാ ഒരിക്കലെന്നെ ടിവി സ്റ്റുഡയോവില്\nകൊണ്ടു പോയത്. അതും ഒരു കഥ. കടന്ന പാടെ മുറിയില് വെളിച്ചം പരന്നു.കുടകളിലും അലൂമിനിയം ഷീറ്റിലും തട്ടി അതെന്റെ\nമേല് വീണു. കണ്ണഞ്ചിപ്പോയി. കേമറ പിടിച്ച ആള് കുറച്ചു കൂടെ വലത്തോട്ടു തിരിയാന് പറഞ്ഞു. മറ്റൊരാള് ഒരു ചെറിയ ടിവി നോക്കി അയാള്‍ക്കെന്തോ നിര്‍ദ്ദേശം നല്‍കി. അഭിമുഖക്കാരന് എന്നോടു ചേര്‍ന്നിരുന്നു.അയാള് ഇടക്കിടെ തൂവാല കൊണ്ട് മുഖവും കഴുത്തും തുടയ്ക്കുന്നുണ്ടായിരുന്നു,കരുതലോടെ.\nസ്റ്റാര്‍ട്ട് . ഇന്‍ട്രൊഡക്ഷന്. തൊപ്പി വെച്ച ഒരാള് അലറി. കേമറ പതുക്കെ അഭിമുഖക്കാരന്റെ\nനേരെ തിരിഞ്ഞു. അയാള് ചുണ്ടുകളനക്കി.\n'ആഗോളവല്‍ക്കരണത്തിന്റെ സാംസ്ക്കാരിക പ്രതിഫലനങ്ങളിലൊന്ന് പാര്‍ശ്വവല്‍ക്കരിക്കപ്പെ\nട്ട ചില പ്രൊഫഷനലുകളെ നമ്മുടെ മുഖ്യധാരയില് കൊണ്ടു വരാന് കഴിഞ്ഞുവെന്നുള്ളതാണ്. സദാ ചാര നിയമങ്ങളുടെ പേരില് സമുദായം ഭ്രഷ്ടു കല്‍പിച്ചും മാറ്റി നിര്‍ത്തിയതുമായ വേശ്യകള്,പിമ്പുകള് ,ഹിജഡകള്,ഹോമോസെക്ഷ്വലുകള് തുടങ്ങിയവര്‍ക്ക് കൂട്ടം ചേരാനും സംഘടനകള് രൂപീകരിക്കാനും,തങ്ങളുടെ അവകാശങ്ങള് നേടിയെടുക്കാനായി സമരോത്സുകത വളര്‍ത്തിയെടുക്കാനും പറ്റിയ\nഒരു സാഹചര്യമാണ് ഇന്നു നിലവിലുള്ളത്. നവ ലിബറല് സാമ്പത്തിക നയങ്ങള് നമ്മുടെ ഉത്പാദനവ്യവസ്ഥയെയുംഅതു വഴി സാമൂഹിക ജീവിതത്തെയാകെയും തകര്‍ത്തു തരിപ്പണമാക്കിക്കൊണ്ടിരിക്കുന്ന ഈ ചരിത്ര ഘട്ടത്തില്..വേശ്യാവൃത്തിയും കൂട്ടിക്കൊടുപ്പും പോക്കറ്റടിയും മയക്കു മരുന്നു വില്‌പനയും കൊലപാതകവും ഉപജീവന മാര്‍ഗ്ഗമായി സ്വീകരിച്ചു കൊണ്ടിരിക്കുന്ന ഗണ്യമായൊരു വിഭാഗം\nജനത ഇവിടെയുണ്ട്. ബദല് സാമ്പത്തിക പരിപാടി കൂടിയാണ് ഈ തൊഴില് മേഖലകള്. പ്രത്യേകിച്ചും\nസെക്സു വര്‍ക്കിനെയും കൂട്ടിക്കൊടുപ്പിനെയും അതിജീവനത്തിന്റെ സാമ്പത്തികാവസ്ഥയുടെ വെളിച്ചത്തില് പഠിച്ചെടുക്കേണ്ടതുണ്ട്..'\nകട്ട് .വീണ്ടും തൊപ്പിക്കാരന് അലറി.സംവിധായകനായിരിക്കണം.\n--ഇന്‍ട്രെഡക്ഷന് മതി. ഇനി അഭിമുഖത്തിലേക്കു കടക്കാം.\nഅയാള് നിര്‍ദ്ദേശം നല്‍കി.\nകേമറ എനിക്കു നേരെ തിരിഞ്ഞു.\n--സാമ്രാജ്യത്വ ആഗോളവല്‍ക്കരണത്തിന്റെ അവിഭാജ്യ ഘടകമാണ് സെക്സു് ടൂറിസം ഇന്ന്.\nഅതില് ഒട്ടും മോശമല്ലാത്ത പങ്കു വഹിക്കുന്നവരാണല്ലൊ നിങ്ങള് പിമ്പുകള് അഥവാ കൂട്ടിക്കൊടുപ്പുകാര്. ആ നിലയ്ക്ക് സെക്സ് ടൂറിസത്തെക്കുറിച്ച് താങ്കളുടെ അഭിപ്രായമെന്താണ്?\n--ചുരുക്കിപ്പറഞ്ഞാല് മൂലധനത്തിന്റെ ലോകത്ത് വെറുമൊരു ഉല്‍പന്നമാക്കി സെക്സിനെചവിട്ടിത്താഴ്ത്തുന്നത് ശരിയാണോ ?\n--ലൈംഗികതയെന്നത് ആണിനും പെണ്ണിനും സ്വന്ത്വം സ്വത്വത്തിന്റെ തന്നെ അന്ത:സത്തയാണ്. അതു വാങ്ങുന്നതും വില്‍ക്കുന്നതും ശരിയല്ല.അതൊരു തരം ബലിയല്ലെ ?\n--ലൈംഗികബന്ധം എന്നത് ഒരു സ്വകാര്യ വിനിമയമാണ്. പണം കൊടുക്കുന്ന ആളും അതു സ്വീകരിക്കുന്ന ആളും തമ്മിലുള്ള വിനിമയ കരാര് .ആ കൊടുക്കല്-വാങ്ങല് ആ തൊഴിലിനനുവദിച്ച സമയത്തോടെ കഴിഞ്ഞു.ഇങ്ങിനെ താന് പണം കൊടുത്ത് വാങ്ങിച്ച സ്ത്രീ ശരീരത്തെ ഏതു\nവിധത്തിലും ഉപയോഗിക്കാന് പുരുഷന് അധികാരമുണ്ടോ ?\n--അതവരോടു പോയി ചോദിയ്ക്കു്..\nമുറിയില് ചിരി മുഴങ്ങി. സംവിധായകന്റെ കണ്ണു ചുവന്നു. മുഖം വിളറി.\nകട്ട് .അയാള് വീണ്ടും അലറി. റീട്ടെയ്ക്ക് . കേമറ മിന്നി. അഭിമുഖക്കാരന് എന്നോടു് കുറച്ചു കൂടെ ചേര്‍ന്നിരുന്നു.\n--ലൈംഗികതയെക്കുറിച്ച് ഇന്നു് പൊതുവെ നമ്മുടെ നാട്ടില് നിലവിലുള്ള പരമ്പരാഗതമായ, പുരുഷാധിപത്യ-യാഥാസ്ഥിതിക നിലപാടുകള്‍ക്കെതിരെ ചെറുത്തു നില്‍ക്കാനും സ്ത്രീ-പുരുഷ തുല്യതയില് അടിസ്ഥാനമാക്കിയതും സ്ത്രീ വിരുദ്ധമായ പഴഞ്ചന് കപട സദാചാര മൂല്യങ്ങളെ ശക്തിയുക്തം എതിര്‍ക്കുന്നതുമായ സമീപനങ്ങള് നാം വികസിപ്പിച്ചെടുക്കേണ്ടതുണ്ട് എന്ന് ഉത്തരവാദിത്വബോധമുള്ള ഒരു പിമ്പെന്ന നിലയ്ക്കു് താങ്കള്‍ക്കു തോന്നുന്നുണ്ടോ ?\n-- ഒരു നിമിഷം. പ്രശസ്ത ലൈംഗിക തൊഴിലാളിയായ സാവിത്രി ലൈല ഇപ്പോള് ലൈനിലു\nണ്ട്. അവരുടെ അഭിപ്രായമറിയാന് തീര്‍ച്ചയായും പ്രേക്ഷകര്‍ക്കു ആകാംക്ഷയുണ്ടാകും.\nഅഭിമുഖക്കാരന് ഫോണ് കറക്കി.\n--മേഡം കേള്‍ക്കാമോ ?\n--ലൈംഗികത്തൊഴിലാളികളുടെയും ലൈംഗിക ന്യൂനപക്ഷങ്ങളുടെയും അവകാശസമരങ്ങള്‍ക്കു നേരെ ഫെമിനിസ്റ്റുകള് പ്രകടിപ്പിക്കുന്ന അസഹിഷ്ണുതയെ താങ്കളെങ്ങിനെ വിലയിരുത്തുന്നു ?\nസാവിത്രി : ഇവിടത്തെ ഫെമിനിസ്റ്റുകള് തുടര്‍ന്നു പോരുന്ന വിക്ടോറിയന് സദാചാര നിയമങ്ങള് നാം മാറ്റിയെടുക്കേണ്ടതുണ്ട്. ഞങ്ങളെ സംബന്ധിച്ചിടത്തോളം..\n--ക്ഷമിക്കണം .ലൈന് കട്ടായി. മിസ്റ്റര് ഗോപാലകൃഷ്ണനിലേക്കു തിരിച്ചു വരാം\nഅഭിമുഖക്കാരന് വീണ്ടും എന്റെ നേരെ തിരിഞ്ഞു, കേമറയും.നല്ലവണ്ണം വിയര്‍ക്കുന്നുണ്ട്. ഒരുത്തന് വന്ന് മുഖം പതുക്കെ ഒപ്പിയെടുത്തു.\nസ്റ്റാര്‍ട്ട് . തൊപ്പിക്കാരന് വീണ്ടും.\n--സാവിത്രി ലൈല പറഞ്ഞത് താങ്കള് കേട്ടു കാണുമല്ലൊ.അതേക്കുറിച്ച് എന്തു പറയുന്നു?\n--എന്തു പറയാന് . ഓരോരുത്തരുടെ വയറ്റുപ്പിഴപ്പ്..\nപറഞ്ഞു തുടങ്ങിയതു മുഴുവിക്കാനാവാതെ ഞാന് പിടഞ്ഞു.ഒരു ഗ്ലാസ് വെള്ളം ഞാനവരോടു ചോദിച്ചു.\nകട്ട് .തൊപ്പിക്കാരനതു പിടിച്ചില്ലെന്നു തോന്നുന്നു.\nകേമറ വീണ്ടും അഭിമുഖക്കാരനിലേക്കു തിരിഞ്ഞു.\n--പ്രശസ്ത എഴുത്തുകാരിയും സാംസ്ക്കാരിക പ്രവര്‍ത്തകയുമായ അഡ്വ.ബിന്ദു പ്രസാദ് ഇപ്പോള് ഞങ്ങളുടെ കോഴിക്കോട് സ്റ്റുഡിയോയിലുണ്ട്.\n--അഡ്വ.ബിന്ദു. കേള്‍ക്കാമോ ?\n--ലൈംഗികതയുടെ സാംസ്ക്കാരിക പരിപ്രേക്ഷ്യം എന്ന ചര്‍ച്ചയിലേക്കു സ്വാഗതം. ഇന്നത്തെ സാഹചര്യത്തില് സെക്സു് വര്‍ക്കു് ആക്ടീവിസ്റ്റുകളുടെ പ്രസക്തിയെന്താണ് ?\nഅഡ്വ.ബിന്ദു : തങ്ങള്‍ക്കു് ഉള്‍ക്കൊള്ളാനാവാത്ത വിധം വിവിധ സാമൂഹിക വിഭാഗങ്ങള് അവരുടെ സ്വത്വത്തെ പുന:നിര്‍ണ്ണയം ചെയ്യാനൊരുങ്ങുമ്പോള് അത് ആഗോള മൂലധനത്തിന്റെ ഗൂഢാലോചനയായി ചിലര് കാണുന്നു. ഇത്തരമൊരു തെറ്റിദ്ധാരണയെ നാം മറി കടക്കേണ്ടതുണ്ട്. ഇന്നത്തെ സാഹചര്യത്തില്..\nമൊബെയിലിലേക്കു നോക്കി. എട്ടു പത്ത് മിസ്ഡ് കോളുണ്ട്. ഇതിങ്ങനെ തുടര്‍ന്നു പോയാല് ഇന്ന് എന്റെ കുട്ടികള് പട്ടിണിയിലാവും. ഞാന് പതുക്കെ എഴുന്നേറ്റു.\nഅഭിമുഖക്കാരന് എന്നെ പിടിച്ചിരുത്തി- പ്ലീസ് ,വണ് മിനിറ്റ് .\nകേമറ വീണ്ടും ഞങ്ങള്‍ക്കു നേരെ മ്ല\n--അവസാനമായി ഒരു ചോദ്യം.മിസ്റ്റര് ഗോപാലകൃഷ്ണന്.പുത്തന് കൊളോണിയലിസം സമൂഹത്തെ മറ്റൊരു തരത്തില് വേട്ടയാടുമ്പോള് നിങ്ങള് പിമ്പുകളുടെ-കൂട്ടിക്കൊടുപ്പുകാരുടെ-നിലനില്‍പിനെന്തു പ്രസക്തി ?\nഎനിക്കങ്ങു് തരിച്ചു പൊങ്ങി.നിയന്ത്രിക്കാനായില്ല. കൈ വീശി ഞാനവന്റെ മുഖത്തൊന്നു\nകൊടുത്തു. പിന്നെ നേരെ തെരുവിലേക്കിറങ്ങി.\nസന്ധ്യ മയങ്ങിത്തുടങ്ങുന്നു. നല്ല കാറ്റുണ്ട്.\nകൃഷ്ണേട്ടാ, ഒന്നു നിന്നേ-\nപിന്‍വശത്തു നിന്നുള്ള വിളി കേട്ട് തിരിഞ്ഞു നോക്കിയപ്പോള്, ശിവരാജന്. മറ്റൊരു ബുദ്ധിജീവി.\n--കൃഷ്ണേട്ടനെക്കൊണ്ടൊരു കാര്യണ്ട്.വാ, ആ പാര്‍ക്കില് പോയിരിക്കാം.\nപാര്‍ക്കില് നല്ല തിരക്കുണ്ട്.ഒഴിഞ്ഞ ഒരു മൂലയിലിരുന്നു.\n--കൃഷ്ണേട്ടാ നമുക്കൊരു പുസ്തകം ഇറക്കിയാലോ..ഒരാത്മകഥ. ഓര്‍മ്മക്കുറിപ്പുകളൊക്കെയായിട്ട്. കൃഷ്ണേട്ടന് ഒരുപാട് അനുഭവങ്ങളില്ലെ..\n--ഇപ്പോള് നമ്മടെ ഭാഷേല് ഇതിനു നല്ല ഡിമേന്റാ. ആത്മകഥയ്ക്കൊക്കെ.. കണ്ടില്ലെ ലൈംഗിക തൊഴിലാളികളും ഹിജഡകളും സ്വവര്‍ഗ്ഗാനുരാഗികളും പോലീസുകാരും നക്സലൈറ്റുകളും ഐഎ എസ്സുകാരും ഒക്കെ ഇതൊരു തൊഴിലാക്കിയിരിക്ക്യാ. നല്ല സര്‍ക്കുലേഷനാ എല്ലാറ്റിനും..\n--ഒരു കൈ നോക്ക്യാലോ കൃഷ്ണേട്ടാ.ഒരു കൂട്ടിക്കൊടുപ്പുകാരന്റെ ആത്മകഥ ഇതുവരെ\nആരും ഇറക്കിയിട്ടില്ല.നമുക്കൊന്നു ശ്രമിച്ചാലോ.ആദ്യം ഏതെങ്കിലും ആഴ്ചപ്പതിപ്പിലോ സണ്‍ഡേ എഡിഷനിലോ വാര്‍ഷികപ്പതിപ്പിലോ .പിന്നെ പുസ്തകം.നല്ല റോയല്‍ട്ടിയും കിട്ടും..\n--അതിന് എനിയ്ക്ക് സാഹിത്യമൊന്നും അറിയില്ലല്ലൊ ശിവരാജാ.\n--കൃഷ്ണേട്ടന് വിഷമിക്കേണ്ട.ഓര്‍മ്മയില് വരുന്നതൊക്കെ ഇങ്ങു പറഞ്ഞു തന്നാല് മതി.\n--വേണം.വരുമാനമൊക്കെ കുറഞ്ഞുകൊണ്ടിരിക്ക്ണ സമയമല്ലെ. ഇങ്ങിനത്തെ സാധനങ്ങള്‍ക്ക് ഇപ്പോള് നല്ല ഡിമാന്റാ. കൊല്ലത്തില്‍ത്തന്നെ അഞ്ചും ആറും പതിപ്പാ. നന്നായി പണം വാരാം..\n--ആലോചിക്കാനൊന്നുമില്ല. കൃഷ്ണേട്ടന് ഈ ആയുസ്സു മുഴുവന് പണിയെടുത്താലും ഇത്ര കിട്ടത്തില്ല. ഒന്നു സമ്മതം മൂളിയാല് മതി.ബാക്കി ഞാനായിക്കോളും.\n--ഞാന് പറേണത് നീ പകര്‍ത്തിയാല് അതെങ്ങനാ ആത്മകഥയാവുന്നത്..?\n--ഇപ്പോ ഇതൊരു ട്രെന്‍ഡാ.കേട്ടെഴുത്ത്. കൃഷ്ണേട്ടന് പറഞ്ഞോളൂ.ഞാന് പകര്‍ത്തിക്കോളാം . മ്...അതു ശരിയാവൂല്ല.\n--അതിനൊരു പണിയുണ്ട്. പുസ്തകത്തിന്റെ പേരു തന്നെ അങ്ങിനെയാക്കിക്കളയാം..\n--ആത്മകഥ പോലെ എന്തോ ഒന്ന്.\nഅങ്ങിനെ,എഴുതപ്പെടാതെ പോയ എന്റെ ജീവിതം ഞാന് ഓര്‍മ്മകളില് ചികഞ്ഞെടുക്കാന് തുടങ്ങി...\nPrevious story: സകലവ്യഞ്ജനക്കടയില് രണ്ട് വിധവകള്\nNext story: കത്ത്


കോവിഡ്-19 നെ ഓടിക്കാൻ ഇന്ത്യയിലെ പാത്രംകൊട്ട്, നാസയുടെ സാറ്റലൈറ്റ് വിഡിയോ, സത്യമെന്ത്? | Whatsapp Coronavirus\nകോവിഡ്-19 നെ ഓടിക്കാൻ ഇന്ത്യയിലെ പാത്രംകൊട്ട്, നാസയുടെ സാറ്റലൈറ്റ് വിഡിയോ, സത്യമെന്ത്?\nമനോരമ ലേഖകൻ March 23, 2020 04:27 PM IST\nഞായറാഴ്ച രാജ്യത്ത് നടന്ന ജനതാ കര്‍ഫ്യുനിടയ്ക്ക് ആളുകള് ബാല്‍ക്കണികളിലേക്കും പുല്‍മേടുകളിലേക്കും ഇറങ്ങിവന്ന് പാത്രങ്ങളിൽ മുട്ടി ശബ്ദമുണ്ടാക്കുകയും മണികള് മുഴക്കുകയും കൈ കൊട്ടുകയും ഒക്കെ ചെയ്തതിന്റെ ഭാഗമായി കൊറോണാവൈറസ് പിന്തിരിഞ്ഞോടിയെന്നൊരു വ്യാജ വാട്‌സാപ് സന്ദേശം പ്രചരിക്കുന്നുണ്ട്. തുടര്‍ന്ന് അത് ഒന്നു കൂടെ പരിഷ്‌കരിച്ച് കൂടുതല് ആധികാരികതയുമായി എത്തി. പുതിയ സന്ദേശം പറയുന്നത്, നാസാ സാറ്റലൈറ്റ് വിഡിയോ ടെലികാസ്റ്റില് കൊറോണാവൈറസ് പിന്തിരിഞ്ഞോടുന്നത് കാണാനായി എന്നാണ്. ഇത് മാര്‍ച്ച് 22ന് വൈകിട്ട്5ന് ആളുകള് നടത്തിയ പരിശ്രമത്തിന്റെ ഫലമാണ് എന്നാണ് പുതിയ സന്ദേശം അവകാശപ്പെട്ടത്.\nഇതൊരു വ്യാജ സന്ദേശമാണ്. കുസൃതിയൊപ്പിക്കാന് ശ്രമിച്ചയാരോ സൃഷ്ടിച്ചതുമാകണം. എന്നാല്, ഇത്തരം സന്ദേശങ്ങള് കൊറോണാവൈറസ് പോലെയുള്ള മഹാമാരിക്കെതിരെ പോരാടുന്ന സമയത്ത് അത്ര നല്ലതല്ല. ഇന്ത്യയിലെ ജനങ്ങളിലേക്ക് ഈ രോഗത്തെക്കുറിച്ചുള്ള അവബോധം എങ്ങനെയും എത്തിക്കാന് ശ്രമിക്കുന്നതിനിടയ്ക്കാണ് ഇത്തരം വ്യജ കുറിപ്പുകളെത്തുന്നത് എന്നതാണ് പേടിപ്പിക്കുന്ന കാര്യം. അധികാരികള് നിഷ്‌കര്‍ഷിക്കുന്ന രീതിയില് മാത്രമായിരിക്കണം ആളുകള് പെരുമാറേണ്ടത്. വൈറസ് ശരിക്കുമുള്ളതാണ്. അത് എങ്ങോട്ടും ഓടിപ്പോയിട്ടില്ല. ഒരു ശബ്ദത്തിനും അതിനെ ഓടിച്ചുവിടാനുമാകില്ല.\nഇന്ത്യക്കാരുടെ കൂട്ടായ പരിശ്രമം മൂലം സൃഷ്ടിക്കപ്പെട്ട പ്രാപഞ്ചിക തലത്തിലുള്ള (cosmic level) ശബ്ദം നാസയുടെ എസ്ഡി 13 തരംഗ ഡിറ്റെക്ടര് തിരിച്ചറിയുകയുണ്ടായി എന്നാണ് വാട്‌സാപ് സന്ദേശം പറയുന്നത്. അടുത്തിടെ വിക്ഷേപിച്ച ബയോ-സാറ്റലൈറ്റ് ഡേറ്റ പ്രകാരം കോവിഡ്-19 കുറഞ്ഞുവരുന്നതും അതിന്റെ ശക്തി പോയി ശോഷിക്കുന്നതും കാണിച്ചു തരുന്നു! ഇവിടുത്തെ പ്രശ്‌നമെന്താണെന്നു ചോദിച്ചാല് നാസയ്ക്ക് എസ്ഡി13 എന്നൊരു തരംഗ ഡിറ്റെക്ടര് ഉണ്ടോ എന്നതിന് ഒരു തെളിവുമില്ല. സന്ദേശം അവകാശപ്പെടുന്ന തരത്തില്5മണിക്കുണ്ടാക്കിയ ശബ്ദം കേട്ട് കൊറോണാവൈറസ് മറ്റെന്തെങ്കിലുമോ പിന്തിരിഞ്ഞോടി എന്നും മറ്റും പറഞ്ഞ് ഒരു പത്രക്കുറിപ്പും നാസ ഇറക്കിയിട്ടില്ല. കൂടുതല് കൃത്യമായി പറഞ്ഞാല് കൈകൊട്ടിനെപ്പറ്റി നാസ തങ്ങളുടെ സമൂഹമാധ്യമ വെബ്‌സൈറ്റിലോ മറ്റെവിടെയെങ്കിലുമോ ഒരു പരാമര്‍ശം പോലും നടത്തിയിട്ടുമില്ല.\nരണ്ടാമതായി, ബയോ-സാറ്റലൈറ്റ് വൈറസിന്റെ വ്യാപനവുമായി ബന്ധപ്പെട്ട കാര്യങ്ങള് മനസ്സിലാക്കാന് പ്രവര്‍ത്തിക്കുന്നതല്ല. ബഹിരാകാശത്തുള്ള ഒരു സാറ്റലൈറ്റിനും മൈക്രോബുകള്‍ക്ക് എന്തു സംഭവിക്കുന്നുവെന്ന് മനസ്സിലാക്കാനാകില്ല. സ്‌പെയ്‌സ് ഫ്ലൈറ്റുകള് ബയളോജിക്കല് സിസ്റ്റങ്ങളിലുണ്ടാക്കുന്ന സ്വാധീനത്തെക്കുറിച്ചു പഠിക്കുക എന്നതാണ് ബയോ-സാറ്റലൈറ്റിന്റെ കര്‍ത്തവ്യം.\nരാജ്യത്തെ അഭിസംബോധന ചെയ്തു സംസാരിക്കവെ, പ്രധാനമന്ത്രി നരേന്ദ്ര മോദി വൈദ്യശാസ്ത്ര രംഗത്തു പ്രവര്‍ത്തിക്കുന്നവരും ശുചിത്വം ഉറപ്പാക്കുന്നവരും എയര്‍ലൈനുകളിലെ ജോലിക്കാരും വിതരണക്കാരും മാധ്യമപ്രവര്‍ത്തകരും അടക്കമുള്ളവര് നടത്തുന്ന പ്രവര്‍ത്തനങ്ങളെ പ്രകീര്‍ത്തിച്ചു. ഇവരോടെല്ലാം തങ്ങളുടെ നന്ദി അറിയിക്കാന് ജനങ്ങളോട് വൈകീട്ട്5മണിക്ക് അഞ്ചു മിനിറ്റു നേരത്തേക്ക് എഴുന്നേറ്റു നിന്ന് കൈകൊട്ടിയും പാത്രങ്ങളില് തട്ടിയും മണിമുഴക്കിയുമൊക്കെ ശബ്ദമുണ്ടാക്കാനാണ് അദ്ദേഹം ആവശ്യപ്പെട്ടത്.\nകൊറോണാവൈറസ് മൂലം ലോകമെമ്പാടുമുള്ള ജനങ്ങള് സ്വയം തടങ്കലില് പാര്‍ക്കുകയാണ്. അവരില് പലരും ബാല്‍ക്കണികളിലേക്ക് ഇറങ്ങിവന്ന് പാട്ടുപാടിയും മണിമുഴക്കിയുമൊക്കെയായി തങ്ങളെപോലെയുള്ളവരുടെ ഉത്സാഹം വര്‍ധിപ്പിക്കാന് ശ്രമിക്കുന്നു. തങ്ങള്‍ക്ക് സേവനം നല്‍കുന്നവരോട് നന്ദി അറിയിക്കാനും കൂടെയാണിത്. ഇത്തരമൊരു ആവശ്യത്തിനാണ് പ്രധാനമന്ത്രിയും അദ്ദേഹത്തിന്റെ നിര്‍ദ്ദേശം വച്ചത്.\nഎന്നാല്, കൈകൊട്ടി കൊറോണാവൈറസിനെ ഓടിക്കുന്നു എന്നതു പോലെയുള്ള, ബോധമില്ലാതെ ഇറക്കുന്ന വാട്‌സാപ് സന്ദേശങ്ങള് ഇന്ത്യയിലും ലോകത്തെ ചില രാജ്യങ്ങളിലും ആളുകളുടെ ദിശാബോധം ഇല്ലാതാക്കുന്നതായും പരിഭ്രാന്തി പരത്തുന്നതായും റിപ്പോര്‍ട്ടുകളുണ്ട്. ഇത്തരം വ്യാജ സന്ദേശങ്ങള് കൊറോണാവൈറസ് അല്ലെങ്കില് കോവിഡ്-19നെക്കുറിച്ച് പ്രചരിപ്പിക്കാന് അനുവദിക്കരുതെന്ന് സർക്കാർ ഫെയസ്ബുക്, യുട്യൂബ്, ടിക്‌ടോക്, ഷെയര്‍ചാറ്റ്, ട്വിറ്റര് തുടങ്ങിയ കമ്പനികളോട് ആവശ്യപ്പെട്ടിട്ടുണ്ട്. മാര്‍ച്ച് 20ന് അയച്ച നിര്‍ദ്ദേശത്തില് സർക്കാർ പറഞ്ഞിരിക്കുന്നത് വ്യാജ സന്ദേശങ്ങള് തടയുന്നതു കൂടാതെ, അവബോധം സൃഷ്ടിക്കുന്ന സന്ദേശങ്ങളും മറ്റും പ്രചരിപ്പിക്കാനും ആവശ്യപ്പെട്ടിട്ടുണ്ട്. വ്യാജ വിവരങ്ങള് എടുത്തു മാറ്റാനും ഇത്തരം കമ്പനികളോട് ആവശ്യപ്പെട്ടുകഴിഞ്ഞു.


ടെക്സസിലെ മെസ്‌കീറ്റ് മാര് ഗ്രിഗോറിയോസ് പള്ളിയില് പെരുന്നാളിന് കൊടിയേറി - Malayalam Daily News\nടെക്സസിലെ മെസ്‌കീറ്റ് മാര് ഗ്രിഗോറിയോസ് പള്ളിയില് പെരുന്നാളിന് കൊടിയേറി\nNov 2, 2021 Nov 2, 2021 വത്സലന് വര്‍ഗീസ്\nമെസ്‌കീറ്റ് (ടെക്‌സസ്): മഹാപരിശുദ്ധനായ പരുമല തിരുമേനിയുടെ നാമത്തില് മെസ്‌കീറ്റില് സ്ഥിതി ചെയ്യുന്ന മാര് ഗ്രിഗോറിയോസ് യാക്കോബായ സുറിയാനി പള്ളിയില് നവംബര് 6,7 തീയതികളില് പരിശുദ്ധന്റെ 119-മത് പെരുന്നാള് ഭക്ത്യാദരപൂര്‍വ്വം കൊണ്ടാടുന്നു.\nപെരുന്നാളിനു മുന്നോടിയായി ഒക്‌ടോബര് 31 ഞായറാഴ്ച വിശുദ്ധ കുര്‍ബാനയ്ക്കുശേഷം വികാരി റവ. ഫാ. ഏലിയാസ് എരമത്ത്, വെരി റവ. ഡേവിഡ് ചെറുതോട്ടില് കോര് എപ്പിസ്‌കോപ്പ എന്നിവരുടെ നേതൃത്വത്തില് പ്രാര്‍ത്ഥനയോടെ കൊടി ഉയര്‍ത്തല് ശുശ്രൂഷ നടന്നു.\nആറാം തീയതി ശനിയാഴ്ച സന്ധ്യാപ്രാര്‍ത്ഥനയും, ഏഴാം തീയതി ഞായറാഴ്ച വിശുദ്ധ മൂന്നിന്‍മേല് കുര്‍ബാനയും ഉണ്ടായിരിക്കും.\nഈ വര്‍ഷത്തെ തിരുനാള് ഏറ്റുകഴിക്കുന്നത് സജി സ്‌കറിയ-ജെസ്സി സജിയുടെ മക്കള് ലിയ സജിയും, അഷിതാ സജിയും ആയിരിക്കും.\nHindus urge Chatham’s Brook Theatre to drop culturally insensitive ballet “La Bayadère”\nSep 24, 2021 ജീമോൻ റാന്നി 0\nഓസ്റ്റിനിൽ നിര്യാതരായ ഡോ. ജോൺ – ഡോ. സാനി എബ്രഹാം ദമ്പതികളുടെ പൊതുദർശനം വെള്ളിയാഴ്ച; സംസ്കാരം ശനിയാഴ്ച\nഓസ്റ്റിൻ: ഇക്കഴിഞ്ഞ ദിവസങ്ങളിൽ ടെക്സസിലെ ഓസ്റ്റിനിൽ നിര്യാതരായ ഡോ.ജോൺ എബ്രഹാം – ഡോ.സാനി എബ്രഹാം ദമ്പതികളുടെ പൊതുദർശനവും സംസ്‌കാരവും സെപ്റ്റംബര് 24,...\nAug 2, 2021 പി.പി. ചെറിയാന് 0\nഎല്‍പാസോ : ലോകത്തിലെ ഏറ്റവും വേഗതയേറിയ ഓട്ടക്കാരന് ഇറ്റാലിയന് താരം ലാമന്റ് മാര്‍സല് ജേക്കബ്‌സിന്റെ ജനനം ടെക്സസിലെ എല്‍പാസോയില്. ആഫ്രിക്കന് അമേരിക്കന്...


ആഫ്രിക്കയിലെ ആത്മീയ ചികിത്സകള് – SUNNIVOICE | FORTNIGHTLY\nHome / ലക്കങ്ങള് / 2014 / 2014 OCT 01 / ആഫ്രിക്കയിലെ ആത്മീയ ചികിത്സകള്\nനിലവിലുള്ള ചികിത്സാ രീതികള് വിട്ട്, രോഗശമനത്തിനുള്ള വ്യത്യസ്തമായ വഴിയെക്കുറിച്ച് ഞാന് ചിന്തിച്ച് തുടങ്ങുന്നത് എന്‍റെ പന്ത്രണ്ടാം വയസ്സിലാണ്. കെവിന് ട്രഡോ രചിച്ച ‘ Natural Cures: They Dont Want You To Know about’ എന്ന പുസ്തകം വായിച്ചത് മുതലാണ് സമാന്തരമായ ചികിത്സാ സമ്പ്രദായങ്ങളെക്കുറിച്ച് പഠിക്കുന്നത്. ഒരു സാധാരണ രോഗം പോലും അമേരിക്കയില് ചികിത്സിക്കുന്നത് തീര്‍ത്തും മാരകമായിട്ടാണ്. ശരീരത്തിന് നിരവധി പാര്‍ശ്വഫലങ്ങളും അപകടങ്ങളും സന്പാദിച്ചാണ് ഓരോ രോഗിയും അവിടെ ചികിത്സ നേടുന്നത്. തീര്‍ച്ചയായും യു.എസില് നിലവിലുളള ചികിത്സാ രീതി പ്രകൃതിക്കിണങ്ങിയതല്ല.\nകെവിന് ട്രഡോ ചികിത്സയുടെ സമാന്തര മാര്‍ഗങ്ങളെക്കുറിച്ച് ചര്‍ച്ച ചെയ്തിട്ടുണ്ട് ആ പുസ്തകത്തില്. നിലവിലുള്ള ചികിത്സക്ക് പകരം വെക്കാവുന്ന തെറാപ്പികള്, മരുന്നുകള്, ചികിത്സാ ശീലങ്ങള് തുടങ്ങിയവയെക്കുറിച്ച് അദ്ദേഹം വിശദമായി എഴുതുകയുണ്ടായി. ലോകം മുഴുവന് തലമുറകളായി തുടര്‍ന്നു വരുന്ന ചികിത്സാ രീതികളെക്കാള് ഫലപ്രദമായി രോഗികളെ പരിചരിക്കാനുള്ള വഴികളാണവ. പടിഞ്ഞാറന് ചികിത്സാ രീതികളുടെയും തെറാപ്പികളുടെയും പാര്‍ശ്വഫലങ്ങള്, പാരിസ്ഥിതിക ഫലങ്ങള്, സാമ്പത്തിക പ്രശ്നങ്ങള് തുടങ്ങിയവയെക്കുറിച്ച് അദ്ദേഹം എഴുതിയ കാര്യങ്ങള് ഇന്നും എനിക്കോര്‍മയുണ്ട്. ഇതിനേക്കാള് മെച്ചപ്പെട്ടതും കൂടുതല് ഗുണവശങ്ങളുള്ളതുമായ മറ്റൊരു ചികിത്സാ രീതിയുണ്ടെന്ന് പന്ത്രണ്ടാം വയസ്സു മുതല് ഞാന് വിശ്വസിച്ചു പോന്നു.\nഅങ്ങനെയാണ് ആഫ്രിക്കയിലെ ആത്മീയ ചികിത്സാ സമ്പ്രദായങ്ങളെക്കുറിച്ച് പഠനം നടത്തുന്നത്. ഘാനയിലെ സോഷ്യല് ട്രാന്‍ഫോര്‍മേഷന് ആന്‍റ് കള്‍ച്ചറല് എക്സ്പ്രഷന് പ്രോഗ്രാമില് ഞാന് ചേരുമ്പോള്, പരമ്പരാഗത മരുന്നുകളും മതവും തമ്മിലുള്ള അടുത്ത ബന്ധത്തെക്കുറിച്ച് എനിക്ക് ധാരണയുണ്ടായിരുന്നില്ല. പഠനം ആരംഭിച്ചപ്പോള്, പരമ്പരാഗത സസ്യ ഔഷധങ്ങളെക്കുറിച്ച് വിശദമായി ഗവേഷണം ചെയ്യണമെന്ന് തോന്നി. ഇതിനായി ഞാന് എത്തിപ്പെടുന്നത് അഷന്തി പ്രവിശ്യയിലെ ഒരു സ്ത്രീയുടെ അടുക്കലാണ്. ഘാനയില് ഇത്തരമാളുകള് വൈദ്യന്‍റെ റോളാണ് സമൂഹത്തില് വഹിക്കുന്നത്. കാരണം, ഇവിടെ ഭൂരിപക്ഷം സാധാരണക്കാരും രോഗങ്ങള്‍ക്ക് ചികിത്സ തേടുന്നത് പരമ്പരാഗത ആത്മീയ രീതിയിലാണ്.\nഹെര്‍ബല് മരുന്നുകളെക്കുറിച്ച് എന്നെ വിശദമായി പഠിപ്പിച്ചത് രണ്ട് പേരാണ്. ഒരാള് വാമെ യമോഹ എന്ന ചികിത്സകന്. യമോഹയുടെ മരണപ്പെട്ട പിതാവില് നിന്നാണ് അദ്ദേഹം ചികിത്സ പഠിച്ചെടുത്തത്. പിതാവും ഒരു മതപണ്ഡിതനായിരുന്നു. മറ്റൊരാള് അദോവ അഫ്രിയ എന്ന സ്ത്രീയാണ്. അവരുടെ വല്യുമ്മയാണ് പരമ്പരാഗത ഔഷധങ്ങളെക്കുറിച്ച് അവര്‍ക്ക് പറഞ്ഞുകൊടുത്തത്. അവരും മതജ്ഞാനി തന്നെ. മതത്തിന് ഈ ഔഷധങ്ങളുമായുളള അടുത്ത ബന്ധത്തെക്കുറിച്ച് ഇരുവരോടും ഞാന് ചോദിച്ചറിഞ്ഞു.\nഈ അനുഭവത്തിന്‍റെ വെളിച്ചത്തിലാണ് ചികിത്സയില് മതത്തിനുള്ള പങ്കിനെക്കുറിച്ച് ഞാന് പഠനം ആരംഭിച്ചത്. വടക്കന് ഘാനയില് ഇസ്‌ലാമിക സംസ്കാരം ജീവിതത്തില് പകര്‍ത്തുന്ന ജനങ്ങളാണ് അധിവസിക്കുന്നത്. ജീവിതത്തിന്‍റെ ഓരോ ഘട്ടത്തിലും മതത്തെ മുറുകെപ്പിടിക്കുന്ന മുസ്‌ലിംകളുള്ള വടക്കന് ഘാനയുടെ പ്രദേശങ്ങള് എന്‍റെ പഠനത്തിന് തീര്‍ത്തും അനുയോജ്യമായിരുന്നു. ആഫ്രിക്കയിലെ മതപാരമ്പര്യത്തെക്കുറിച്ച് പഠിക്കുന്ന ഏതൊരാളും ഇവിടുത്തെ ജനങ്ങളുടെ പരമ്പരാഗത ചികിത്സകളെക്കുറിച്ചും പഠിക്കേണ്ടി വരും. അത്രമാത്രം മതജീവിതവും പരമ്പരാഗത ചികിത്സയും ബന്ധിതമായി കിടക്കുകയാണിവിടെ.\nആഫ്രിക്കയിലെ ആത്മീയ ചികിത്സകളെക്കുറിച്ച് മുമ്പ് നടന്ന ഗവേഷണ പഠനങ്ങള് ഞാന് വായിക്കുകയുണ്ടായി. അവയില് കാര്‍കോപോമെ, ജോണ് എംബിടി, കോഫി അസാരെ ഒപോകു, ഇവാന് ആന്‍റം തുടങ്ങിയവരുടെ ബൃഹദ് പഠനങ്ങളുണ്ട്. 1987ല് കാര്‍കോപോമെ രചിച്ച “പടിഞ്ഞാറന് ആഫ്രിക്കയിലെ മതപരമ്പര’ എന്ന കൃതിയില് പരമ്പരാഗത ചികിത്സയും മതവും തമ്മിലുള്ള ബന്ധത്തിലൂടെ ആഫ്രിക്കന് ജീവിതത്തിലുണ്ടായ അത്ഭുതങ്ങളെക്കുറിച്ചാണ് ചര്‍ച്ച ചെയ്യുന്നത്. ജനങ്ങളുടെ പരമ്പരാഗതമായ വിശ്വാസം മരുന്നുകളിലുള്ള ആത്മീയ വശത്തെ സ്വാംശീകരിക്കുമ്പോഴുണ്ടാകുന്ന അത്ഭുതകരമായ മാറ്റങ്ങളാണ് ഈ കൃതിയുടെ കാതല്. 1991ല് എംബിടി തയ്യാറാക്കിയ ഗവേഷണ പഠനത്തില് ആഫ്രിക്കയിലെ പ്രധാനപ്പെട്ട ആത്മീയ ചികിത്സകരുടെ ജീവിതത്തെക്കുറിച്ച് വിശദമായി പ്രതിപാദിക്കുന്നുണ്ട്. പടിഞ്ഞാറന് ആഫ്രിക്കയിലെ ആത്മീയ ഭിഷഗ്വരന്മാര് എല്ലാവരും സമുദായ നേതാക്കള് കൂടിയായിരുന്നു എന്ന് അദ്ദേഹം കണ്ടെത്തി. പടിഞ്ഞാറന് ചികിത്സാ സമ്പ്രദായങ്ങളുടെ ബലഹീനതകളെക്കുറിച്ച് അടിയുറച്ച് വിശ്വസിക്കുന്ന പൊതുജനങ്ങളുടെ സാമൂഹിക പരിസരമാണ് 1978ല് ഒപോകു നടത്തിയ പഠനത്തിലെ പ്രധാന വിഷയം. രോഗകാരണങ്ങളെ സംബന്ധിച്ച് ആഫ്രിക്കന് ചികിത്സകരുടെ നിഗമനങ്ങളും അദൃശ്യാത്മാക്കളുമായി ആത്മീയ ചികിത്സകര് നടത്തുന്ന ആശയവിനിമയത്തെക്കുറിച്ചും ഈ പഠനത്തില് പരാമര്‍ശമുണ്ട്. 1986ല് പുറത്തിറങ്ങിയ ഇവാന് ആന്‍റത്തിന്‍റെ പുസ്തകം മറ്റൊരു കാര്യമാണ് വിശദീകരിക്കുന്നത്. ആത്മീയ ചികിത്സയിലൂടെ ആഫ്രിക്കയുടെ സാധാരണ ജീവിതത്തിലുണ്ടായ ക്രിയാത്മ മാറ്റങ്ങളും പരമ്പരാഗത ഔഷധങ്ങളുടെ ചികിത്സാ രീതികളും വിശദമാക്കുന്ന പ്രസ്തുത പഠനം ആത്മീയ ചികിത്സാ പരിശീലനത്തെക്കുറിച്ചും അതിന്‍റെ വെല്ലുവിളികളെപ്പറ്റിയും ചര്‍ച്ച ചെയ്യുന്നുണ്ട്.\nപടിഞ്ഞാറന് ഘാനയിലെ ആത്മീയ ചികിത്സകളെക്കുറിച്ചും അവയുടെ അടിസ്ഥാന വ്യവഹാരങ്ങള്, തത്ത്വശാസ്ത്രങ്ങള് എന്നിവയെക്കുറിച്ചും വസ്തുതാപരമായി പഠിക്കുക എന്നതായിരുന്നു എന്‍റെ ഗവേഷണത്തിന്‍റെ ലക്ഷ്യം. അതോടൊപ്പം, പരമ്പരാഗത ഇസ്‌ലാമിക ചികിത്സയില് രോഗശമനത്തിനായി ഉപയോഗിക്കുന്ന സംവിധാനങ്ങളും മരുന്നുകളും അറിയുകയും വേണം. ഇസ്‌ലാമിക ചികിത്സയുടെ കാര്യക്ഷമതയെപ്പറ്റിയുള്ള ഗവേഷണവും എന്‍റെ പഠനത്തിന്‍റെ ലക്ഷ്യമായിരുന്നു.\nഎട്ട് ആത്മീയ ചികിത്സകരുമായി ഞാന് വിശദമായി അഭിമുഖങ്ങള് നടത്തി. രണ്ട് സ്ത്രീകളും ആറ് ആത്മീയ പുരുഷന്മാരും. ഞാന് തിരഞ്ഞെടുത്ത രണ്ട് സ്ത്രീകളും പരമ്പരാഗത ചികിത്സയില് അഗ്രഗണ്യരായിരുന്നു. ഈ ചികിത്സകരില് മുപ്പത് വയസ്സുള്ള യുവാവ് മുതല് 100 വയസ്സോടടുത്ത വൃദ്ധര് വരെയുണ്ട്.\nഔദ്യോഗിക അഭിമുഖങ്ങള്‍ക്ക് പുറമെ, ചുരങ്ങാതോട് കൊണ്ട് നിര്‍മിച്ച പാത്രങ്ങളില് മരുന്നുകളുണ്ടാക്കുന്നിടത്തും മരുന്ന് ഉല്‍പാദിപ്പിക്കുമ്പോള് ചൊല്ലുന്ന ദിക്റ് ഹല്‍ഖയിലും സജീവമായി പങ്കെടുത്തു. ചികിത്സിക്കുന്ന സമയത്ത് ആത്മീയ ചികിത്സകന്‍റെ ഓരോ വാക്കും ഞാന് എഴുതിയെടുത്തു. ചികിത്സക്കുപയോഗിച്ച മരുന്നുകള്, പാത്രങ്ങള്, മറ്റു സാമഗ്രികള് എന്നിവയുടെ ഫോട്ടോകളും എടുത്ത് സൂക്ഷിച്ചു വെച്ചു.\nധ്യാനത്തില് മുഴുകുന്ന ഭിഷഗ്വരന്മാരുടെ മുഖത്ത് ആത്മീയ തേജസ്സുണ്ടായിരുന്നു. രോഗശമനത്തിനുള്ള മരുന്ന് തയ്യാറാക്കുമ്പോള് അവര് ശാന്തരായി ദിക്റ് ചൊല്ലി. എനിക്ക് മനസ്സിലാവാത്ത വാക്യങ്ങളെക്കുറിച്ച് ഞാന് പിന്നീട് വിശദമായി ചോദിച്ചറിഞ്ഞു.\nആത്മീയ ഗുരുക്കന്മാര് രോഗിയുടെ ശരീരത്തില് കയറിയ ജിന്നിനെ ഇറക്കുന്ന സമയത്ത്, അതിനെ വിളിക്കുന്നതിനും ആശയവിനിമയം നടത്തുന്നതിനും ഞാന് സാക്ഷിയായി. എന്നാല് ജിന്നിനെ നേരിട്ട് കാണാന് ഞാന് നടത്തിയ ശ്രമങ്ങള് വെറുതെയായി. വിവിധ രീതികളിലുള്ള ചികിത്സാ മുറകള് ഇമാമുമാര് നടത്തുമ്പോള് ചിലതൊക്കെ ഞാന് വീഡിയോയിലും പകര്‍ത്തി. ഇതിന് മുന്‍കൂട്ടി സമ്മതം വാങ്ങിയിരുന്നു. ചികിത്സക്ക് ശേഷം വീട്ടിലേക്ക് തിരിച്ചു പോയ ഒരു രോഗിയും ഇമാമിന്‍റെ അടുത്ത് വന്ന് പരാതി പറഞ്ഞില്ല. ചികിത്സ ഫലിച്ചില്ല എന്നോ രോഗം ഭേദമായില്ല എന്നോ രോഗികള് പറഞ്ഞതായി ഞാന് കേട്ടിട്ടേയില്ല.\nപഠനം പുരോഗമിച്ചു കൊണ്ടിരിക്കെയാണ് ഇസ്‌ലാമിന്‍റെ ആഫ്രിക്കന്‍വത്കരണം (Africanizatin Of Islam) ഞാന് ശ്രദ്ധിച്ചു തുടങ്ങിയത്. വിശുദ്ധ ഖുര്‍ആന് പകര്‍ത്തി എഴുതിയത് ഒരു ആഫ്രിക്കക്കാരനായിരുന്നു എന്നത് ഇവിടുത്തെ പ്രശസ്തമായ ഒരു നാട്ടുമൊഴിയാണ്. ഇസ്‌ലാം ആഫ്രിക്കയില് എത്തുന്നതിന് മുന്പുള്ള സംസ്കാരികാശംങ്ങള് ഇഴുകിച്ചേര്‍ന്ന ജീവിതമാണ് എങ്ങും കാണാന് കഴിയുന്നത്. ഘാന ഭരിച്ചിരുന്ന മുസ്‌ലിം രാജാക്കന്മാര് നല്ല ഭരണമാണിവിടെ കാഴ്ചവെച്ചതെന്ന് 1982ല് ക്ലാര്‍ക്ക് എഴുതിയ പഠനത്തില് കാണാം. തല്‍ഫലമായി തനി ആഫ്രിക്കന് സംസ്കാരത്തില് ഇഴചേര്‍ന്ന ഇസ്‌ലാമിക ജീവിതം ഇവിടെ വളര്‍ന്നു വന്നു. അതുകൊണ്ട് തന്നെ, പുരാതനകാലം മുതല് ഘാനയിലെ ജനങ്ങള് പരമ്പരാഗത തനിമ നിലനിര്‍ത്തിപ്പോന്നു. ഇവിടുത്തെ മുസ്‌ലിം ജീവിതത്തിലും ആചാരനുഷ്ഠാനങ്ങളിലും ആഘോഷങ്ങളിലും ഈ ആഫ്രിക്കന്‍വത്കരണം പ്രകടമാണ്.\nരോഗചികിത്സയിലേക്ക് തിരിച്ചുവരാം. രോഗത്തിന് ആത്മീയമായ കാരണമുണ്ടാകാം; ജീവശാസ്ത്ര കാരണങ്ങള് ഉണ്ടെങ്കില് പോലും. മനുഷ്യശരീരത്തിലുണ്ടാകുന്ന രോഗങ്ങളുടെ ഉറവിടത്തെക്കുറിച്ചും കാരണങ്ങളെക്കുറിച്ചും ആഫ്രിക്കയിലെ പാരമ്പര്യ ചികിത്സയില് വ്യക്തമായ വിശദീകരണങ്ങള് കാണും. ഒപോകു ഇതിനെക്കുറിച്ച് വിശദമായി എഴുതിയിട്ടുണ്ട്. അതേസമയം, ചില രോഗങ്ങള് തീര്‍ത്തും സ്വാഭാവികമായിരിക്കുമെന്ന് ആത്മീയ ചികിത്സകയായ അഫാ മുസ്തഫ പറയുണ്ടായി. ജീവിത രീതി, ഭക്ഷണത്തിന്‍റെ സ്വഭാവം, പരിക്കുകള് തുടങ്ങിയവ കാരണമായേക്കാവുന്ന രോഗങ്ങളുമുണ്ട്. എന്നാല് ജിന്നുകളുടെയും മറ്റും സ്വാധീനഫലമായുണ്ടാകുന്ന രോഗങ്ങള്‍ക്ക് തീര്‍ത്തും ആത്മീയമായ കാരണങ്ങളാണുള്ളത്. അവക്ക് ആത്മീയ ചികിത്സ കൂടിയേ തീരൂ. “ഘാനയിലുള്ള എഴുപത്തഞ്ച് ശതമാനം രോഗികളുടെയും പ്രശ്നങ്ങള് ആത്മീയമാണ്’ അഫാ മുസ്തഫ പറയുന്നു.\nജിന്നുകള് തലമുറകളായി മനുഷ്യരോട് സമ്പര്‍ക്കം പുലര്‍ത്തികൊണ്ടിരിക്കുന്നുണ്ടെന്നാണ് കാര്‍കോപോമെയുടെ നിരീക്ഷണം. “പരമ്പരാഗത മരുന്നുകള്‍ക്ക് മതവുമായി അഭേദ്യമായ ബന്ധമുണ്ട്. ആത്മീയവും ദൈവത്തില് നിന്ന് ലഭിക്കുന്നതുമായ അറിവുകളാണ് ഇമാമുമാര് ചികിത്സക്കായി ഉപയോഗിക്കുന്നത്. അതു കൊണ്ടു തന്നെ ചികിത്സയുടെ ഏത് ഘട്ടത്തിലും ആത്മീയ ചികിത്സകനായ ഒരു ഡോക്ടര് ഇസ്‌ലാമിക ഗ്രന്ഥങ്ങളെയാണ് ആശ്രയിക്കുക.’\nഅദൃശ്യശക്തികളുമായി ബന്ധം സ്ഥാപിക്കാന് ആത്മീയ ചികിത്സകര് സാധനകളാണ് നടത്തുന്നത്. ജിന്നുകള്‍ക്ക് ഇന്ദ്രിയാതീതമായ ചില കാര്യങ്ങളെക്കുറിച്ചെല്ലാം അറിവുണ്ട് എന്ന് ജനങ്ങള് വിശ്വസിച്ചിരുന്നു. മനുഷ്യര് മണ്ണില് നിന്നും ജിന്നുകള് തീയില് നിന്നും സൃഷ്ടിക്കപ്പെട്ടു എന്ന ഇസ്‌ലാമിക വിശ്വാസമാണ് ഇതിന് തെളിവായി പറയുന്നത്. സാധാരണ മനുഷ്യര്‍ക്കുള്ളത് പോലെ ആത്മാവും കുടുംബവും ജോലിയുമുള്ളവരാണ് ജിന്നുകള്. അതേ സമയം, അവരെ കാണാനുള്ള ശക്തി സാധാരണ മനുഷ്യ നേത്രങ്ങള്‍ക്കില്ല. ജിന്നിന് മനുഷ്യരൂപം പ്രാപിക്കാന് കഴിയും. മനുഷ്യരില് നല്ലവരും ചീത്ത ആളുകളും ഉള്ളതുപോലെ ജിന്നുകള്‍ക്കിടയിലും നന്മയുള്ളവരും തിന്മയുള്ളവരുമുണ്ട്.\nമുസ്‌ലിംകള്‍ക്ക് പുറമെ, മതവിശ്വാസമില്ലാത്തവര് പോലും രോഗശമനത്തിന് ആത്മീയ ചികിത്സകരെ ആശ്രയിച്ചിരുന്നു. വിശുദ്ധ ഖുര്‍ആനില് രോഗങ്ങള്‍ക്കുള്ള ശമനമുണ്ട്. ഖുര്‍ആനിന്‍റെ ഈ അമാനുഷികതയില് എത്രത്തോളം ഒരു രോഗി വിശ്വസിക്കുന്നുവോ, അത്രത്തോളം ശമനമുണ്ടാവുകയും ചെയ്യും.\nചികിത്സയുടെ സമയത്ത്, ഇമാം വിശുദ്ധ ഖുര്‍ആനിലെ വിവിധ ആയത്തുകള് ഓതും. ദിക്റുകളും ഇക്കൂട്ടത്തിലുണ്ടാകും. ഖുര്‍ആനിലെ ആത്മീയ ചികിത്സാ രീതികളെക്കുറിച്ചും അവ പ്രയോഗിക്കേണ്ടതിനെക്കുറിച്ചും ഒരു ഇസ്‌ലാമിക വൈദ്യന് വ്യക്തമായ അറിവുണ്ടായിരിക്കണം. ഇല്ലാതെ ചികിത്സിച്ചാല് ഫലിക്കില്ല. ഖുര്‍ആന് വചനങ്ങള് ചൊല്ലാത്ത ഒരു ചികിത്സയും ആത്മീയ ചികിത്സകര് നടത്തില്ല. ഈ കഴിവുകള് പല ചികിത്സകര്‍ക്കും പരമ്പരാഗതമായി ലഭിക്കുന്നതാണ്. ഞാന് അഭിമുഖം നടത്തിയ മേരി ഇസ്ന ഇതിനെക്കുറിച്ച് പറയുന്നതിങ്ങനെ: “എന്‍റെ വല്യുപ്പ എന്‍റെ പിതാവിന് ചികിത്സാമുറ കൈമാറി. ഉപ്പ മരണപ്പെട്ടപ്പോള് എനിക്ക് ലഭിച്ചു. ഇത് പക്ഷേ തീര്‍ത്തും ആത്മീയ കാര്യമാണ്’.\nകദുല്‍ന യലിം സലിം പറയുന്നതും സമാനമായ കാര്യമാണ്: “എന്‍റെ പിതാവിന്‍റെ കൈവശം നിരവധി രഹസ്യ ഔഷധങ്ങള് ഉണ്ടായിരുന്നു. അദ്ദേഹം മരണപ്പെട്ടപ്പോള് ഔഷധരഹസ്യം എനിക്കു ലഭിച്ചു. അങ്ങനെയാണ് ഞാന് ആത്മീയ ചികിത്സ ആരംഭിച്ചത്.’ മരുന്നിന്‍റെ തിരഞ്ഞെടുപ്പിലും ഈ ആത്മീയ വശമുണ്ടെന്ന് ഭിഷഗ്വരന്മാര് സാക്ഷ്യപ്പെടുത്തുകയുണ്ടായി. ” ഞാന് തോട്ടത്തില് പോവും. ചില ചെടികള്‍ക്കരികിലെത്തുമ്പോള് ഹൃദയം എന്നോട് അവ പറിക്കാന് മന്ത്രിക്കും. ഞാനത് പറിക്കും.’ കുവാക്കു എന്ന പ്രശസ്തനായ ചികിത്സകന് പറയുന്നു.\nവിശുദ്ധ ഗ്രന്ഥങ്ങളില് പരാമര്‍ശിച്ച മരുന്നുകള് മാത്രം ഉപയോഗിക്കുന്ന വൈദ്യന്മാരുമുണ്ട്. കരിഞ്ചീരകം, കരിഞ്ചീരകത്തിന്‍റെ തൈലം, തേന്, ഒലിവ് ഓയില്, ശിയ ബട്ടര്, സുഗന്ധ ലേപം, വെള്ളം തുടങ്ങിയവയാണ് ഇവര് ഉപയോഗിക്കുന്നത്. കരിഞ്ചീരകം ഏറ്റവും ഫലപ്രദമായ ഒരു മരുന്നാണ്. മരണത്തിനൊഴികെ, ഒട്ടുമിക്ക പ്രശ്നങ്ങള്‍ക്കും പരിഹാരമാണ് കരിഞ്ചീരകം. തേനും തഥൈവ. അഫാ മുസ്തഫ, എച്ച്.ഐ.വി/ എയ്ഡ്സ് ബാധിച്ച രോഗികള്‍ക്ക് കരിഞ്ചീരക തൈലമാണ് നിര്‍ദേശിക്കാറുള്ളത്. ഖുര്‍ആനിലെ ചില ആയത്തുകള്‍ക്കൊപ്പം ഇതുപയോഗിച്ചാല് എയ്ഡ്സ് രോഗികള്‍ക്ക് ശമനമുണ്ടാവുമെന്ന് അവര് സാക്ഷ്യപ്പെടുത്തുന്നു. വയറ് വേദന, നെഞ്ച് വേദന, തിരിച്ചറിയാനാവാത്ത മാരക രോഗങ്ങള് തുടങ്ങിയവക്ക് തേന് പരിഹാരമാണ്. ശരീരത്തിന്‍റെ അകത്തും പുറത്തുമുള്ള രോഗങ്ങള്‍ക്ക് ഒലീവ് എണ്ണ ഉപയോഗിക്കുന്നു. ആശുപത്രികളിലെ സങ്കീര്‍ണ ചികിത്സകള്‍ക്ക് പകരം, പരിക്കേറ്റ ശരീരഭാഗങ്ങള്‍ക്ക് ഒലീവ് മികച്ച പരിഹാരം നല്‍കുന്നു. ഖുര്‍ആന് വചനങ്ങളുടെ അകമ്പടിയോടെയാണ് ഓരോ മരുന്നും രോഗിയില് പ്രയോഗിക്കുന്നത്. വിവിധതരം സ്ട്രോക്കുകള്, വയര് വേദന, പാമ്പ് വിഷ ബാധ, ഭ്രാന്ത്, എയ്ഡ്സ്, തലവേദന, പരിക്കുകള് തുടങ്ങിയ രോഗങ്ങളെല്ലാം ഇങ്ങനെ ചികിത്സിച്ച് ഭേദമാക്കാറുണ്ട്.\nയൂറോപ്യന് അധിനിവേശം ആഫ്രിക്കയില് എത്തുന്നതിന് മുമ്പ് തന്നെ, ഘാനയിലെ ജനങ്ങള്‍ക്ക് ഇത്തരം ചികിത്സാ മുറകള് വശമുണ്ടായിരുന്നു. വെള്ളക്കാരുടെ ആധുനിക മരുന്നുകള് നിലവില് വരുന്നതിന് മുമ്പ്, പരമ്പരാഗത ചികിത്സാ രീതികളാണ് ഇവിടെ വ്യാപകമായിരുന്നത്. ഇന്നും ഘാനയില് അത് നിലനില്‍ക്കുന്നു. ഇസ്‌ലാമിക ചികിത്സാ രീതികളും പ്രവാചക വൈദ്യവും അവിടെ നിത്യജീവിതത്തിന്‍റെ ഭാഗമാവുകയും സാംസ്കാരിക അടയാളമായി വളരുകയും ചെയ്തിരിക്കുന്നു. ഇതുകൊണ്ടൊക്കെത്തന്നെ ആഫ്രിക്കയിലെ നാട്ടിന് പുറങ്ങളും ചികിത്സാ സമ്പ്രദായങ്ങളും വിശദമായ അക്കാദമിക പഠനം ആവശ്യപ്പെടുന്നതാണ്.\nറെനി എഡ്വാര്‍ഡിന്‍റെ Herbs Of The North: Medicina, Practice And Philosophies In Islamic And Traditional Healing In Northen Ghana എന്ന പഠനത്തില് നിന്ന്. ലേഗണിലുള്ള യൂണിവേഴ്സിറ്റി ഓഫ് ആഫ്രിക്കന് സ്റ്റഡീസ് 2011ലാണ് ഈ പഠനം പ്രസിദ്ധീകരിച്ചത്. ആഫ്രിക്കയില് ദീര്‍ഘകാലം താമസിച്ച് പഠിച്ചാണ് അമേരിക്കന് ചിന്തകയായ റെനി എഡ്വാര്‍ഡ് ഇത് തയ്യാറാക്കിയത്.\nവിവ: റസീന സി. വാഴവറ്റ\n← Previous Story ബലിപെരുന്നാളിന്‍റെ ആത്മീയ ചൈതന്യം\nNext Story → ആത്മീയതയും ആളിക്കത്തുന്ന ഇസ്‌ലാം പേടിയും


റിഷഭ് പന്ത് ഇന്ത്യയുടെ ഗില്‍ക്രിസ്റ്റ്; ഭാവിയില് ഇന്ത്യന് ക്യാപ്റ്റന് ആയേക്കാം, യുവരാജ് സിംഗ് പറയുന്നു – News18 Malayalam\nറിഷഭ് പന്ത് ഇന്ത്യയുടെ ഗില്‍ക്രിസ്റ്റ്; ഭാവിയില് ഇന്ത്യന് ക്യാപ്റ്റന് ആയേക്കാം, യുവരാജ് സിംഗ് പറയുന്നു\n'ടെസ്റ്റ് ക്രിക്കറ്റിലേക്കു വന്നപ്പോള് പതിവുരീതികള് മാറ്റിമറിച്ച താരമായിരുന്നു ഗില്‍ക്രിസ്റ്റ്. റിഷഭിനെക്കുറിച്ചും എനിക്ക് അങ്ങനെയാണ് തോന്നുന്നത്.'\nതന്റെ കരിയറിന്റെ തുടക്കത്തില് ഒട്ടേറെ വിമര്‍ശനങ്ങള്‍ക്ക് വിധേയനായിട്ടുള്ള വ്യക്തിയാണ് റിഷഭ് പന്ത്. എന്നാല് ഇത്തവണത്തെ ബോര്‍ഡര് - ഗവാസ്‌കര് ട്രോഫി മുതല് താരത്തിന്റെ സമയം തെളിയുകയായിരുന്നു. ഓസ്‌ട്രേലിയന് മണ്ണില് തകര്‍പ്പന് പ്രകടനങ്ങളാണ് ഈ ഇരുപത്തിമൂന്നുകാരന് പുറത്തെടുത്തത്. നീണ്ട 32 വര്‍ഷത്തിന് ശേഷം ഓസ്‌ട്രേലിയന് ടീമിനെ ഗാബ്ബയില് തോല്‍വിയറിഞ്ഞപ്പോള് കളിയില് നിര്‍ണായകമായത് റിഷഭ് പന്തിന്റെ തകര്‍പ്പന് പ്രകടനമായിരുന്നു. ഇത്തവണത്തെ ഐ പി എല്ലില് പരിക്കേറ്റ ശ്രേയസ് അയ്യര്‍ക്ക് പകരം ഡല്‍ഹി ടീമിനെ നയിക്കാന് അവസരം ലഭിച്ചത് പന്തിനായിരുന്നു. കോവിഡ് പ്രതിസന്ധിയില് ഐ പി എല് പാതി വഴിയില് നിര്‍ത്തേണ്ടി വന്നപ്പോള് പോയിന്റ് ടേബിളില് ഒന്നാം സ്ഥാനത്തായിരുന്നു റിഷഭിന്റെ ഡല്‍ഹി ക്യാപിറ്റല്‍സ്.\nഇപ്പോഴിതാ ഇന്ത്യയുടെ യുവ വിക്കറ്റ് കീപ്പറും വെടിക്കെട്ട് ബാറ്റ്സ്മാനുമായ റിഷഭ് പന്തിനെ വാനോളം പ്രശംസിച്ച് മുന് ഇതിഹാസ ഓള്‍റൗണ്ടര് യുവരാജ് സിംഗ്. റിഷഭ് ഇപ്പോള് കൂടുതല് പക്വത നേടിക്കഴിഞ്ഞതായും ഇന്ത്യയെ സംബന്ധിച്ച് മികച്ച കണ്ടെത്തല് തന്നെയാണ് അദ്ദേഹമെന്നും യുവി പറഞ്ഞു. 'മാച്ച് വിന്നറാണെന്നു റിഷഭ് തെളിച്ചു കഴിഞ്ഞു. ഓസ്ട്രേലിയയിലെ കടുപ്പമേറിയ സാഹചര്യങ്ങളില് അവന് ഉജ്ജ്വലമായി കളിച്ചു. ഇംഗ്ലണ്ടിനെതിരേ തകര്‍പ്പന് സെഞ്ച്വറിയും നേടി. മധ്യനിരയിലെ നിര്‍ണായക താരമായി റിഷഭ് മാറിയിരിക്കുകയാണ്. ഓസ്ട്രേലിയയുടെ മുന് ഇതിഹാസം ആദം ഗില്‍ക്രിസ്റ്റിനെപ്പോലെയാണ് ഞാന് റിഷഭിനെ കാണുന്നത്. ടെസ്റ്റ് ക്രിക്കറ്റിലേക്കു വന്നപ്പോള് പതിവുരീതികള് മാറ്റിമറിച്ച താരമായിരുന്നു ഗില്‍ക്രിസ്റ്റ്. റിഷഭിനെക്കുറിച്ചും എനിക്ക് അങ്ങനെയാണ് തോന്നുന്നത്'- യുവി അഭിപ്രായപ്പെട്ടു.\nറിഷഭിനു ഭാവിയില് ഇന്ത്യന് നായകന് ആകാനുള്ള മിടുക്കുണ്ടെന്നും യുവി നിരീക്ഷിച്ചു. 'എപ്പോഴും ചിരിച്ചു കൊണ്ടിരിക്കുന്ന, സംസാരിച്ചു കൊണ്ടിരിക്കുന്ന, വളരെ ഊര്‍ജസ്വലനായ ക്രിക്കറ്ററാണ് അവന്. തന്ത്രശാലി കൂടിയാണെന്ന് ഐ പി എല്ലില് ഡല്‍ഹി ക്യാപ്പിറ്റല്‍സിനെ റിഷഭ് നയിക്കുന്നത് കണ്ടപ്പോള് മനസ്സിലായി. വളരെ മികച്ച രീതിയിലായിരുന്നു ഡല്‍ഹിയെ അവന് നയിച്ചത്.'- യുവരാജ് കൂട്ടിച്ചേര്‍ത്തു.\nടെസ്റ്റ് ചാമ്പ്യന്‍ഷിപ്പിന്റെ ഫൈനലിന്റെ രണ്ടാം ഇന്നിങ്സില് ഇന്ത്യയുടെ ടോപ് സ്‌കോറര് ആയിരുന്നിട്ടും റിഷഭ് പന്ത് വിമര്‍ശനങ്ങള് ഏറ്റു വാങ്ങിയിരുന്നു. രണ്ടാമിന്നിങ്‌സില് റിഷഭ് പേസര്‍മാര്‍ക്കെതിരേ ക്രീസിനു പുറത്തേക്കിറങ്ങി വമ്പനടിക്കള്‍ക്കു ശ്രമിച്ച് തുടര്‍ച്ചയായി പരാജയപ്പെടുകയായിരുന്നു. ഭാഗ്യം കൊണ്ടു മാത്രമായിരുന്നു റിഷഭ് പല തവണ പുറത്താകലില് നിന്നു രക്ഷപ്പെട്ടത്. റിഷഭ് ടെസ്റ്റിലാണ് ഇന്ത്യക്ക് വേണ്ടി ഏറ്റവുമധികം തിളങ്ങിയിട്ടുള്ളത്. ടെസ്റ്റ് ക്രിക്കറ്റില് ഇതു വരെ കളിച്ച 21 മത്സരങ്ങളില് 1403 റണ്‍സ് സ്‌കോര് ചെയ്തിട്ടുള്ള ഈ ഇരുപത്തിമൂന്നുകാരന് ടെസ്റ്റ് റാങ്കിംഗില് ആറാം സ്ഥാനത്തുണ്ട്. റിഷഭ് ഇത്രയും ഉയര്‍ന്ന റാങ്കിംഗ് കരസ്ഥാമാക്കുന്ന ആദ്യ ഇന്ത്യന് വിക്കറ്റ് കീപ്പറാണ്. ധോണിക്ക് പോലും നേടാന് കഴിയാത്ത നേട്ടമാണ് പന്ത് സ്വന്തമാക്കിയത്. 19 ആയിരുന്നു ധോണിയുടെ ടെസ്റ്റ് കരിയറില് നേടാന് കഴിഞ്ഞ ഏറ്റവും ഉയര്‍ന്ന റാങ്ക്.\nAdam Gilchristcricketer yuvraj singhindian cricket teamRishabh Pant


Oukitel’s K10000 Pro: Smartphone with massive 10,000mAh battery - Malayalam Gizbot\n10,000 എംഎഎച്ച് ബാറ്ററി, സ്മാര്‍ട്ട്‌ഫോണിലെ രാജാവ്!\nUpdated: Wednesday, May 10, 2017, 16:48 [IST]\nസ്മാര്‍ട്ട്‌ഫോണുകള് ഓരോ ദിവസവും മികച്ചതാക്കാന് നിര്‍മ്മാതാക്കള് പലതും ചെയ്യുന്നു. ക്യാമറയ്ക്കു പ്രാധാന്യം നല്‍കി സ്മാര്‍ട്ട്‌ഫോണുകള് ലക്ഷ്യമാക്കുന്ന കമ്പനികളും ഉണ്ട്. എന്നാല് ഇപ്പോള് അതു കൂടാതെ സ്മാര്‍ട്ട്‌ഫോണ് ബാറ്ററിക്കു പ്രാധാന്യം നല്‍കി എത്തിയിരിക്കുകയാണ് ഒരു കമ്പനി.\nചില സ്മാര്‍ട്ട്‌ഫോണുകളില് ബാറ്ററി വേഗം തന്ന തീരുന്നതാണ്, കാരണം അതിലെ ഒട്ടനേകം സവിശേഷതകള് തന്നെയാണ്. അങ്ങനെയായാല് പല അത്യാവശ്യ സാഹചര്യങ്ങളിലും സ്മാര്‍ട്ട്‌ഫോണുകള് നിങ്ങള്‍ക്ക് ഉപയോഗിക്കാന് സാധിക്കില്ല. ഇതെല്ലാം കണക്കിലെടുത്താണ് സ്മാര്‍ട്ട്‌ഫോണ് നിര്‍മ്മാതാക്കള് 10,000 എംഎഎച്ച് എന്ന ബാറ്ററി സ്മാര്‍ട്ട്‌ഫോണ് ഇറക്കാന് തീരുമാനിച്ചത്. ചൈനീസ് സ്മാര്‍ട്ട്‌ഫോണ് കമ്പനിയായ ഓകുലേറ്റ് ആണ് ഓകുലേറ്റ്‌സ് K10000 പ്രോ എന്ന സ്മാര്‍ട്ട്‌ഫോണ് ഇറക്കാന് പോകുന്നത്. ഒരൊറ്റ ചാര്‍ജ്ജില് 10-15 ദിവസം വരെ ഉപയോഗിക്കാം.\nഓകുലേറ്റ്‌സ് K10000 പ്രോ ഫോണിന്റെ സവിശേഷതകള് അറിയാം.\nഓകുലേറ്റ്‌സ് K10000 പ്രോ\nബ്രാന്‍ഡ് : ഓകുലേറ്റ്\nപേര് : K10000 പ്രോ\nടൈപ്പ് : K10000S\nലോഞ്ച് : 2017\nസിം ടൈപ്പ് : മൈക്രോ സിം\n. ഓപ്പറ്റിങ്ങ് സിസ്റ്റം : ആന്‍ഡ്രോയിഡ് ഒഎസ് v7.0 ന്യുഗട്ട്\n. ചിപ്‌സെറ്റ് : മീഡിയാടെക് MT6750T\n. സിപിയു : ഒക്ടാകോര്, ക്വാഡ്‌കോര് 1.5GHz കോര്‍ടെക്‌സ് A53, ക്വാഡ്‌കോര് 1 GHz കോര്‍ടെക്‌സ് A53\n. ജിപിയു : മാലി-T860 MP2\n. ടെക്‌നോളജി : ഐപിഎസ്\n. സൈസ് : 5.5 ഇഞ്ച്\n. റിസൊല്യൂഷന് : 1080X1920px\n. ഇന്റേര്‍ണല് സ്‌റ്റോറേജ് : 32ജിബി\n. എക്‌സ്‌റ്റേര്‍ണല് സ്‌റ്റോറേജ് : മൈക്രോ എസ്ഡി കാര്‍ഡ്\n. മുന് ക്യാമറ : 8എംബി\n. റിയര് ക്യാമറ : 16എംബി\n. ഫ്‌ളാഷ് : ഡ്യുവല് എല്‍ഇഡി\n. ജിഎസ്എം : 850/900/1800/1900\n. നെറ്റ്‌വര്‍ക്ക് : 2ജി/3ജി/4ജി\n. WLAN : വൈഫൈ 802.11 b/g/n\n. ബ്ലൂട്ടൂത്ത് : v4.0, A2DP\n. ജിപിഎസ് : A-ജിപിഎസ്, ഗ്ലോണാസ്\n. യുഎസ്ബി : മൈക്രോ യുഎസ്ബി 2.0\n. ഓഡിയോ 3.5എംഎം ജാക്ക്\n. നോണ് റിമൂവബിള്\n. ലീ-പോ 10000 എംഎഎച്ച് ബാറ്ററി\n. ഫാസ്റ്റ് ചാര്‍ജ്ജിങ്ങ്\nChinese phone maker Oukitel will be releasinganew phone-K10000 Pro- in June withahumongous 10,000mAh battery that could easily last up to 10-15 days.


Malayalam Movies To Watch Out For In April 2018 - Malayalam Filmibeat\nഅവധിക്കാലം ലക്ഷ്യമാക്കി നിരവധി സിനിമകളാണ് പ്രേക്ഷകര്‍ക്ക് മുന്നിലേക്കെത്താനൊരുങ്ങുന്നത്. കൃത്യമായ റിലീസ് തീയതി പുറത്തുവിട്ടിട്ടില്ലെങ്കിലും വ്യത്യസ്തമായ കുറേ ചിത്രങ്ങളാണ് ഒരുങ്ങുന്നത്. പ്രേക്ഷകര് ഏറെ പ്രതീക്ഷയോടെ കാത്തിരിക്കുന്ന സിനിമകളും ഈ ലിസ്റ്റിലുണ്ട്. മമ്മൂട്ടിയും പൃഥ്വിരാജും ദിലീപും ടൊവിനോ തോമസും ബിജു മേനോനും ജയറാമുമൊക്കെ സിനിമയുമായി ഇത്തവണ എത്തുന്നുണ്ട്.\nബോക്സോഫീസില് ആരാവും ഇത്തവണ വിജയിക്കുന്നതെന്നറിയാനായുള്ള കാത്തിരിപ്പിലാണ് സിനിമാപ്രേമികള്. ബിഗ് റിലീസടക്കം ഒത്തിരി സിനിമകളാണ് ആരാധകരെ കാത്തിരിക്കുന്നത്. ഏപ്രിലില് തിയേറ്ററുകളിലേക്കെത്തുന്ന ചിത്രങ്ങളെക്കുറിച്ച് കൂടുതല് അറിയാന് വായിക്കൂ.\nനവാഗതനായ ശരത് സന്ദിത്തും മമ്മൂട്ടിയും ഒരുമിച്ചെത്തുന്ന ചിത്രമാണ് പരോള്. ഇനിയയും മിയയുമാണ് ചിത്രത്തിലെ നായികമാര്. അജിത്ത് പൂജപ്പുരയാണ് ചിത്രത്തിന് തിരക്കഥയൊരുക്കിയത്. സംഭവകഥയെ അടിസ്ഥാനമാക്കിയാണ് സിനിമയൊരുക്കിയത്. ചിത്രത്തിന്‍രെ പോസ്റ്ററും ടീസറും ട്രെയിലറുമൊക്കെ സോഷ്യല് മീഡിയയിലൂടെ വൈറലായിരുന്നു. ഏപ്രില് അഞ്ചിന് സിനിമ റിലീസ് ചെയ്യുമെന്നുള്ള റിപ്പോര്‍ട്ടുകളാണ് നേരത്തെ പുറത്തുവന്നത്. സെന്‍സറിംഗ് പൂര്‍ത്തിയാവത്തതിനെത്തുടര്‍ന്നാണ് റിലീസ് മാറ്റിയത്.\nപ്രമോദ് മോഹന് സംവിധാനം ചെയ്യുന്ന ഒരായിരം കിനാക്കളാല് എന്ന സിനിമയും ഏപ്രില് മാസത്തില് പ്രേക്ഷകര്‍ക്ക് മുന്നിലേക്കെത്തുന്നുണ്ട്. നിലവില് ലഭിക്കുന്ന റിപ്പോര്‍ട്ട് പ്രകാരം ചിത്രം ഏപ്രില് 6ന് തിയേറ്ററുകളിലേക്കെത്തുമെന്നാണ് അറിയിച്ചിട്ടുള്ളത്. ശ്രീരാം എന്ന കഥാപാത്രമായാണ് ചിത്രത്തില് ബിജു മേനോന് എത്തുന്നത്. ആദ്യ വാരത്തില് തന്നെ എന്തായാലും ബിജു മേനോനും സംഘവും തിയേറ്ററുകളിലേക്കെത്തും. പ്രേക്ഷകര് ഏറെ ആകാംക്ഷയോടെയാണ് ഈ സിനിമയ്ക്കായി കാത്തിരിക്കുന്നത്.\nരാമലീലയ്ക്ക് ശേഷം തിയേറ്ററുകളിലേക്കെത്തുന്ന ചിത്രമാണ് കമ്മാരസംഭവം. സിനിമാജീവിതത്തില് ഇതുവരെ അവതരിപ്പിക്കാത്ത കഥാപാത്രവുമായാണ് ഇത്തവണ ദിലീപിന്‍റെ വരവ്. പ്രഖ്യാപനം മുതല് ഈ ചിത്രം വാര്‍ത്തകളിലിടം നേടിയിരുന്നു. നമിത പ്രമോദാണ് ചിത്രത്തില് നായികയായി എത്തുന്നത്. കൃത്യമായ റിലീസ് തീയതി പുറത്തുവന്നിട്ടില്ലെങ്കിലും വിഷുവിന സിനിമ തിയേറ്ററുകളിലേക്കെത്തുമെന്നാണ് ദിലീപ് വ്യക്തമാക്കിയത്. കഴിഞ്ഞ ദിവസമായിരുന്നു ചിത്രത്തിന്‍റെ ഒാഡിയോ ലോഞ്ച് നടത്തിയത്.\nനവാഗതനായ നിര്‍മ്മല് സഹദേവും പൃഥ്വിരാജും ഒരുമിച്ചെത്തിയ ചിത്രമായ രണവും വിഷുവിന് തിയേറ്ററുകളിലേക്കെത്തുന്നുണ്ട്. നീണ്ട ഇടവേളയ്ക്ക് ശേഷം കംപ്ലീറ്റ് ആക്ഷന് ചിത്രവുമായി എത്തുകയാണ് പൃഥ്വി. ചിത്രത്തിന്‍രെ കൂടുതല് ഭാഗങ്ങളും അമേരിക്കയില് വെച്ചാണ് ചിത്രീകരിച്ചത്.\nമഞ്ജു വാര്യരും ഇന്ദ്രജിത്തും പ്രധാന കഥാപാത്രങ്ങളായി എത്തുന്ന മോഹന്‍ലാലും ഈ മാസം റിലീസ് ചെയ്യുന്നുണ്ട്. മോഹന്‍ലാല് ആരാധികയായാണ് മഞ്ജു വാര്യര് എത്തുന്നത്. മീനുക്കുട്ടിയായി മഞ്ജു എത്തുമ്പോള് സേതുമാധവനായി ഇന്ദ്രജിത്ത് എത്തുന്നു. വിഷു ലക്ഷ്യമാക്കിയാണ് സിനിമയും നീങ്ങുന്നത്.\nജുബിത്ത് നമ്പ്യാര് സംവിധാനം ചെയ്ത ആഭാസവും ഈ മാസത്തില് റിലീസ് ചെയ്യുന്നുണ്ട്. സുരാജ് വെഞ്ഞാറമൂട്, റിമ കല്ലിങ്കല്, അലന്‍സിയര്, ഇന്ദ്രന്‍സ് എന്നിവരാണ് ചിത്രത്തിലെ പ്രധാന കഥാപാത്രങ്ങള്. അടുത്തിടെയായിരുന്നു സിനിമയുടെ ട്രെയിലര് എത്തിയത്.\nഫെലിനി ടിപി സംവിധാനം ചെയ്യുന്ന തീവണ്ടിയുമായാണ് ടൊവിനോ തോമസ് എത്തുന്നത്. ഈ സിനിമയും വിഷുവിന് തിയേറ്ററുകളിലേക്കെത്തുമെന്നുള്ള റിപ്പോര്‍ട്ടുകളാണ് പുറത്തുവന്നിട്ടുള്ളത്. ഹാസ്യത്തിന്റെ മേമ്പൊടി ചേര്‍ത്താണ് ഈ ചിത്രവും ഒരുക്കിയിട്ടുള്ളത്.\nജയറാമിനെയും കുഞ്ചാക്കോ ബോബനെയും പ്രധാന കഥാപാത്രങ്ങളാക്കി രമേഷ് പിഷാരടി സംവിധാനം ചെയ്യുന്ന ചിത്രമാണ് പഞ്ചവര്‍ണ്ണതത്ത, ചിത്രത്തിന്‍റെ ട്രെയിലര് കഴിഞ്ഞ ദിവസം പുറത്തുവന്നിരുന്നു. സോഷ്യല് മീഡിയയിലൂടെ മികച്ച സ്വീകാര്യതയാണ് ട്രെയിലറിന് ലഭിച്ചത്.\nMalayalam Movies To Watch Out For In April 2018


അന്നൊരു സ്കൂൾ കാലത്ത്; പഴയ ചിത്രവുമായി പേളി | Indian Express Malayalam\npearle maaney shares her school time photo\nഫാൻ പേജിൽ വന്ന ചിത്രമാണ് പേളി ഇൻസ്റ്റാഗ്രാം സ്റ്റോറിയായി ഷെയർ ചെയ്തിരിക്കുന്നത്\nOctober 24, 2021 12:59:35 pm\nസോഷ്യൽ മീഡിയയിൽ നിരവധി ആരാധകരുള്ള ഒരു സെലിബ്രിറ്റിയാണ് പേളി മാണി. പേളിക്ക് നൽകുന്ന അതേ സ്നേഹം തന്നെയാണ് ഭർത്താവ് ശ്രീനിഷ് അരവിന്ദിനും മകൾ നിലക്കും ആരാധകർ നൽകുന്നത്. ജീവിതത്തിലെ കൊച്ചു കൊച്ചു സന്തോഷങ്ങളും വിശേഷണങ്ങളും ഇവർ സോഷ്യൽ മീഡിയയിലൂടെ പങ്കുവെക്കാറുണ്ട്.\nഇപ്പോഴിതാ, തന്റെ സ്കൂൾ കാലഘട്ടത്തിലെ ഒരു ചിത്രം ആരാധകരുമായി പങ്കുവെച്ചിരിക്കുകയാണ് പേളി മാണി. ഫാൻ പേജിൽ വന്ന ചിത്രമാണ് പേളി ഇൻസ്റ്റാഗ്രാം സ്റ്റോറിയായി ഷെയർ ചെയ്തിരിക്കുന്നത്. “വർഷങ്ങൾക്ക് മുൻപ്, ഞാൻ എട്ടാം ക്ലാസ്സിൽ പഠിക്കുമ്പോൾ” എന്ന് കുറിച്ചുകൊണ്ടാണ് ഫൊട്ടോ പങ്കുവെച്ചിരിക്കുന്നത്.\nA post shared by Srinish?Nila?Pearle (@nila_srinish2021)\nസംഘനൃത്തത്തിന്റെ കോസ്റ്റ്യുമിലാണ് പേളിയെ കാണുന്നത്. സ്കൂൾ യുവജനോത്സവത്തിൽ പങ്കെടുത്തപ്പോൾ എടുത്ത ചിത്രമാണ് ഇതെന്നാണ് മനസിലാകുന്നത്. പേളിയുടെ അതേ വേഷത്തിലുള്ള മറ്റൊരു സുഹൃത്തിനെയും ചിത്രത്തിൽ കാണാം.\nAlso Read: അവരെനിക്ക് രണ്ടു സിനിമകൾ നഷ്ടമാക്കി; ലൈവിൽ പൊട്ടിക്കരഞ്ഞ് സൂര്യ\nബിഗ് ബോസ് മലയാളം റിയാലിറ്റി ഷോയിലൂടെ പരിചയപ്പെടുകയും പ്രണയത്തിലാവുകയും പിന്നീട് വിവാഹം കഴിക്കുകയും ചെയ്ത താരങ്ങളാണ് പേളി മാണിയും ശ്രീനിഷും. ഇരുവർക്കും ഏറെ ആരാധകരും സോഷ്യൽ മീഡിയയുണ്ട്. പേളിഷ് എന്നാണ് ആരാധകർ ഇരുവരെയും സ്നേഹത്തോടെ വിളിക്കുന്നത്. കഴിഞ്ഞ മാർച്ചിലാണ് ഇരുവർക്കും പെൺകുഞ്ഞ് പിറന്നത്.\nWeb Title: Pearle maaney shares her school time photo


THE INSIGHT | അബദ്ധത്തിന്റെ പരിധി\nHome JOURNALISM അബദ്ധത്തിന്റെ...\nജേര്‍ണലിസം വിദ്യാര്‍ത്ഥികള്‍ക്ക് ക്ലാസ്സെടുക്കാന് പോകുമ്പോള് സ്ഥിരമായി പറയുന്ന ഒരു കഥയുണ്ട്. ഒരു അബദ്ധത്തിന്റെ കഥ.\nഅന്നു കാലത്ത് വളരെ പ്രചാരമുണ്ടായിരുന്ന ഒരു പത്രത്തിനാണ് ഈ അബദ്ധം പറ്റിയത്. പണി കിട്ടിയത് വളരെ മുതിര്‍ന്ന ഒരു മാധ്യമപ്രവര്‍ത്തകനും.\nഈ പറഞ്ഞ മുതിര്‍ന്ന മാധ്യമപ്രവര്‍ത്തകന് രാത്രി ഷിഫ്റ്റില് ഡെസ്‌കിലാണ്. അന്ന് ടെലിവിഷനൊന്നും ഉള്ള കാലമല്ല. വാര്‍ത്തയ്ക്ക് ആകെ ആശ്രയം ടെലിപ്രിന്ററിലൂടെ വാര്‍ത്താ ഏജന്‍സികളായ പി.ടി.ഐയോ യു.എന്.ഐയോ തരുന്ന ന്യൂസ് ടേക്കുകളാണ്.\nപുലര്‍ച്ച 2.30 മണിക്ക് പതിവില്ലാതെ ടെലിപ്രിന്ററിന്റെ ഞരക്കം പോലുള്ള ശബ്ദം കേട്ട് ആ മാധ്യമപ്രവര്‍ത്തകന് ചെന്നു നോക്കി. പുതിയൊരു വാര്‍ത്തയാണ്.\n6,000 sleepers washed away in torrential rains in Bihar\nകിട്ടിയപാടെ അദ്ദേഹം വാര്‍ത്ത പരിഭാഷപ്പെടുത്തി.\nബിഹാറില് വെള്ളപ്പൊക്കത്തില് ഉറങ്ങിക്കിടന്ന 6,000 പേര് ഒലിച്ചുപോയി\n6,000 പേര് മരിക്കുക എന്നു പറഞ്ഞാല് വലിയ വാര്‍ത്തയല്ലേ!! ഉടനെ തന്നെ പ്രിന്റിങ് നിര്‍ത്തി. ഉത്തരേന്ത്യയിലെ വെള്ളപ്പൊക്കത്തെക്കുറിച്ച് നേരത്തേ ഉണ്ടായിരുന്ന വാര്‍ത്ത പൊളിച്ച് അല്പം പരത്തിയെഴുതി വലുതാക്കി.\nനേരെ കൈവെച്ചത് ഒന്നാം പേജില്. മെയിന് സ്റ്റോറി മാറ്റി. പുതിയ അച്ചുനിരത്തി മെയിനാക്കി. പ്രിന്റിങ് തുടങ്ങിയപ്പോള് മാധ്യമപ്രവര്‍ത്തകന് വലിയൊരു ദൗത്യം പൂര്‍ത്തിയാക്കിയതിന്റെ ചാരിതാര്‍ത്ഥ്യം. അദ്ദേഹം പോയി ശാന്തമായി ഉറങ്ങി.\nഅടുത്ത ദിവസം രാവിലെ തന്നെ ആ മാധ്യമപ്രവര്‍ത്തകന് ഓഫീസിലെത്തി. തങ്ങളുടെ പത്രത്തില് മാത്രമുള്ള പ്രധാന വാര്‍ത്ത കണ്ട് അദ്ദേഹത്തിന്റെ എല്ലാ സഹപ്രവര്‍ത്തകരും അന്തം വിട്ടിരിക്കുകയാണ്. വേറെല്ലാ പത്രവും ആ വാര്‍ത്ത ‘മിസ്’ ചെയ്തു.\n‘രാത്രി ഡെസ്‌കില് ഡ്യൂട്ടി ഉറങ്ങാനുള്ളതല്ല. ഉണര്‍ന്നിരിക്കണം. എങ്കിലേ പുതിയ വാര്‍ത്ത അറിയൂ’ -കഥാനായകന് അഭിമാനത്തോടെ പറഞ്ഞു. അന്നു രാവിലത്തെ എഡിറ്റോറിയല് മീറ്റിങ്ങിലും അദ്ദേഹം കയറിയിരുന്നു, രാത്രി ഡ്യൂട്ടിക്കാരന് പങ്കെടുക്കേണ്ട ആവശ്യമില്ലെങ്കിലും.\nപ്രധാന ചര്‍ച്ച 6,000 പേര് മരിച്ച സംഭവം തന്നെ. വാര്‍ത്തയുടെ ഫോളോ അപ്പ് നന്നായി കൊടുക്കണമെന്ന് യോഗം തീരുമാനിക്കുന്നു. ഇതു സംബന്ധിച്ച് പുതിയതായി വന്ന ടേക്കുകള് എടുക്കാന് പത്രാധിപര് നിര്‍ദ്ദേശിക്കുന്നു.\nകൂട്ടത്തിലെ മൂപ്പില്ലാത്ത മാധ്യമപ്രവര്‍ത്തകന് ടെലിപ്രിന്റര് ലക്ഷ്യമാക്കി ഓടുന്നു. വെറുംകൈയുമായി മടങ്ങി വരുന്നു -‘പുതിയതൊന്നുമില്ല സര്’. പത്രാധിപര്‍ക്കു വിശ്വാസമായില്ല -‘അതെങ്ങനെ ശരിയാവും? ഇതുവരെ വന്നെ എല്ലാ ടേക്കുകളും ഇങ്ങെടുക്കൂ.’ മൂപ്പു കുറഞ്ഞ കക്ഷി തിരിഞ്ഞോടി.\n‘അതെങ്ങനെ സംഭവിക്കും? ഇത്രയും വലിയ സംഭവത്തില് പിന്നെ ഒന്നുമില്ലാതിരിക്കുമോ?’ -പത്രാധിപരുടെ ആത്മഗതം ഉച്ചത്തിലായിരുന്നു. കഥാനായകന് രാത്രിയില് പരിഭാഷപ്പെടുത്തിയ ടേക്കും കോപ്പിയും എടുക്കാന് അദ്ദേഹം ആവശ്യപ്പെടുന്നു, ഒന്നുകൂടി ഉറപ്പാക്കാന്.\nഅന്നു വന്ന ടേക്കുകള് മുഴുവന് അദ്ദേഹം ഓടിച്ചു നോക്കി. അതിനുശേഷം രാത്രിയില് കഥാനായകന് ഉപയോഗിച്ച ടേക്കും അദ്ദേഹമെഴുതിയ വാര്‍ത്തയും വിശദമായി നോക്കി. കൊള്ളാം, എല്ലാം ഉള്‍ക്കൊള്ളിച്ചിട്ടുണ്ട്. ഇംഗ്ലീഷിലുള്ള ആ ടേക്ക് ഒന്നുകൂടി അദ്ദേഹം ശ്രദ്ധിച്ചു വായിച്ചു.\nപെട്ടെന്ന് അദ്ദേഹം തന്റെ കൈവശം അന്നു രാവിലെ വന്ന ഏജന്‍സി ടേക്കുകള്‍ക്കിടയില് ഒന്നു പരതി. ഒരെണ്ണം തപ്പിയെടുത്തു. ഒരു നിമിഷം സ്തബ്ധനായിരുന്നു. പിന്നെ ആര്‍ത്തുചിരിച്ചു -‘ഹ ഹ ഹ ഹ ഹ!!!’\nആര്‍ക്കും ഒന്നും മനസ്സിലായില്ല. അടുത്തിരുന്ന സഹപത്രാധിപര്‍ക്ക് പത്രാധിപര്2ടേക്കുകളും കൈമാറി. രാത്രി വന്ന ടേക്ക് വായിച്ച സഹപത്രാധിപര്‍ക്ക് പ്രത്യേകിച്ചൊന്നും തോന്നിയില്ല. പക്ഷേ, റെയില്‍വേയുടെ നഷ്ടം സംബന്ധിച്ച കണക്കുള്ള രണ്ടാമത്തെ ടേക്ക് വായിച്ചതോടെ അദ്ദേഹവും പത്രാധിപരുടെ ചിരിയില് പങ്കുചേര്‍ന്നു -‘ഹ ഹ ഹ ഹ ഹ!!!’\nകഥാനായകന് അന്തംവിട്ടിരുന്നു. മറ്റുള്ളവരും. അവസാനം പത്രാധിപര് തന്നെ വെടിപൊട്ടിച്ചു -‘അതേയ്… ഒലിച്ചുപോയത് ഉറങ്ങിക്കിടന്നവരല്ല. റെയില്‍പാളത്തിന്റെ സ്ലീപറുകളാ.. അതാണ് 6,000 sleepers !!!’\nചിരി പകര്‍ച്ചവ്യാധി പോലെ മുറിയില് പടര്‍ന്നു. കഥാനായകന് ഇരുന്നുരുകി. ആരോടും ഒന്നും പറയാതെ അദ്ദേഹം എഴുന്നേറ്റു. അതോടെ മുറിയില് നിശ്ശബ്ദത പടര്‍ന്നു. ഒരു മൊട്ടുസൂചി താഴെ വീണാല് കേള്‍ക്കാം.\nഅദ്ദേഹം പതിയെ പുറത്തിറങ്ങി. തന്റെ സീറ്റില് ചെന്നിരുന്നു. ആകെ വിയര്‍ത്തു കുളിച്ചിരുന്നു. മേശയ്ക്കുള്ളില് നിന്ന് ഒരു കടലാസെടുത്തു. കീശയില് നിന്ന് പേനയെടുത്ത് അതിലെന്തോ കുത്തിക്കുറിച്ചു. പിന്നെ പെട്ടെന്ന് ഇറങ്ങിപ്പോയി. പിന്നീടൊരിക്കലും അദ്ദേഹം ആ ഓഫീസിലേക്ക് തിരികെച്ചെന്നില്ല.\nഎഴുതിയത് അദ്ദേഹത്തിന്റെ രാജിക്കത്തായിരുന്നു!!!\nഈ പറഞ്ഞ കഥയിലെ സ്ഥാപനമേതാണെന്നും കഥാനായകന് ആരാണെന്നും അറിയാവുന്ന ധാരാളം പേരുണ്ടാവാം. എന്തായാലും അതു വെളിപ്പെടുത്താന് എനിക്കു താല്പര്യമില്ല. അറിയാവുന്നവര് വെളിപ്പെടുത്തണമെന്നും താല്പര്യമില്ല.\nഈ കഥ ഇപ്പോള് ഓര്‍ക്കാന് കാരണമുണ്ട്. ഇന്ത്യയില് ഏറ്റവുമധികം പ്രചാരമുള്ള ഭാഷാ ദിനപത്രമായ മലയാള മനോരമയ്ക്ക് കഴിഞ്ഞ ദിവസം വലിയൊരബദ്ധം പറ്റിയിട്ടുണ്ട്. ഇതുമായി തട്ടിച്ചുനോക്കുമ്പോള് sleeper കഥയൊക്കെ എന്ത്!!\nമനോരമ ദൈവത്തിനെ പട്ടിയാക്കി. GOD എന്നത് DOG എന്നാക്കി. ന്താല്ലേ!!!\nഅബദ്ധത്തിനൊക്കെ ഒരു പരിധിയില്ലേ???!\nPrevious articleപ്രിയ സുഹൃത്തേ.. വിട\nNext articleബെര്‍തെ ബിശം തുപ്പുന്നവര്\nHakeem Nvm 22nd July 2016 At 1:51 pm\nമഞ്ഞരമ യല്ലേ ഇതിലപ്പുറവും പ്രതീക്ഷിക്കാം


വീണ്ടും ചങ്ക് തുളച്ച് പ്രിയ; അഡാറ് ലവിന്രെ ആദ്യ ടീസർ എത്തി - priya warrier rocks again: Adar love first teaser\nPriya Warrier Rocks Again Adar Love First Teaser\nപാട്ടിലെ പോലെ തന്നെ പ്രിയ പ്രകാശ് വാര്യരാണ് ടീസറിലും ശ്രദ്ധാകേന്ദ്രമായത്\nFebruary 14, 2018 12:11:18 am\nസോഷ്യല് മീഡിയയില് ഒറ്റ ദിവസം കൊണ്ട് ഹിറ്റായ മാണിക്യ മലരായ പൂവിയെന്ന ഗാനത്തിന് ശേഷം അഡാര് ലവിന്‍റെ പ്രണയദിന സ്പെഷ്യല് ടീസര് പുറത്തിറങ്ങി. പാട്ടിലെ പോലെ തന്നെ പ്രിയ പ്രകാശ് വാര്യരാണ് ടീസറിലും ശ്രദ്ധാകേന്ദ്രമായത്. ഷാന് റഹ്മാനാണ് ടീസര് സമര്‍പ്പിച്ചിരുക്കുന്നത്.\nഹാപ്പി വെഡ്ഡിംഗ്സ്, ചങ്ക്സ് എന്നീ ചിത്രങ്ങള്‍ക്ക് ശേഷം ഒമര് ലുലു സംവിധാനം ചെയ്യുന്ന ചിത്രമാണ് അഡാര് ലവ്. ഒരു കൂട്ടം പുതുമുഖങ്ങളാണ് ചിത്രത്തില് അണിനിരക്കുന്നത്. ഔസേപ്പച്ചന് മൂവി ഹൌസിന്റെ ബാനറില് ഔസേപ്പച്ചന് വാളക്കുളി അഡാര് ലവിന്റെ നിര്‍മ്മാണം. നര്‍മ്മത്തിനും പ്രണയത്തിനും പ്രാധാന്യം നല്‍കി ഒരുക്കുന്ന ചിത്രം പ്ലസ്ടു വിദ്യാര്‍ത്ഥികളുടെ കഥയാണ് പറയുന്നത്.\nശുഹൈബിന്‍റെ കൊലപാതകത്തെ അപലപിച്ച് രാഹുൽ ഗാന്ധി